 Gabriel Constantinescu CASA ZBURĂTOARE Scenariu EXT CERUL NOAPTE Apare pe fundal cerul noaptea, plin de nori printre care la orizont se vede LUNA plină, mare Aceasta are în centru un punct roşu, un laser Punctul se mişcă uşor în toate părţile pe suprafaţa lunii Se aude o împuşcătură Luna dispare şi rămâne ecranul negru Apare genericul şi titlul CASA ZBURĂTOARE INT CAMERA MARE PAT -NOAPTE COSTEL( de ani), barbă scurtă, păr şaten uşor grizonat pe la tâmple, un început de chelie, ochi negru-căprui, sportiv, înalt de un metru-optzeci Pe frunte are o cicatrice abia vizibilă Doarme şi visează agitat iar pe faţă i se vede suferinţa Este privit printr-un ochean gradat în cruce Are un coşmar EXT TERASĂ BLOC COŞMAR-NOAPTE Vede ca prin ceaţă un BĂRBAT ÎNARMAT cu o carabină cu lunetă şi cu pistol mitralieră la piept Este îmbrăcat în negru şi are chipul acoperit cu o cagulă COSTEL, respiră sacadat ca după efort, îl urmăreşte cu îndârjire pe acoperişul unui bloc căutându-i mascatului insistent privirea însă fără să-i vadă ochii clar Se aud focuri de armă ÎN SPATELE CAGULEI, ÎN PLAN DEPĂRTAT, ÎN ÎNTUNERIC SE ASCUND CA PRIN CEAŢĂ DOI OCHI ÎNCHIŞI LA CULOARE POVESTITORUL Pe strada Florilor, fără flori, o stradă scăpată de la demolare şi ascunsă într-un vechi cartier de blocuri din marele oraş Viitorul, după mai bine de douăzeci de ani de la evenimentele din , Costel Petrescu, rămas fără ocupaţie, trebăluie în prag de iarnă prin curtea unei case căutând în minte soluţii de subzistenţă pentru familia lui EXT INT CURTE:GARAJ-ZI Vreme mohorâtă de iarnă Suntem la începutul lunii decembrie în curtea mică şi plină de pomi desfrunziţi, ai unei case bătrâneşti, măruntă, fără etaj, cu pod(mansardă lemn) şi cu acoperiş de tablă "în două ape" Mansarda din lemn are pe laturile mici două ferestre Ceva mai în fundul curţii este un garaj în care zace abandonată o Dacie veche şi o altă magazie acoperită sumar Această magazie este folosită ca depozit de vechituri fiind plină cu motoare stricate de autoturisme vechi, polizor, menghină, aparat sudură, generator electric, un panou cu scule Alături sunt două coteţe din lemn Unul pentru porc şi celălalt pentru păsări Un câine lup frumos de talie mare, LEU, se ţine permanent după stăpânul său COSTEL care înfrigurat dă de mâncare la porc, aleargă după găini şi le închide în coteţ Hrăneşte şi câinele După aceea sparge cu toporul butuci de lemne şi priveşte îngândurat spre magazia unde mai erau doar câteva vreascuri Îşi freacă mâinile suflând în ele abur Curtea mohorâtă şi copacii îngheţaţi COSTEL aleargă, parcă fugind de frig, spre prispa casei unde deschide uşa şi intră După el intră şi Leu INT CASĂ HOL BUCĂTĂRIE-ZI COSTEL şi Leu care se ţine scai de el, se grăbeşte prin holul vagon spre bucătăria amplasată la capătul acestuia Aici se află o chiuvetă, masa, frigiderul tapetat cu magneţi de călătorie şi un aragaz Deschide frigiderul şi observă că este complet gol Pe un perete stau agăţate în nişte cuie: un arc, o tolbă cu săgeţi, un fluier şi o praştie, precum şi un corn de pădurar Acestea încadrează un fel de trofeu vânătoresc reprezentând un cap de berbec Pe holul lung, în partea opusă bucătăriei este un birou de calculator cu monitorul, căştile, boxele şi tastatura pe el Lângă birou se găseşte şi un calorifer electric Din hol se poate intra prin cele trei uşi în cele două camere şi în baie Ultima uşă este pentru intrarea la baie Acolo, într-unul din capetele holului-bucătărie, pe un ochi de aragaz stă ibricul cu ţuică care a dat în fiert şi care s-a aprins ca o torţă COSTEL opreşte flacăra aragazului şi ridică ibricul cu vâlvătăi, care se stinge după ce suflă spre el ca într-o lumânare Îşi umflă apoi satisfăcut pieptul şi nările spre aburul îmbietor de ţuică în timp ce toarnă lichidul aburind în două ceşti fumurii transparente de cafea din sticlă de yena INTRĂ CU CEŞTILE ÎN CAMERA MARE INT CASĂ CAMERA MARE-ZI COSTEL intră în cameră, unde soţia lui ROXANA( ani), frumoasă, ochi albaştri-verzui, păr ondulat şaten, se uită la televizor stând înfofolită sub plapumă COSTEL pune ceştile cu ţuică pe măsuţa joasă şi dreptunghiulară aşezată paralel cu patul La televizor sunt ştiri Camera este semimobilată, pe fundal se vede o bibliotecă plină cu cărţi, şi o sobă de teracotă Un motan birmanez doarme liniştit pe pat cu urechile înfipte într-o pernă Pe un cuier stau atârnate nişte haine groase de iarnă, o căciulă, o şapcă şi un fular Într-un colţ al camerei este o pianină cu partiturile pe ea şi un calorifer electric Pe un perete lângă un tablou cu peisaj bucolic este agăţată în cui o vioară şi un arcuş Totul sclipeşte de ordine şi curăţenie COSTEL îi dă una dintre ceşti soţiei după care se apropie de soba de teracotă aflată în celălalt colţ al camerei unde pune mâna fără ceaşcă şi umărul pe sobă să se încălzească ca într-o îmbrăţişare Soarbe apoi cu poftă o gură de ţuică fiartă spunând: COSTEL E frig bine, o să înceapă să ningă curând, lemne nu prea mai sunt Bine că au fost prune astă vară, asta chiar ţine de cald (privind glumeţ spre ceaşca de ţuică) ROXANA Şi ce ne facem? Bani nu avem să cumpărăm lemne anul ăsta Anul trecut am luat abia înainte de Crăciun Spune ROXANA aceste ultime cuvinte pipăindu-se să vadă dacă este încă vie şi nevătămată şi inhalând cu nesaţ aburul de la ţuică COSTEL Om vedea, până la urmă, când se termină lemnele trecem pe încălzire electrică, avem calorifere, radiatoare Şi s-ar putea să ieşim chiar mai ieftin ROXANA până or tăia şi curentul că nu-i nici ăla plătit, avem două sau trei facturi restante Şi frigiderul e gol COSTEL (privind în gol neputincios) Ştiu ! La televizor, pe postul local "Viitorul TV" se anunţă că "datorită frigului s-au deschis adăposturile pentru persoanele fără acoperiş deasupra capului şi că anul trecut în aceeaşi perioadă au murit datorită îngheţului un număr de aproximativ oameni ai străzii în toată ţara" Îngândurat COSTEL se duce la cuier şi se îmbracă trăgându-şi grăbit pe el fularul, o canadiană scurtă şi şapca pe cap Leu îl urmăreşte permanent O altă ştire anunţă că “în centrul oraşului Viitorul s-a deschis o nouă piaţă, unde se poate găsi orice” Iese din cameră pe holul lung şi: INT HOL ZI în timp ce se încalţă la repezeală spune privind spre ROXANA prin uşa deschisă: COSTEL Plec prin oraş Am o idee SOŢIA (mişcând aprobator din cap) Aoleu! Te rog ia şi nişte bani să cumperi mâncare la animăluţe şi un kg de cartofi şi ceapă, da vezi să fie româneşti, de la ţărani Ai grijă să opreşti nişte bani, poate dăm mâine gunoiul că tomberonul e plin de două săptămâni Să iei şi clei să-mi lipeşti papucii, că uite s-au rupt (arătându-i un papuc rupt) COSTEL Aşa-i, când eşti sărac şi gunoiul îl dai mai rar sau nu îl mai dai deloc Mizeria din casa o arunci, mai greu e cu aia din cap, acolo e mai greu să bagi aspiratorul Gunoiul e pasiunea mea! ROXANA Mai bine ai arunca ţuica aia! Şi ţigările! COSTEL dă din cap ca şi cum ar dansa ROXANA Şi ştii că săptămâna asta trebuie plătită dobânda lui Babanu' în avans pe un an să scăpăm de el COSTEL I-am dat o parte din bani când am vândut ultimul utilaj de la firmă Când am vândut-o pe Matilda, maşina aia de tipărit reparată şi botezată de GICĂ Mangialâc, Babanu' n-ar avea ce să mai caute pe aici decât pentru restul de bani şi să aducă chitanţa, că aşa i-am zis că-i plătesc tot când îmi dă chitanţa SOŢIA Vezi că e escroc Când vii înapoi? COSTEL Hai pa! Omul ştie când pleacă da’ nu şi când se mai întoarce! Agaţă apoi indiferent şi o sacoşă pentru piaţă Leu îl conduce ca de fiecare dată pe COSTEL până la poartă EXT CURTE POARTĂ ZI COSTEL il mângâie pe Leu COSTEL Vine tata repede înapoi! după care deschide poarta şi iese în stradă EXT STRADA ZI SEARĂ Pe strada Florilor,o stradă îngustă, desfundată dar şi înfundată, pentru că nu are decât intrare dar nu şi ieşire Aici maşinile intră cu faţa şi când ies , ies cu spatele Nişte blocuri se zăresc în depărtare COSTEL se întâlneşte cu vecinul TUCĂ, de ani care poartă mustaţă şi este îmbrăcat cu un costum de bodyguard pe care este imprimată o emblemă cu numele unei firmei de pază, LUPUL GUARD şi o poză stilizată reprezentând o oaie care râde fericită Tucă vine spre COSTEL mergând şchiopătând, dinspre capătul înfundat al străzii ţinând într-o mână o trompetă iar în cealaltă un megafon Când ajunge în dreptul lui COSTEL, merg amândoi împreună deplasându-se spre oraş Atunci trece în viteză pe lângă ei umplându-i de praf vecinul GORE, de ani, înalt, negricios, chelios, burtos, aflat la volanul unui SUV, Audi Q alb, nou nouţ Tucă îl salută cu trompeta pe vecin intonând un cântec de fanfară ca salutul la preşedintele naţiunii şi înclinându-se până la pământ Un vânt rece suflă ca în Bărăgan împăştiind gunoaiele şi praful Strigă la megafon şi se gudură ca un căţel căruia i se dă un os de ros VECINUL TUCĂ Ura vecine! hehe haha vecinu' GORE! COSTEL (face un semn de salut cu mâna, care seamănă mai mult a lehamite decât a plăcere) Sănătate! GORE răspunde la salut printr-un claxon ca de poliţie, de la care vuieşte strada şi vorbeşte printr-o portavoce integrată maşinii GORE Hai noroc, pârtie te rog! În dreapta şoferului stă vecina LEANA, de ani, blondă vopsit, soţia lui Prin luneta din spate a maşinii se vede învârtindu-se un girofar albastru Privirea celor doi vecini care merg împreună cade pe numărul maşinii-XX BOSS, care este luminat cu beculeţe colorate Maşina se opreşte cu zgomot de frâne într-un nor de praf în faţa vilei impozante a indivizilor, pe al căror gard înalt, la intrare, flutură patru steaguri: al Ţării Româneşti , al Comunităţii Europene al ONU şi al USA Tucă şchiopătând şi COSTEL trec mai departe, mergând acum cu spatele şi privind spre spectacolul de lumini, praf şi sunete stridente oferit de maşina lui GORE COSTEL Ce ai, de ce schiopătezi? VECINUL TUCĂ De la ţigări şi băutură, strică circulaţia la sânge, da le-am lăsat că altfel muream, aşa mi-a zis doctorul COSTEL Băi vecine, GORE ăsta, lucrează la poliţie, la guvern, la parlament? VECINUL TUCĂ Ei aş aşa e el mai granoman, da e băiat bun mi-a mai dat câte o bere din când în când spuse trăgându-l pe COSTEL spre el şi începând să şuşotească apropiindu-se cu gura de urechea lui COSTEL nu este deloc încântat de gesturile acestuia VECINUL TUCĂ El şi cu Babanu se înteleg, că au luat amândoi , e nişte ani de atunci, mai multe credite de la banca de stat da n-au mai dat un sfanţ îndărăt, ştii! COSTEL Şi ăştia! VECINUL TUCĂ Şi-au cumpărat case, le-au închiriat iar banca a dat ortul popii, a dispărut peste noapte de parcă nu a fost bancă de stat adică nu-i jucărie COSTEL Bă Tucă da' informat mai eşti! VECINUL TUCĂ Babanu trăieşte din chirii şi dă cu cămătărie Nu ţi-a luat şi matale casa şi acu’ îi dai chirie? COSTEL I-auzi! VECINUL TUCĂ Îi toacă nevasta banii Nevastă-sa e mai tânără ca fie-sa din prima căsătorie Amândoi, şi GORE şi Babanu au carnete de revoluţionari Ăştia doi se înţeleg bine unu' cu altu', că unu' a turnat altu' a executat COSTEL (mirat dar glumeţ spre final) Eu ştiam doar că au fost revoluţionari Da casa nu mi-a luat-o încă nimeni, stai liniştit! Se despart ocolind nişte şanţuri cu apă îngheţate pline cu bolovani VECINUL TUCĂ Nu ştiu bre, el aşa zice că e casa lui Strada asta aşa cum o vezi, în actele de la primărie are de ani şi apă şi canal, ba mai e şi asfaltată, poate nu ştiai Şi banii s-au halit de atunci, primarul şi-a făcut vilă cu douăzeci de camere pe malul lacului, are şi grajduri pentru cai Io nu am pus apă şi nici canal că nu am piştari Mata ai pus, da ai pus pentru Babanu că îţi ia casa freacă două degete şi dă din cap, ca şi cum ar număra bani COSTEL Văd că ştii mai multe despre mine decât ştiu eu Da ştiu că lucrezi vecine, cum de n-ai bani? VECINUL TUCĂ (dezamăgit) Păzesc ce fură alţii pentru euroi pe lună şi ăia cu întârziere de două luni Înainte am lucrat la demolări, era de viitor, da’ m-am boşorogit Când m-am angajat la ăştia cu paza, am stat la coadă, la interviu cică, cu poorfesori şi cu advocaţi, da’ la urmă tot pe mine m-au ales, că am făcut puşcărie (spuse în şoaptă), era trecut în curucucu vitei, sau cum dracu s-o mai numi, că am lipsit la ora asta Mai bine dau cu goarna COSTEL (absent) Şi ce mai ziceai Tucă? VECINUL TUCĂ Vecinul GORE a fost ieri la masaj fără nevastă-sa, Bălălău al lu' Ilona s-a îmbătat şi l-a bătut rău pe tac-su, care era şi mai beat, vecinu' Gheorghe, şi-a pus termopane Atât pentru acu' COSTEL Ce-s astea? Ştiri zici? Bine că nu spui şi când a tras un pârţ baba Ilona asta a ta Spune şi tu mai bine când sunt pedepsiţi ăia care au halit banii pentru apă şi pentru asfalt, când or să prindă teroriştii revoluţiei de acu' mai bine de douăzeci de ani, când, când? Hai că am plecat! Tot timpul cât a formulat aceste întrebări COSTEL a fost urmărit printr-un ochean iar laserul roşu îi luminează încă fruntea VECINUL TUCĂ (deranjat de atâtea întrebări) Vezi vecine că ai un led roşu în frunte, ca pe stadion la meci, da’ unde te duci? COSTEL dă să plece grăbit privind contrariat către terasele blocurilor din depărtare COSTEL Până la piaţa asta nouă din centru că prea o laudă la tembelizor, vorba matale COSTEL şi Tucă se despart, unul se duce spre centru iar Tucă, vesel, odată ajuns la intrarea pe stradă se opreşte cu pas ca la defilare, stă câteva momente după care pleacă în sens invers schiopătând O maşină iese cu spatele de pe stradă ridicând praful Cei doi îi fac loc să treacă Tucă sună semnalul în goarnă ca un generic de ştiri după care deplasându-se spre înainte ţipă în megafon: VECINUL TUCĂ Vecinu' COSTEL a plecat la piaţa cea nouă din centru Bălălău a lu' Ilona s-a îmbătat şi l-a bătut pe tac-su, care era şi mai beat decât el, că dacă nu îl bate în fiecare zi nu se simte bine, vecinu' Gheorghe şi-a luat termopane cu banii din pensie, îl doare spatele, un călcâi şi are constipaţie Din trompetă cântă "stingerea" ca la cazarmă EXT DRUM BLOCURI-SEARA COSTEL pleacă mai departe nerăbdător spre mult trâmbiţata piaţă Nu este chiar aşa târziu şi lumea circulă încă pe străzi în ciuda frigului umed, pătrunzător Până să intre în strada principală care duce direct spre piaţă trece printr-un parc neamenajat plin de gunoaie, unde, EXT PARC NUC-SEARA sub un nuc bătrân se încălzeşte la foc de vreascuri un moşneag(FAION) cu părul şi barba lungi şi dalbe ca spuma valurilor mării, în dreapta lui dar puţin mai departe de foc şade liniştit un câine obosit(NEGRĂU), la fel de bătrân în anii lui câineşti ca şi stăpânul său în cei omeneşti Bătrânul este îmbrăcat ca un cioban, cu şubă din lână de oaie şi iţari groşi, murdari În picioare are pâslari groşi de armată, iar pe cap, acoperindu-i pletele albe are un clop făcut dintr-o pălărie veche întoarsă, aşa cum aveau pe vremuri adevăraţii oameni de munte, dar şi ciobanii În spatele nucului se zăreşte o magazie din lemn vopsit acoperită cu rogojini Arată ca un vagon mic de marfă din vremea locomotivelor cu abur COSTEL se caută prin buzunare şi găseşte o hârtie de un leu pe care o pune pe o piatră lângă un ibric de cupru COSTEL Pentru o cafea, ca să te mai încălzeşti, că a dat iar frig FAION tace gânditor COSTEL (grijuliu) Moşule ce te faci anul ăsta că anul trecut nu ştiu cum ai scăpat de ger Lemne ai? FAION tace Îl mângâie pe Negrău COSTEL Iartă-mă moş FAION Dar cine te-a supărat? FAION pune vreascuri pe foc Tace COSTEL grăbit să plece strigă: COSTEL Bine nea FAION hai că mai vorbim când mă întorc De ce taci? FAION caută ceva orbecăind prin întuneric şi găseşte o strachină din care începe să mănânce, calm, miez de nucă Privind către cer îi răspunse: FAION Nu tac, tăcerea îi tumult, trebe' doar să pricepi! Cărare bătută tinere Să-ţi lumineze luna calea, fără nor! EXT CĂRARE -NOAPTE Pe cărarea noroioasă şi întunecată a parcului, care dă în strada principală, COSTEL reuşeşte să iasă printre boscheţi(detaliu) în plină stradă lângă un indicator cu numele acesteia, "Bulevardul Fericirii" Priveşte în urmă spre boscheţii şi cărarea până la pomul luminat de foc, lângă care se încălzesc FAION şi Negrău EXT DRUMUL SPRE PIAŢĂ-NOAPTE Această stradă-bulevard este circulată pietonal destul de intens pentru ora înaintată a amiezii Bordurile sunt pline de maşini dar pe drum nu circulă nici una, doar nişte tineri fac demonstraţii învârtind pe toate părţile nişte bolizi turându-le motoarele la maxim Fum şi zgomot asurzitor Câte un tramvai trece din când în când Undeva, în zare, ca prin ceaţă, pe partea dreaptă se văd ruinele unei fabrici EXT CURTE UZINA NOAPTE Detaliu panoramic teren viran cu ruine (uzină abandonată) dezafectate, care arată ca un şantier cu munţi de moloz prin care trebăluie după fiare oameni sărmani înconjuraţi de câini ( vedere de la înălţime) EXT DRUM PIAŢA-NOAPTE Se opreşte preţ de câteva secunde privind spre ruinele fabricii şi meditând dă de câteva ori din cap dezaprobator după care pleacă la drum INT UZINĂ HALĂ OŢELĂRIE-ZI-FLASH-BACK COSTEL TÂNĂR ( ani), cu plete şaten, breton, cărare pe mijloc, ochi căprui, subţire, simpatic, frumos, în hala de oţelărie a unei uzine, cu halat, cască şi staţie de emisie recepţie urmăreşte descărcarea cuptorului de otelărie de mare tonaj în oala imensă de turnare In jurul lui şi al personalului muncitor, o puzderie de scântei ce se revarsă la golirea metalului topit, incandescent, ca într-un joc de artificii Macaraua halei face manevre riscante dar necesare Atmosferă de muncă veselă, solidară, prietenoasă COSTEL TÂNĂR (glumind către muncitori) Hai mai repede că îngheaţă fieru' în ceaşcă şi ne apucă revelionul pe aici EXT DRUM PIAŢA-NOAPTE Toate maşinile parcate, au afişe lipite în geamuri pe toate părţile cu reclame de vânzare care mai de care mai atractive(detalii) "Ia-mă sunt fierbinte", "Divorţez de actualul proprietar, grăbeşte-te", " Voi fi credincioasă până la moarte", "Nu beau multă benzină şi nu mănânc deloc ulei, sunt o comoară la casa omului","Mă vinde dar îi pare rău" iar pe lângă texte nu lipsesc datele de contact ale proprietarului La ferestrele blocurilor pe lângă care trece în drumul lui spre piaţă, aceleaşi anunţuri de vânzare dar fără formulări amuzante Anunţurile pentru apartamente sună cam aşa(detalii): "apartament două camere de vânzare, preţ negociabil, sau cel mai ieftin preţ" Privind pe geamul unei limuzine de lux, lungă cât autobuzul, singura maşină fără anunţ de vânzare, zăreşte înăuntru o întreagă familie zgribulită(tata, mama, fiul şi fiica) încotoşmăniţi de frig, care dorm pe largile banchete Între ei odihneşte cîinele familiei, un Saint Bernard uriaş, care sforăie iar geamurile tremură COSTEL abia îşi face loc spre drumul său prin trotuarul înţesat cu autoturisme de tot felul Face slalom printre ele ca printr-un labirint complicat Sătul de acest calvar iese in drumul principal, pe caldarâm, unde şi alţi drumeţi merg tot spre noua piaţă ca la manifestaţie Toţi pietonii trec gesticulând şi vorbind singuri ca apucaţi de streche, ţinând sacoşe cu reclama noii pieţe a circului în mâini Mai este şi un du-te vino continuu de cărăuşi fără locuinţă îmbrăcaţi aproape toţi în vechi costume premilitare(unele cu tricolorul pe mânecă) kaki, de gărzi patriotice sau albastre, de PTAP, care transportă în cărucioare improvizate şi în saci, tablă şi fier provenită de la uzinele dezafectate, munţi de bidoane de plastic, de lemne din dărâmături, hârtii şi cutii de aluminiu goale Un INDIVID( ) calcă cu zgomot în picioare, cu pricepere, de parcă ar dansa greceşte, cutii de aluminiu Lângă acesta alt INDIVID( ) face mare hărmălaie sărind cu picioarele pe nişte bidoane de plastic pentru a le aplatiza ca să ocupe mai puţin spaţiu în saci Alţii caută prin tomberoane şi cutii de gunoi preţioasele materiale reciclabile ori după mâncare CINEVA trage cu greu de o remorcă în care bălăngăne o caroserie de Dacie veche, ALTUL încearcă în zadar să se urce în tramvai cu un sac imens plin cu sticle de plastic aplatizate O vânzoleală de târg greu de descris GUNOIERI înarmaţi cu tomberoane mobile şi mături stau cu telefoanele la ureche îmbrăcaţi în salopete roşii cu numere pe ele ca la puşcărie VOCE COSTEL(OFF) Se schimbă doar culoarea, acum doi ani aveau salopete albastre EXT PARC PIATĂ-NOAPTE Ajunge la capătul bulevardului şi zăreşte în fine clădirea noii Pieţe plină de reclame şi de lumini atrăgătoare Piaţa seamănă cu Circul de Stat fiind o copie fidelă a acestuia Pe aleile dinaintea pieţei defilează ca la o paradă a modei manechine de toate formele şi vârstele îmbrăcate strident ca nişte femei uşoare, având aşijderea caselor şi maşinilor întâlnite pe drum preţul afişat pe ele, ca reclamele la box, cu cod de bare Pe una scria casă lei, pe alta piscină lei, pe alta vedetă lei, pe alta celebritate lei Dintr-o maşină luxoasă coboară PORUMBEANU( ani) îmbrăcat fistichiu, un personaj caraghios, un pitic cu o pălărie de texan pe creştet, făcută din piele de crocodil (detaliu: are prinse de pălărie nişte pene de fazan sau de papagal, sau şi una şi alta, mic şi îndesat, cu părul alb, tuns scurt şi rotofei la faţă Încadrat de doi BODYGUARZI solizi se deplasează interesat spre una dintre fetele care defilează pe muzică disco Observându-l, o copilă înaltă, frumuşică dar vulgară şi mironosiţă, înaltă cu un cap peste Porumbeanu, şi care avea scris pe piept(detaliu) "vedetă cu silicoane doar euro" se opreşte să negocieze PORUMBEANU (vorbind serios şi cu importanţă) Hai frumoaso să te fac celebritate, am un laborator de vedete şi de pus silicoane în spatele maşinii Îţi pun şi botox Dacă ştii să stai capră, îţi fac un contract prenupţial, însă cu o condiţie să te încerce şi taică-miu puţin Pipiţa se aşează în patru labe, dă de două ori din cur şi deschide gura cu un semibehăit Întoarcându-şi capul languros cu de grade, ca o capră curioasă, priveşte tâmp spre cei trei bărbaţi scoţând un vârf de limbă provocator VOCE COSTEL(OFF) Muieri cu tâţe mari şi minte mică, puse pe căpătuială! PORUMBEANU (Adresându-se către bodyguarzi) Hai băieţi hei-rup, repede cu ea în maşină Băieţii o apucă unul de mâini iar altul de picioare după ce unul din ei deschide portbagajul maşinii din telecomandă şi o aruncă printr-un uşor balans după hei, la rup ca pe un sac cu ciment înăuntru O melodie de prost gust gen manea se aude în interiorul limuzinei, Porumbeanu se urcă în spate, unul dintre băieţi este şofer iar celălalt, după ce deschide şi închide portiera şefului său ca unei actriţe celebre, se urcă şi el iar maşina demarează în trombă Celelalte manechine, care până atunci roiseră ca muştele bete in jurul figuranţilor acestor scene, aleargă acum după maşina lui Porumbeanu disperate şi dezamăgite Porumbeanu le răspunde plin de importanţă trimiţându-le bezele din spatele geamului închis complet Undeva prin parcul circului, un porumbel(detaliu) aleargă după porumbiţe, călcându-le când pe una când pe alta cu patimă şi gingăşie EXT PARC PIAŢĂ BANCĂ-NOAPTE În faţa acestui mare circ, în parc, pe o bancă pe care scrie cu vopsea BANCĂ DE STAT stă trăgând din ţigară cu pasiune de fumător vechi SORIN( ani) Arată a semiboschetar chiar dacă îmbrăcat aşa cum este el într-un trenci gri aduce cu detectivul Colombo, simpaticul personaj din serialul cu acelaşi nume Stând aşa pe bancă, în lumina felinarelor, cu trenciul lui descheiat şi obosit, părul vâlvoi ca dat prin vaselină, neras, cu lentilele la ochelarii negri ca sticla din sifoanele vechi, seamănă cu o pasăre de noapte Ţigara ajunge la filtru, îi arde degetele dar el tot mai trage pătimaş fum în piept Cei doi se îmbrăţişează bucuroşi de întâlnirea neaşteptată SORIN (bucuros şi glumeţ, ruşinat) Ce mai faci Costele? Te-am mai căutat pe la atelier ca să mă laşi să dorm acolo după ce am plecat de acasă Da atelierul ciu-ciu, cucu, ia-l de unde nu-i, la fel şi pe patronul lui Am fost şi la tine acasă, la apartamentul de la etajul , ăla cu porumbei pe balcon unde am băut ultima sticlă de visichi dar mi-a zis o solzoasă că v-aţi mutat fără să spuneţi unde COSTEL Sorine ce bine că te-am întâlnit M-am mutat cu atelierul de şapte ori şi cu casa de trei SORIN Ai ţigări? COSTEL Am, de care doriţi?Carpaţi, Mărăşeşti, Snagov? SORIN Hai bă, fugi de aici, înainte toţi căutau străine, acum ar vrea de ale noastre Ciuciu, cucu ! Costel scoate un pachet de ţigări americane şi îl serveşte pe Sorin COSTEL Mai e ceva de-al nostru? Abia desprins din îmbrăţişare lui COSTEL îi cade privirea ca un bolovan greu, pe urmele de jeg de pe gâtul prietenului său, apoi pe gulerul cămăşii înnegrit de fum şi face o figură mirată, strâmbându-se în timp ce îşi strângea cu două degete nările Înţelegând situaţia de om fără casă a lui SORIN îl întreabă glumind, forţând un pic hazul de necaz COSTEL Bă da tu cu ce deodorant te dai că pute cam tare Au ăştia la piaţă aşa ceva, cât costă? Unde dormi? Ce mănânci? SORIN Sunt sătul de foame, am rămas fără servici M-am certat şi cu nevastă-mea Casa ei, mâncarea ei, băutura şi ţigările mele Mă căuta noaptea prin boscheţi să mă aducă acasă Ne certam ca chiorii COSTEL Of, ce nebun o fi inventat vodca? SORIN Ştii că sunt rău la beţie, aşa că am ple cat, da poate găsesc ceva de lucru că altfel îmi este ruşine să mă mai duc acasă Când eram gata să mă spânzur m-am hotărât că mai bine mă las de băutură He, he! Schimbă între ei cărţi de vizită Pe cartea de vizită a lui SORIN scrie cu litere de o schioapă în dreptul funcţiei , FOTO SORIN “director de bancă în parc”(detaliu pe cartea de vizită) Pe a lui COSTEL scrie doar COSTEL şi un număr de telefon(detaliu pe cartea de vizită) SORIN (la mişto umflându-se în pene) Poftim ă buisness card ca să ştii cu cine stai de vorbă, domnule ex şi viitor mana-ger După care, mişcă mâna ca la masturbare pentru a-şi întări cuvintele COSTEL (oferindu-i cartea de vizită, pe acelaşi ton glumeţ) Când aveam tipografie nu aveam ă visit card, acuma am mai ştii ceva de AURICĂ CHIORU? SORIN Nu mai ştiu nimic de el, dar dacă mai trăieşte trebuie să fie ascuns tot pe acolo, prin curtea facultăţii sau pe sus prin clădirile alea părăsite La cât este de tâmpit mă îndoiesc să mai fi rezistat până acum Scoate cu importanţă un telefon mobil şi formează cu greu un număr după care aşteaptă să i se răspundă SORIN Alo Bebe, sunt eu Sorin mă, l-ai mai văzut pe Chioru? Bine mă te pup hai pa! Bagă telefonul în buzunar cu acelaşi aer plin de importanţă SORIN L-a văzut acum vreo săptămână la facultate, în parc Cică era beat mort şi alerga câinii pe acolo INT ATELIER TIPOGRAFIE-ZI-FLASH-BACK Lui COSTEL îi vin atunci în minte amintiri secvenţiale cu SORIN, în atelierul de tipografie lucrând la Linotip, unde stând în picioare culegea un text în limba olandeză de vuia tot atelierul citindu-l cu voce tare, iar în timp ce bătea cu îndemânare la clapele maşinii de cules sorbea alternativ când din paharul, plin mereu de vodcă, când din cana mereu plină cu cafea, când din ţigările Carpaţi fără filtru care umpluseră cu scrum şi chiştoace o scrumieră mare din sticlă transparentă verzulie Paharnic şef, este AURICĂ CHIORU de de ani, fost puşcăriaş, un beţivan slăbănog Acesta are tatuate pe o mână cele cinci puncte caracteristice(singur între patru pereţi) Rămas fără casă se aciuase prin curtea facultăţii de care ţinea şi tipografia Chioru arată înspăimântător la prima vedere Chel, slab, bărbos(neras mai multe săptămâni), doar cu trei dinţi în gură, haine soioase, chior de ochiul drept şi aproape mereu încruntat de parcă ar vrea să omoare pe cineva, ameţit în permanenţă de băutură stă pe un scaun, cu capul pe umărul drept, rânjind sinistru şi dezvelindu-şi gingiile băloase ca date cu gel Pe o masă în atelier tronează două sticle de vodcă cu etichete diferite, una era goală cam până la jumătate iar cealaltă aproape plină Atmosferă intensă de lucru, CINCI FEMEI, legătorese, stau la nişte mese imense pline de hârtii, cartoane borcane de plastic şi farfurii pline cu aracet şi adună coli de hârtie AZORICĂ, un câine maidanez stă şi el tolănit la picioarele lui AURICĂ CHIORUl, care, ca un somnambul se ridică agitat de pe scaun bălăngănind din mâini şi tremurând nerăbdător Bate cu două degete în buze afisându-şi zâmbetul dezagreabil şi ocheşte cu ochiul sănătos cele două sticle AURICĂ CHIORU ţigară, ţigară e e ! Privind pe sub sprâncene şi ochelari SORIN îi răspunde aruncându-i un pachet desfăcut de ţigări SORIN De ce nu îţi cumperi bă ţigări fir-ai al dracu' tu să fii, că copii nu ai, nevastă nici atât, mâncare primeşti de la cantină câtă vrei fără parale Aurică dădea din cap rotindu-l în toate părţile şi vorbea tot timpul şoptit, doar pentru el SORIN Hai, curaj, pune-ţi doar ţie vodcă din sticla aia mai plină că e mai tare, eu mai am şi hai noroc să termin mai repede cartea asta de cules că m-am plictisit După care începe să citească din nou în aceeaşi limbă greu de pronunţat şi de priceput de careva în timp ce culegea literele de plumb la linotip SORIN Het communisme was slechts de slaaf regeling moet worden vastgesteld rekening voor master Chioru, fericit că are de băut şi de fumat rânjeşte în timp ce pune lichid în paharul lui de plastic şi vorbeşte ca pentru sine dând din cap aprobator Încearcă să repete ca un papagal ce aude de la SORIN AURICĂ CHIORU He commu wa sle de slaa re moet wordî vast reke vo aster Aha, he, hă, hî , ordinarrr, un beţiv ordinarrr, nu pricep, ă,î moet worden, ha, ha! După ce umple ochi paharul, îl duce cu poftă la gură sorbindu-l dintr-o înghiţitură privind spre tavan cu ochiul lui sănătos La un moment dat simte gustul apei şi aruncă paharul de pereţi începând să înjure uitându-se tâmp spre SORIN care citeşte cu voce tare în continuare indiferent SORIN vastgesteld rekening voor master AURICĂ CHIORU Aoleu! Crucea mamii care m-ai făcut Tuşeşte de parcă înghiţise mătrăgună AURICĂ CHIORU M-aţi otrăvit cu apă ca pe Sticlă din "Toate pânzele sus" Spuse bolborosind ca la gargară şi cu faţa roşie de rac fiert SORIN, COSTEL şi DOUĂ LEGĂTORESE în vârstă care lucrează acolo râd cu poftă glumind în continuare pe seama lui SORIN dacă tot te pişi pe tine, acum o să te pişi apă nu vodcă să nu stricăm orzul pe gâşte, cred că nici nu mai ai puţă de la ger Doctorul recomandă apa nu alcoolul Vezi ce grijă am de tine, hai plăteşte consultaţia şi tratamentul COSTEL se aude strigat de SORIN şi revine la realitatea pieţei unde se aflau împreună EXT PARC PIATĂ-NOAPTE SORIN Costele uite-l pe primul ministru Pe piticu' ăsta dacă-l pun la linotip sau la ghilotină îşi prinde mâinile Mai uşor ajungi în fruntea statului dacă ungi bine pe unde trebuie, poţi să fii cel mai tâmpit Pe aleea circului încadrată de steagul ţării şi al comunităţii europene, PRIMUL MINISTRU este în mijlocul unui mic alai şi păşeşte protocolar pe un covor roşu DOI REPREZENTANŢI rupţi parcă din Matrix, îmbrăcaţi identic în costume negre şi cu ochelari cu lentile negre se mişcă de parcă au beţe în fund în timp ce aşteaptă alaiul PRIMUL MINISTRU, este înfofolit într-un palton negru, are căciulă şi poartă acelaşi tip de ochelari negri Când se întâlnesc, după un ton de fanfară scurt şi protocolar unul dintre reprezentanţi îi dă primului ministru o diplomă şi îi pune o medalie la gât PRIMUL MINISTRU Thanks you! Se felicită, dau mâna, după care PRIMUL MINISTRU taie panglica de inaugurare a noii pieţe Ca din senin se porneşte o manifestaţie anti-guvern cu pancarte de genul: " de ani, aceiaşi oameni, aceleaşi minciuni,"aţi vândut ţara","aţi distrus economia","ne euthanasiaţi ca pe câini","totul pentru voi, nimic pentru noi" Huiduieli Dintr-o dată apar scutierii care fac între manifestanţi şi oficiali un gard viu Un elicopter aterizează pe alee iar alaiul guvernamental, PRIMUL MINISTRU şi reprezentanţii intră cu toţii în burta acestuia După câteva secunde elicopterul dispare pierzându-se grăbit în noapte La intrarea în piaţă oamenii se înghesuie şi îşi dau coate COSTEL Hai Sorine să intrăm şi noi în noua piaţă a poporului! INT PIAŢA-NOAPTE În incintă multe tarabe decorate şi luminate cu nenumărate beculeţe albe sau colorate chinezeşti La una din tarabe, goală, era doar un banner pe care scria VINDEM ILUZII şi un joben La o altă tarabă un POLITRUC în costum, gras şi chelios ţipa cât îl ţineau bojocii în faţa unei asistenţe numeroase POLITRUC Voi suplimenta locurile în azilele de noapte pentru oamenii fără adăpost, voi pedepsi toate hoţiile făcute de la revoluţie încoace, voi construi teatre, spitale, biserici, stadioane, poduri, farmacii, bănci etcetera, etcetera, Voi eradica bolile cronice, exportul de copii şi femei va creşte O să fac şi coteţe pentru toţi câinii şi mâţele vagaboande sau o să-i omor pe toţi Voi eradica gripa aviară şi porcină Voi asfalta străzile şi voi pune apă caldă şi canalizare SORIN (către COSTEL) Îl crezi? COSTEL Îl cred doar pentru etcetera Vinde promisiuni pentru creduli Fără minciună nu există furăciune, vorba lui nea FAION La o altă tarabă se vindeau arme de foc, pistoale, puşti mitralieră, grenade Se întorc amândoi simultan cu faţa spre vitrinele unui magazin SORIN priveşte ştrengăreşte pe sub ochelari înspre COSTEL SORIN E, aşa mai merge! În vitrina unui magazin din incinta pieţei erau două manechine complet dezbrăcate ce stăteau nemişcate de parcă erau din plastic Din când în când se mişcau sacadat, provocator Pe geamul vitrinei scria cu majuscule MAGAZIN DE MASAJ Privind cu subînţeles unul către celălalt, căutându-se prin buzunare, fac amândoi stânga împrejur ca la armată ajungând din nou cu faţa pe direcţia tarabelor Pe un ecran de plasmă imens, reclama FNI-"LA la la, lalala dormiţi liniştiţi noi veghem somnul dumneavoastră" La altă tarabă stătea ANTRENORUL echipei campioane de fotbal îmbrăcat în treningul echipei pe care scria campion şi striga ANTRENORUL Ia gazonul neamule, ieftin şi proaspăt, iarba campionilor, proaspăt călcată în picioare încercând să vândă din bucăţile de gazon pe care le avea expuse Lângă el un TIP cu costum şi cravată la gât striga şi el în gura mare ţinând o cruce mare în mâini: TIP Vindem palmares, vindem suporteri, vindem jucători, vindem credinţă! La o tarabă pe dreapta se vînd droguri de toate felurile, haşiş, cocaină, extasy, ceaiuri pentru slăbit sub un afiş mare pe care scrie “etno-botanice, totul natural, eco" VOCE COSTEL(OFF) Da cine mai produce frate! După care vorbeşte către SORIN, arătând spre TIPUL cu cruce care vindea suporteri şi palmares COSTEL În oraşul ăsta ce se vinde se fură Cine fură vinde ieftin Eu vreau doar cartofi şi ceapă Uite acolo tarabe pline cu fructe şi legume Au ajuns în mijlocul pieţei, unde se găseau mai multe tarabe pline de legume şi fructe La umbra lor vânzătorii îşi aşteptau nerăbdători clienţii Sunt de toate naţiile şi religiile dar majoritatea cam tuciurii Mulţi marocani, chinezi şi câţiva albinoşi sporovăie dar nimeni nu-i înţelege Este ca la Turnul Babel, nimeni nu înţelege pe nimeni O atmosfera orientală este întreţinută cu muzică de aceeaşi provenienţă COSTEL (mirat) Sorine, tu ai ochelari, vezi vreun ţăran, vreun producător agricol? SORIN Nu văd, da ăştia sunt toţi producători, hai la tatuatu' ăla care vinde cartofi că pare mai din provincie COSTEL se hotărăşte să abordeze un TARABAGIU care părea mai autohton deşi arăta ca un bătăuş de cartier, tatuat cu femeia peşte pe braţ cu textul "GINA EU LOV IOU" şi cu un cercel în ureche Pe un carton scria , CARTOFI Romania via POLONIA lei pe kg, CEAPĂ GERMANO-Română lei pe kg COSTEL Cartofi şi ceapă doar româneşti nu ai? TARABAGIU (şmechereşte) Da ăştia ce au bre nu-s buni Eu sunt producător acilea, în ţară, da iau ceapă şi cartofi de afară ce ştii tu Sau îi produc acilea, vând afară, cumpăr iar şi vând iar acilea Pricepui bre ce io's prost? COSTEL (la mişto) Nu pricepui, dar ai ceva logică, bravo vere! întorcându-se către SORIN şi dând din mâini cum s-ar feri de muşte COSTEL Bine că mai ştie puţin româneşte SORIN E simplu, ce produce aici dă afară iar mizeriile de afară le vinde aici, acum ai înţeles? Stai că vin! COSTEL Ce este scump şi prost se va da până la urmă pe gratis sau ajunge la gunoi Într-un colţ mai retras, întunecat, pitită după o reclamă frumos colorată pe care scrie “O iubeşti cu adevărat dăruieşte-i un cârnat”, o ŢĂRANCĂ bătrână vindea cu teamă şi sfioşenie marfa expusă la vânzare pe o cutie de carton întoarsă Avea ceapă, morcovi şi zarzavaturi pentru ciorbă Femeia stă stingheră şi temătoare simţindu-se hăituită COSTEL se opri în dreptul ei fericit de parcă ar fi găsit aur şi întrebă: COSTEL Cum dai ceapa mamă? ŢĂRANCĂ Doi lei maică! Am şi zarzavat de la mine din grădină COSTEL (cu blândeţe) Cartofi nu ai? ŢĂRANCĂ Nu pot să îi car că băieţii mei au plecat la căpşuni în Spania şi nu am pe nimeni de ajutor! COSTEL Două de ceapă, unu de morcovi, o ţelină şi un pătrunjel ŢĂRANCĂ Patru lei! Mulţumesc, să trăieşti maică şi să îţi dea domnu' sănătate ! COSTEL Săru'mâna mamă!(sărutându-i mâna) Pune legumele în traistă şi trist pleacă mai departe întorcându-se din când în când spre bătrâna care îi face semne cu mâna de drum bun aşa cum fac bătrânii atunci când pleci de la casa părintească fără a şti dacă te mai întorci Un POLIŢIST ţipă de departe către bătrână POLIŢIST Ţi-am zis să nu mai vii aici că te amendez şi îţi confisc marfa Bătrâna îşi strânge în linişte, cu umilinţă marfa, o pune într-un sac şi pleacă agale Pe o altă tarabă, o TÂNĂRĂ face reclamă la costumul de baie În stânga ei ca pe un podium, îmbrăcat doar în chiloţi cu cristale swarovski şi într-o haină scumpă de blană stă un BĂRBAT FARDAT strident În dreapta fetei o FEMEIE SOLIDĂ, cam sărită de pe fix, cu privirile rătăcite cântă citind de pe o foaie de hârtie" FEMEIE SOLIDĂ “N-am noroc ce să fac, niciodată viaţa nu mi-a zâmbit", după care începe să recite din poezia "Luceafărul" de Eminescu FEMEIE SOLIDĂ "Cobori în jos Luceafăr blând alunecând spre o rază" privind cu dedicaţie şi admiraţie spre bărbatul care dansează plin de el, în chiloţi strălucitori INT SUPERMARKET-NOAPTE În imensul magazin al pieţei, în supermarket numai marfă străină dar nimeni nu cumpără, doar pipăie şi pune la loc în raft Personalul magazinului îmbrăcat caracteristic poartă botniţe La staţia de radioficare muzica se întrerupe şi o VOCE caldă dar enervantă anunţă periodic: VOCE(OFF) În acest magazin consumul de alimente şi băuturi este strict interzis vă rugăm să vă abţineţi pentru a evita eventuale incidente neplăcute Vă mulţumim Muzica reîncepe să se audă(gingăl bels, gingăl bels) Vizitatorii aveau toţi măşti de tifon pe gură SORIN şi COSTEL, şi ei cu tifoane la gură pipăiau nişte cartofi din Germania şi nişte morcovi din Olanda SORIN (cu un morcov imens în mână) Ia uite Costele, ăsta morcov nu al tău Dacă nu văd Olanda măcar să le ating morcovii COSTEL (cu un cartof în mână) Cartofi nordici Legume frumoase pe afară şi siliconate pe dinăuntru, când le mănânci au gust de plastic Grânarul Europei nici morcovi nu mai face VOCE(OFF) În acest magazin consumul de alimente şi băuturi este strict interzis vă rugăm să vă abţineţi pentru a evita eventuale incidente neplăcute Vă mulţumim SORIN salivează stupefiat în faţa unor galantare pline cu bunătăţi Muzica reîncepe să se audă(gingăl bels, gingăl bels) La casă, oamenii se înghesuie şi mai tare în timp ce scot botniţele, agitându-se să scape cât mai repede din acest circ al foamei, cu sacoşele goale Plăteau şi plecau cu coşul gol COSTEL şi SORIN îşi scot şi ei botniţele, plătesc la casă şi pleacă tot cu coşul gol EXT PARC PIATĂ-NOAPTE Afară, la un chioşc o ŢIGANCĂ vindea buchete de flori fără ambalaj COSTEL (către SORIN) Nu le făceai tu la florari ambalaje, inimioare şi alte bazaconii? Ţiganca se salută cu SORIN SORIN Ba da îi ştiu pe toţi Da n-a mai mers De ce să acopere florile cu ambalaje aurite sau cu inimioare roşii că e ca şi cum ai înfofoli-o pe misîsî România Las-o mai bine dezbrăcată că se vinde mai bine şi nici nu mai cheltuieşti averi pe rochii ori pe alte zorzoane Uite alea urâte au ambalaj ! COSTEL Da ce, ofilitele astea's flori?Falsificăm şi ce avem mai bun: mierea, florile şi femeile! SORIN Şi vinul şi ţuica ! He, he,he ! COSTEL Falsurile se poleiesc ! INT AUTOBUZ-NOAPTE Călătorii sunt îmbrăcaţi cu prost gust şi sărăcăcios, majoritatea în negru, unii nu au dinţi şi vorbesc în gol, cu căşti pe urechi, privind fix spre textul gen grafitti postat pe un geam al autobuzului, "Învăţăm pentru a deveni nişte nimeni" În boxe o VOCE tot caldă atenţionează enervant că: VOCE(OFF) Pentru un transport civilizat călătorii au obligaţia să plătească taxa de călătorie în caz contrar vor suporta plata amenzilor Nimeni nu se grăbeşte să taxeze dar toată lumea se urmăreşte cu suspiciune şi neîncredere privind discret unii la alţii Doi PUŞTI de cartier se hârjonesc vorbind porcos şi râzând idiot O PUŞTOAICĂ din gaşca lor se amuză teribil în timp ce dansează oriental pe muzica ce ieşea cu spume din mobil ca băşinile din cur, mişcându-şi şoldurile şi nurii cu ochii daţi peste cap PUŞTI (către prietenul lui puşti smucindu-l) Să mi-o suks şi mă-ta la fel, îngâ îngâ în gâtu mâ-tii şi-a lu curva de sorâ-ta încântat şi râzând prosteşte ca după o glumă bună şi trăgând dintr-o ţigare PUŞTI Hai, ciocu mic bă labă tristă să mi-o Hă, hă Dă-te'n pulea mea Eşti muci Face apoi semnul "între ghilimele" cu mâinile ridicate deasupra capului Pe un scaun doarme un AUTOBOSCHETAR ghebos, neras, îmbrăcat cu haine negre de murdărie ţinând picioarele pe un sac plin cu boarfe Scaunele din jurul lui sunt părăsite de ceilalţi călători Unul dintre puşti se agaţă cu mâinile de bara de susţinere şi ridicându-se îl loveşte pe om cu picioarele PUŞTI Scoală curvo, poponarule! Autoboschetarul nu mişcă, ca şi cum ar fi mort Doar îi cade capul într-o parte lovindu-se de geam COSTEL Bă, i-a potoliţi-vă odată! Aşa vă învaţă la şcoală! SORIN La care şcoală? PUŞTI Ce ai bre eşti cu capu', nu ţi-e bine? PUŞTI Ia vino bă încoa', eşti şmecher? COSTEL tace abătut, plictisit şi se duce să taxeze pe direcţia puştilor care se retrag în timp ce fac mişcări de karate prosteşti, în gol, iar toţi călătorii se mută cu privirea pe el cu suspiciune COSTEL taxează cu lehamite, contrariat şi jignit de privirile ce i se adresau Cu degetele cârlig de rufe, agăţate de nas vorbeşte către SORIN COSTEL Semăn cu vreun controlor? Îmi e ruşine să nu compostez, dar să şi compostez Rău am mai ajuns, parcă am ani Şi spunând acestea se grăbeşte să taxeze Toate privirile se îndreaptă spre COSTEL cu un fel de teamă amestecată cu invidie În staţie se urcă un BĂRBAT ELEGANT îmbrăcat la patru ace, scoate o cartelă, după care, fără a o bifa la aparat se lipeşte lângă stâlpul susţinător al compostorului, bagă mâna cu cartela în buzunar şi priveşte atent şi cu dispreţ către persoanele din autobuz (camera cade pe ceasul de marcă şi pe pantofii de piele) O ţigancă, cu o păpuşă chelioasă în braţe şi cu un bilet pe care scrie "MURITORI DE FOAME" cerşeşte închinându-se la divinitate SORIN E semeni nu semeni tipii sunt pe fază Ştii cum e dacă nu te păzeşte te loveşte COSTEL Ai conştiinţă , nu ai bani ! SORIN Eu am abonament pe toate liniile şi pe metrou, tren În avion încă n-am încercat Nu mai am acte că mi le-au furat nişte puşti în primele mele zile fără casă, atunci mi-au făcut şi botezul străzii cu o mamă de bătaie că eram mangă, de m-au băgat în spital două luni COSTEL Păi ce au avut cu tine? SORIN Erau supăraţi că nu aveam bani să-şi cumpere aurolac, să se drogheze Mă băteau şi spuneau:"Ruşine să-ţi fie, om bătrân şi n-ai un ban în buzunar", aveau dreptate COSTEL Şi cum ai scăpat? SORIN M-au băgat în spital, aşa am scăpat de ger iarna trecută Afară iernile sunt grele, şi poliţia te aleargă, în rest stai la aer curat Am dormit niţel şi prin canale că altfel muream de frig COSTEL Păi acte nu îţi faci? Privirile călătorilor se schimbă dezaprobator spre SORIN care, cu toate eforturile de a-şi ascunde condiţia este trădat de aspectul lui total neîngrijit la modul general Scoate din buzunar o foaie parafată pe care scrie LIPSĂ SPAŢIU vorbind tare, să se facă auzit, ca răspuns la privirile răutăcioase SORIN LIPSĂ SPAŢIU ăsta-s eu acum, un neica nimeni Ce om am fost şi ce javră am ajuns! COSTEL Păi dacă nu ai casă, nici amenzi nu plăteşti, tot ai un avantaj! SORIN Nu te bagă încă nimeni la puşcărie că te cheamă LIPSĂ SPAŢIU, dar poate să te bage pentru vagabondaj, ori să omori pe cineva M-a întrebat unu odată de ce nu fur ca să intru la mititica, să nu îngheţ pe străzi COSTEL Şi ce i-ai răspuns? SORIN Că mai bine mor decât să intru la puşcărie! COSTEL Da', cu hârtia asta ai vreun drept? SORIN Na, cine mă angajează pe mine cu asta? Ai pierdut casa, strada e casa ta Suntem goniţi şi de pe străzi Dacă crăp poate o să se ştie la primărie cine sunt După de ani de muncă am dreptul la o cruce şi la un sicriu La următoarea staţie se urcă trei CONTROLORI Aceştia îl controlează pe COSTEL miraţi că are card de călătorie validat şi pe SORIN care scoate foaia de la primărie Controlorii o privesc scârbiţi, sătui CONTROLOR La prima să nu te mai văd în autobuz, să cobori! După aceea se opresc la Bărbatul Elegant pe care îl înconjoară şi încep să negocieze pe muteşte, mimând cu el plata şpăgii Autobuzul opreşte în staţie unde se urcă LĂUTARUL, ( de ani) cerşetor cu acordeonul şi începe să cânte la meserie cu patimă o melodie lăutărească care era şi în repertoriul marelui actor Gheorghe Dinică(Pentru cine am muncit), aplecându-se pătimaş până aproape de pământ Pe acordeon are lipită o cutie rotundă făcută dintr-o conservă, dar nimeni nu se grăbeşte să-i pună bani în ea Într-un buzunar din cojocul ferfeniţă se agită magic alcoolul într-o sticlă, ca valurile Dunării COSTEL privi spre lăutar cu admiraţie, după care schimbă privirea către SORIN COSTEL Meserie, unu ca ăsta nu mai există de la Fărâmiţă Lambru Da tu de ce nu te pensionezi? SORIN Simplu pentru că am anii, vechimea, dar nu am vârsta, am fost şomer acum sunt boschetar, poate trece şi asta în cartea de muncă LĂUTARUL trece atunci prin dreptul lor iar COSTEL, cu o mână îi bagă nişte mărunţiş la cutia milei iar cu cealaltă îi dă o carte de vizită COSTEL Să mă cauţi că am nevoie de tine! Simţindu-se apreciat, LĂUTARUL cântă şi mai focos Aplecat într-o parte drept mulţumire parcă bate ritmul cu urechea încântat la maxim de înaltele şi başii ce ies din cutia cu burduf ce aproape atinge podeaua autobuzului LĂUTARUL Vă sun şefu', să trăiţi! SORIN Băi Costică da unde mergem noi acum? COSTEL Sorine nici eu nu ştiu da' mi-a venit o idee şi vreau să mă ţin de ea Ideile sunt ca femeile, dacă nu te ţii după ele şi nu devii sclavul lor să te călărească dânsele cum vor, pleacă cu primul venit Mergem la azilul ăsta de la spital făcut de primărie pentru ăştia fără de noroc ca tine aşa SORIN (mirat) De ce, cauţi pe cineva acolo? Anul trecut am fost să dorm şi să prind o porţie de mâncare sau de ceai dar nu am apucat că era mare balamuc Era să îngheţ în noaptea aia pe o bancă dar noroc ţi-am zis cu bătaia aurolacilor că după aia am ajuns în spitalul de vis-a-vis Da ţie ce îţi trebuie? Ce nu ai unde să dormi, chiar aşa de rău ai ajuns, suntem din nou colaboratori? COSTEL Nu nu nu eu am încă casă, mă descurc cu mâncarea, mai prind vreo colaborare mai am câte o idee, ideea şi milionu' sau suta că mă încurc mereu cu banii ăştia noi Dar am nevoie de căldură SORIN (trăgându-l de limbă curios) Vrei să furi lemne din pădurea spitalului? COSTEL Nu numai de lemne am eu nevoie, am nevoie mai mult de oameni iar tu o să mă ajuţi SORIN Hă, hă, hă! Vrei să vinzi oameni să cumperi apoi lemne? ce ai înnebunit, e împotriva legii Da dacă iese ceva şi nu mă vinzi şi pe mine, treaba ta, te ajut Hă, hă! COSTEL (serios) Dacă tot se vinde orice eu, de ce să nu te vând pe tine prietenul meu la o adică, ai altă variantă? Bine hai că îţi explic mai încolo treaba Am ajuns! Uşile se deschid iar cei doi coboară în mulţime odată cu noul lor prieten acordeonist pe ritmurile valsului austriac "Valurile Dunării" Toată lumea coboară grăbită din autobuz În urma lor, în autobuz autoboschetarul cade de pe scaun şi rămâne tot nemişcat după care unul dintre puşti îi trage un picior în burtă Gaşca puştilor dansează apoi ca la o nuntă de prost gust cu mâinile ridicate, de parcă valsul vienez cântat impecabil la acordeon ar fi o manea răsuflată Nimeni nu intervine Gaşca controlorilor ţipă la cel adormit lovindu-l ca să se trezească şi să prezinte biletul la control CONTROLOR (lovind în boschetar cu piciorul) Scoală bă că aici nu-i azil Biletu' sau abonamentu' COSTEL era deja de mult cu spatele fără a observa scena În urma lor uşile se închid şi autobuzul pleacă turuind din staţie COSTEL şi SORIN pleacă şi ei tot turuind cu LĂUTARUL după ei EXT CURTE AZIL-NOAPTE Cei trei: COSTEL, SORIN şi noul lor amic LĂUTARUL ajung în incinta unei curţi îngrădite cu plase de sârmă înalte de doi metri ca într-un lagăr nazist În curte se găsesc aliniate conteinere de locuit ca pe şantiere La poarta adăpostului stau înghesuiţi unul într-altul, înghetaţi, aşteptând să îşi audă numele strigat, vreo de persoane Trişti si gârboviţi Se ştie că nu e loc pentru toată lumea pentru că sunt disponibile doar puţine paturi dar toţi speră să prindă măcar o porţie de ceai cald servită de obicei în căni de metal ca la cazarmă Frigul se înteţeşte iar oamenii suflă în mâini să se încălzească Aburul răsuflării lor îngheţate încarcă atmosfera în timp ce începe să fulguie uşor SORIN şi LĂUTARUL se aşează la coadă, cu speranţa că poate apucă şi ceva de mâncare nu doar ceai cald La coadă se aşează ca din senin şi o gaşcă de oameni graşi şi plini de muşchi care au pretenţia să fie serviţi şi ei COSTEL le face semn din cap celor doi amici că vrea să dea o tură prin curte iar cu mâna arată către ieşire SORIN (înghiţit de mulţime, către COSTEL) Nu vrei ceai? COSTEL Nu vreau! SORIN Aici, la coada asta bobocii nu se numără toamna Se numără primăvara Atunci ne uităm unii după alţii şi vedem câţi am mai rămas COSTEL Ne întâlnim la ieşire când terminaţi! EXT CURTE AZIL COPAC-NOAPTE Curtea arată ca un punct terminus dotat cu sală de aşteptare în aer liber unde vin să se odihnească aşteptând ultimul tren al vieţii oamenii care trebăluie printre ruine şi gunoaie în timpul zilei Mergând prin curte, printre oameni obosiţi, trântiţi pe cartoane sau pe bănci, înconjuraţi de sacoşe, saci şi cărucioare încărcate cu materialele recuperabile plimbate mai devreme pe strada Fericirii şi privind feţele obosite ale obişnuiţilor acestui loc ochii îi cad pe faţa unui bărbat pletos(CÂNTĂREŢUL de ani) îmbrăcat într-un costum de blugi murdar şi rupt care stă jos, sprijinit cu spatele de un copac gros iar lângă el odihneşte o chitară Privirile lor se întâlnesc iar bărbatul îşi ia chitara şi începe să cânte în surdină un cântec revoluţionar adresat lui COSTEL care se luminează dintr-odată la faţă Era CÂNTĂREŢUL, prietenul şi fostul coleg de servici şi revoluţie CÂNTĂREŢUL (spre COSTEL în timp ce cântă din chitară) mai bine golan decât activist, mai bine mort decât comunist Bă Costele tu eşti mă? Da ce chelie ţi-a crescut Alea cinci fire să le vopseşti roz după ce le freci cu usturoi să crească creţ Privind visător spre prietenul regăsit, COSTEL este purtat pe aripile unor amintiri comune vechi de mai bine de de ani INT UZINĂ SALA ŞEDINŢE-NOAPTE-FLASH-BACK COSTEL TÂNĂR şi CÂNTĂREŢUL TÂNĂR( ani) gen rocker, brunet, ochi negri, păr lung, simpatic, prinşi de evenimentele din anul în sala de festivităţi a uzinei cu fotolii roşii şi cu o masă lungă de prezidiu acoperită de o faţă de masă tot roşie Entuziaşti dărâmă lozincile comuniste de pe pereţi, tablourile cu tovarăşa şi cu tovarăşu' Ceauşescu, steagurile roşii cu secera şi ciocanul, lozincile comuniste Afară se auzeau rafale de mitralieră CÂNTĂREŢUL TÂNĂR Cine naiba trage că muncitorii n-au arme, că e închis la magazia de muniţii COSTEL TÂNĂR Habar n-am da' zicea mai devreme DIRECTORUL că umblă teroriştii prin curte INT HOL CONDUCERE UZINĂ-NOAPTE-(FLASH-BACK) COSTEL TÂNĂR intră singur pe holurile uzinei unde se aflau birourile conducerii cu uşi capitonate pe care sunt aplicate plăcuţe înscrise cu funcţiile de conducere- Inginer şef, Director general, Secretar de partid, Director economic etc Pe hol două panouri mari, frumos amenajate cu geamuri şi catifea roşie pe care sunt lipite poze reprezentându-l pe Ceauşescu în vizită caracteristică de lucru în uzină însoţit de director şi de SECURISTUL întreprinderii DIRECTORUL, un individ burtos, înalt, cu păr alb creţ, cam de de ani, îmbrăcat în costum stătea de vorbă în surdină cu SECURISTUL( ani), înalt cam de , m, tuns scurt, subţire la trup şi brunet, mustaţă, ochi albaştri, cu un palton negru pus pe umeri peste costumul bleumarin şi cravata roşie COSTEL TÂNĂR se îndreaptă spre ei iar SECURISTUL bagă mâna dreaptă în buzunar ca după pistol COSTEL TÂNĂR se opreşte aproape de cei doi şi intră în vorbă cu DIRECTORUL COSTEL TÂNĂR Vă salut tov director, în sfârşit scăpăm de activişti! DIRECTORUL (către securist face prezentările) Domnul inginer Petrescu Constantin de la oţelărie SECURISTUL scoate mâna din buzunar şi o întinde către COSTEL TÂNĂR SECURISTUL Îmi pare bine, Marin Drăgan COSTEL îl lasă cu mâna întinsă şi îi răspunde agresiv COSTEL TÂNĂR Ne ştim bine căpitane, ai uitat conflictul cu mine de acum două luni? Eu nu l-am uitat! SECURISTUL duce din nou mâna la buzunar după armă, dar DIRECTORUL îl opreşte discret pe acesta de a-şi continua intenţiile destul de clare, după care i se adresează lui COSTEL TÂNĂR care începuse să rupă fotografiile din gazeta de perete în care DIRECTORUL şi SECURISTUL îl însoţeau pe Ceauşescu DIRECTORUL Ce faci pe aici la ora asta domn inginer? COSTEL TÂNĂR Fac curăţenie, domn' Director! După care se adresă securistului COSTEL TÂNĂR (îndârjit) Căpitane, să ştii de la mine un lucru, cine a făcut armata la tunuri nu se mai teme de pistol Şi tu nu mai ai ce căuta pe aici EXT DEALURI,POLIGON ARTILERIE-ZI-(FLASH-BACK) Undeva, într-un poligon, printre dealuri erau aliniate patru obuziere tun de mm în poziţie de tragere Se aude comanda VOCE BĂRBAT(OFF) Baterie trei salve de tun Foc! COSTEL SOLDAT, mult mai tânăr, este îmbrăcat în haine militare având pe el tot harnaşamentul, pe umăr poartă o tresă de fruntaş TR, are cască pe cap, este tuns scurt şi este înarmat cu un pistol mitralieră Trage de percutorul tunului printr-o sfoară şi atunci se dezlănţuie iadul pe pământ Celelalte tunuri trag şi ele aproape în acelaşi timp Tunurile se ridică de la pământ datorită reculului puternic Suflul celor patru explozii aruncă în aer praf şi pietre pe distanţă de zeci de metri în spatele poziţiei de tragere COSTEL SOLDAT stă chircit cu mâna pe sfoara tunului imens, este învăluit de praf iar casca este lovită de pietricele INT HOL CONDUCERE UZINĂ NOAPTE-(FLASH-BACK) SECURISTUL şi DIRECTORUL intră pe uşa capitonată în biroul celui din urmă lăsându-l pe COSTEL TÂNĂR singur să rupă pozele cu care ei se mândriseră până atunci INT UZINĂ NOAPTE-(FLASH-BACK) COSTEL TÂNĂR îşi priveşte ceasul de mână Este ora dimineaţa şi încă noapte O petardă cade pe aproape făcând un zgomot teribil La caruselul rotativ unde se pontează la intrarea în fabrică, portarul, şi un gardian îmbrăcat în uniformă patriotică înarmat verificau amândoi legitimaţiile lucrătorilor care veneau la lucru din vreme, dezorientaţi de noile schimbări de regim COSTEL TÂNĂR şi CÂNTĂREŢUL TÂNĂR stau la poarta uzinei, pe unde oamenii intră buimaci întrebând fiecare în parte ce să facă COSTEL TÂNĂR răspunde mereu la fel: COSTEL TÂNĂR Se lucrează normal, fiecare merge la locul lui de muncă Câţiva angajaţi au ZB-uri din primul război mondial, sunt îmbrăcaţi în costumele de gărzi patriotice KAKI şi se agită alergând de colo colo haotic şi fără rost căutând terorişti Periodic se aud în depărtare rafale de mitralieră şi bubuituri de grenade sau de tancuri PORTARUL (către COSTEL) Tov inginer da cu activiştii ce facem îi primim? Da, pe secretarul de partid? de UTC, sindicat cine ne mai dă nouă case? COSTEL TÂNĂR Îi trimiţi la locul de muncă al fiecăruia De unde ia banii pe ştatul de plată Dacă e angajat în uzină sudor la cazangerie, acolo să se ducă Să nu mai dea din gură, să dea din mână, să muncească, să vadă şi ei cât de greu se câştigă o pâine PORTARUL Ăştia au uitat să mai muncească şefu' Da credeţi că mai vin la muncă? COSTEL TÂNĂR Nu vin ei, da pipiţele lor trebuie să vină, ce o să le mai placă, în loc să facă cafeluţe să plimbe şpanul, uleiuri arse şi piese cu căruţu' prin praful şi fumul din secţii CÂNTĂREŢUL TÂNĂR (către COSTEL) Hai să plecăm să ne odihnim că n-am dormit de doua zile şi ne întoarcem pe la prânz Vine şi Dan EXT B-DUL FERICIRII-NOAPTE COSTEL TÂNĂR, DAN( ani, un tânăr, înalt, blond, ochi albaştri, fermecător) şi CÂNTĂREŢUL TÂNĂR pleacă de la uzină şi se indreaptă spre o staţie de autobuz Pe terasa unui bloc din apropiere se vede lumina focurilor de armă ieşite din capul ţevilor de mitralieră Urma unui fascicul cu infraroşu ţinteşte ceafa lui COSTEL TÂNĂR CÂNTĂREŢUL TÂNĂR vede lumina roşie şi îl împinge puternic în lateral pe prietenul său strigând speriat CÂNTĂREŢUL TÂNĂR -JOS ! Un glonţ şuieră pe lângă urechile celor trei colegi ricoşând apoi din asfalt Se trage apoi cu mitraliera de undeva de pe terasa blocurilor din jur Cei trei se târasc spre scara celui mai apropiat bloc unde un BĂRBAT( ani) îi aşteaptă pentru a-i ajuta chemându-i la el cu mâinile de parcă ar dirija circulaţia Bărbatul deschide uşa blocului şi îi ajută pe COSTEL TÂNĂR şi pe Cântăreţ să intre repede în scară bătându-i pe spate ca şi cum i-ar împinge şi i-ar felicita în acelaşi timp Se salvează astfel amândoi intrând în scara blocului BĂRBAT Hai repede! Staţi la mine până se luminează! Peretele blocului este ciuruit de gloanţe în urma băieţilor iar DAN care rămase mai în urmă căzu ca secerat fiind lovit de un glonţ chiar în frunte după ce se întoarse preţ de o clipă, ca să vadă de unde se trage COSTEL TÂNĂR şi CÂNTĂREŢUL TÂNĂR ieşiră înapoi prin ploaia de gloanţe ca să-l ajute pe DAN Un glonţ îi perforase fruntea COSTEL privi furios spre terasa de unde se trăgea şi fără să stea prea mult pe gânduri fugi printre gloanţe, neînarmat, în direcţia blocului CÂNTĂREŢUL TÂNĂR rămase lângă Dan ţinându-i capul ridicat DAN era mort INT BLOCUL CU TERORIŞTI-NOAPTE-(FLASH-BACK) Ajuns la intrare, COSTEL TÂNĂR dădu peste un CADAVRU al unui bărbat, aproape îngheţat care bloca uşa Mortul era deja ţeapăn iar COSTEL TÂNĂR forţă deschiderea uşii şi intră în scara Se auzeau înfundat împuşcături Blocul părea părăsit, locatarii se ascundeau în spatele perdelelor, vizoarelor şi a uşilor ferecate Urcă în lift şi apăsă butonul ultimului etaj Când deschise uşa liftului şi ieşi pe scări împuşcăturile se auzeau mai clar Urcă spre terasă şi găseşte uşa de acces deschisă EXT TERASA BLOC-NOAPTE-(FLASH-BACK) COSTEL TÂNĂR vede la vreo de metri un individ îmbrăcat in haine civile de culoare neagră, cu o cagulă tot neagră care îi acoperă capul MASCATUL stă ascuns după marginea terasei şi trage din când în când rafale scurte de mitralieră cu un PM cu pat rabatabil In dreapta lui, pe jos este o carabină cu lunetă Tipul e cu spatele spre COSTEL TÂNĂR iar acesta începe să se apropie tiptil, ca o felină, pentru a-l surprinde MASCATUL termină gloanţele şi se întoarce pentru a lua alt încărcător, moment în care îl vede pe COSTEL TÂNĂR COSTEL TÂNĂR (hotărât şi grăbind pasul) Criminalule! Se privesc de departe în ochi preţ de câteva clipe, contactul vizual durează doar atât cât îi trebuie criminalului ca să ridice carabina, să ochească prin lunetă fruntea lui COSTEL TÂNĂR (îi apare punctul roşu ) şi să tragă COSTEL TÂNĂR, se întoarce instinctiv puţin lateral, dar glonţul îi şterge fruntea trântindu-l la pământ Fruntea i se umple de sânge iar MASCATUL observă acest fapt, şi crezând că l-a ucis şi-a desfăcut iute carabina pe care a băgat-o într-o geantă de mână, a strâns patul rabatabil al pistolului mitralieră l-a pus pe umăr sub geaca neagră şi dispare ca o nălucă După puţin timp, COSTEL TÂNĂR se dezmeticeşte şi fuge ameţit spre scările blocului sperând să îl prindă pe mascat Pune mâna la frunte şi simte că are o tăietură ca de cuţit şi că sângerează Îşi ia atunci fularul de la gât şi se leagă cu el în jurul capului Mâna i se umplu de sânge MASCATUL a dispărut EXT BULEVARDUL FERICIRII FOST VICTORIEI-ZI-(FLASH-BACK) COSTEL TÂNĂR ajunge unde a fost împuşcat colegul Dan Acesta este acoperit cu o pătură iar CÂNTĂREŢUL TÂNĂR şi BĂRBATUL îl păzesc aşteptând maşina salvării Îl dezveleşte pe Dan descoperindu-i faţa şi îi pune mâna mângâindu-l pe frunte în dreptul împuşcăturii CÂNTĂREŢUL TÂNĂR priveşte tăietura sângerândă a lui COSTEL TÂNĂR CÂNTĂREŢUL TÂNĂR Eşti nebun! Puteai să fii mort la fel ca el! Se aude sirena salvării care după puţin timp opreşte lângă mort Din ea coboară DOI BRANCARDIERI cu o targă şi îl aşează pe Dan pe aceasta după care îl bagă în maşină BRANCARDIER Săracul de el, ce tânăr şi frumos a fost Vreo treizeci am dus la morga spitalului toată noaptea O merita sacrificiul ăsta? CÂNTĂREŢUL TÂNĂR Ne iei şi pe noi că uite şi băiatul ăsta a fost împuşcat în frunte BRANCARDIER Hai sus şi voi repede în spate lângă mort Dumnezeu să îl ierte! EXT CURTE SPITAL-ZI-(FLASH-BACK) COSTEL TÂNĂR cu fularul înroşit de sânge şi CÂNTĂREŢUL TÂNĂR coboară amândoi din maşina salvării În spatele salvării opreşte o dacie roşie care este luată în primire de DOUĂ FEMEI cu părul alb, îmbrăcate în halate de casă, care încep să percheziţioneze maşina în portbagaj În curte un tanc stă cu turela în poziţie de tragere apărând spitalul Se aud în depărtare rafale de mitralieră şi proiectilele trase de tancuri CÂNTĂREŢUL TÂNĂR Ce naiba fac aici gospodinele astea? COSTEL TÂNĂR Tu nu vezi, caută terorişti Un CETĂŢEAN TURMENTAT în vârstă bătea cu un făcăleţ într-o oală de sarmale şi striga cât îl ţineau bojocii CETĂŢEAN TURMENTAT Ole, ole, ole, dictatorul nu mai e! Libertate, libertate! COSTEL TÂNĂR Bă du-te şi ascunde-te repede într-o cârciumă până nu te împuşcă ăştia! Te-a găsit strigatu' acuma şi pe tine! Din dacia roşie coboară TERORISTUL( de ani), solid, tuns scurt, îmbrăcat sport, brunet,ochi negri, care este lăsat să treacă fără probleme printre femeile gardian, după care se aşează indiferent pe o bancă în faţa spitalului aşteptând parcă ceva sau pe cineva Cei doi prieteni se duc spre intrarea în spital odată cu brancardierii care transportau trupul neînsufleţit al prietenului lor Dan EXT INTRARE SPITAL-ZI-(FLASH-BACK) Unde un pacient îmbrăcat ca babele de mai înainte, pe post de portar, înarmat cu un bisturiu şi cu o mătura apără intrarea în spital Văzând fularul lui COSTEL TÂNĂR năclăit de sânge le-a deschis imediat uşa să intre COSTEL TÂNĂR Da ce s-a întâmplat? PACIENT Azi noapte a venit o dubă să ne întrebe dacă avem răniţi Apoi a venit un camion militar care ne-a întrebat dacă a venit o dubă după raniţi Teroare ! INT MORGA SPITAL-ZI-(FLASH-BACK) Zeci de morţi dezbrăcaţi, majoritatea tineri, băieţi şi fete stau aliniaţi pe holul de la morgă Mulţi sunt împuşcaţi în frunte Imagini de Coşmar INT HOL SPITAL-ZI-(FLASH-BACK) Pe holul spitalului pe nişte scaune şed COSTEL TÂNĂR şi CÂNTĂREŢUL TÂNĂR COSTEL este bandajat la cap Doctori şi asistenţi în halate albe aleargă pe hol ca în timp de război Brancardieri în halate grena transportă răniţii pe tărgi şi pe scaune mobile Agitaţie, sânge şi gemete CÂNTĂREŢUL TÂNĂR Arăţi ca un zombi ! Ah doamne, bine că ai scăpat ! Ce dracu ai în minte, să te duci cu mâinile goale, ca babele de la poartă, după criminalii ăia profesionişti COSTEL TÂNĂR Mi-a pus doctorul şapte copci pe viu că nu avea anestezic INT SALON SPITAL-ZI-(FLASH-BACK) Într-o cameră de spital, cu câteva paturi ocupate de răniţi sedaţi intră TERORISTUL îmbrăcat sport, în trening şi cu o canadiană albastră După ce deschide uşa, îşi pune cagula, bagă mâna sub geacă, scoate un pistol cu amortizor de la piept şi dă un tur de paturi ca şi cum ar căuta pe cineva după care se opreşte succesiv în dreptul a doi răniţi care dormeau bandajaţi la cap Trage de la distanţă mică împuşcându-i în frunte Băgă apoi arma la loc în suportul prins pe umăr de sub geacă, îşi scoate cagula pe care o ascunde într-un buzunar, deschide uşa şi iese grăbit din salon INT HOL SPITAL-ZI-(FLASH-BACK) COSTEL TÂNĂR şi CÂNTĂREŢUL TÂNĂR stăteau pe hol pe aceleaşi scaune, prin spatele lor trece grăbit şi neobservat TERORISTUL grăbindu-se spre ieşire şi privind în toate părţile INT ZI AUTOBUZ VECHI-(FLASH-BACK) În incintă lumea este bucuroasă creând o atmosferă de mare meci Doar un individ îmbrăcat cu geacă albastră stătea într-un colţ în picioare ţinând mâna dreaptă la umărul stâng de parcă ascundea ceva Era SECURISTUL privind în jur cu suspiciune Ceauşescu încă nu fusese prins Călătorii au inceput să cânte în cor "Ole ole Ceauşescu nu mai e", cânta întreaga maşină Oamenii deveniseră prieteni şi chiar se pupau între ei fără să se cunoască strângându-se în braţe după marea victorie "LIBERTATE; LIBERTATE" Victorie, Victorie ! SECURISTUL cânta şi el privind atent în toate părţile Ochii Securistului se mişcau în toate părţile INT SALA PRIMĂRIE ZI-(FLASH-BACK) Primărie sala consiliu Ca o imensă sală de spectacole tapetată toată cu catifea roşie, o lozincă pe care scrie CADRELE HOTĂRĂSC TOTUL rezistă eroic înclinată pe un perete tot roşu lângă un tablou mare întors, pe a cărui pânză ruptă cobora invers, cu capul în jos, părul şi ochii fostului dictator Pe aceste imagini continuă să se audă vocea lui COSTEL: COSTEL(OFF) Ne-a chemat de urgenţă prin telefon chiar DIRECTORUL general, omul la care priveam ca la Dumnezeu înainte de decembrie , dar fără posibilitatea de a ajunge vreodată în biroul lui Se transformase în şoferul nostru iar maşina lui personală în taxi proprietatea poporului, abandonându-şi şoferul şi dacia neagră a instituţiei cu număr B EXT OLTCIT ZI-(FLASH-BACK) Într-un Oltcit crem DIRECTORUL conducea pe străzile oraşului, unde grupuri, grupuri oamenii mărşăluiau ca la manifestaţie cu steaguri tricolore găurite în centru şi cântau ori strigau lozinci Pe scaunul din dreapta stătea COSTEL TÂNĂR şi pe bancheta din spate se tolănise CÂNTĂREŢUL TÂNĂR INT SALA PRIMĂRIE-ZI-(FLASH-BACK) Sala era arhiplină cu toate cadrele de conducere din ţară, toţi nişte directori umflaţi proveniţi din cadre comuniste Cei trei intră în sală şi se aşează pe fotoliile roşii DIRECTORUL se salută cu vecinii de scaune care îi semănau vizibil la îmbrăcăminte şi chiar fizic COSTEL TÂNĂR i se adresează COSTEL TÂNĂR Ce treabă am eu aici domn' director? DIRECTORUL E, când o fi să dea cuvântul, să vorbească şi unul dintre voi ca din partea uzinei noastre, să vadă noii conducători că suntem şi noi de partea revoluţiei acum că l-au prins pe Ceauşescu iar pe voi v-au ales oamenii democratic azi în lipsa voastră în conducerea frontului nostru al salvării naţionale pentru că v-aţi luptat eroic azi noapte cu teroriştii Pe mine m-au ales preşedinte al frontului pe uzină şi director general COSTEL TÂNĂR Eu din ce văd aici, cred că ne întoarcem de unde am plecat! DIRECTORUL Măi băieţi, voi credeţi că va fi mai bine ca înainte? CÂNTĂREŢUL TÂNĂR Doar n-o să fie mai rău, că mai rău decât a fost nu se poate Şi suntem liberi, e cel mai important lucru COSTEL TÂNĂR (către Cântăreţ) Tu crezi că dacă strigi “libertate” eşti liber? Crezi că numai Ceauşescu e vinovat, ăştia care l-au aplaudat ca să tragă foloase şi să ocupe funcţii chiar nu au vină Eu cred că sunt mai vinovaţi, pentru că ei au fost fundaţia sistemului represiv şi privilegiaţii CÂNTĂREŢUL TÂNĂR Iar securitatea şi miliţia turnul de control şi temniţele DIRECTORUL se întoarce într-o parte, părând că nu mai participă la discuţia celor doi, stă ca o vulpe la pândă cu urechile ciulite În centrul prezidiului acoperit cu pânză tot roşie, ia cuvântul conducătorul şedinţei, NEA SILVIU( ani) regizorul, cu păr alb pieptănat pe spate, îmbrăcat cu un pulover gri cu gât La prezidiu, toţi invitaţii aveau pulovere cu gât NEA SILVIU Dragi prieteni şi colegi, mă bucur că ne întâlnim în astfel de împrejurări măreţe pentru ţara noastră când nu mai speram că vom scăpa de Ceauşescu Acesta a fost prins şi va fi judecat pentru crimele comise de el şi de familia lui V-am chemat aici pentru a căuta împreună soluţii de viitor pentru a ne reorganiza în noile condiţii social istorice De voi depinde viitorul nostru al tuturor Pentru propuneri şi întrebări vă rog să luaţi cuvântul UN DIRECTOR burtos, îmbrăcat ca DIRECTORUL şi ca nea Silviu se ridică de pe scaun UN DIRECTOR Tovarăşe Silviu eu cred că întâi trebuie să realegem organele de partid şi de stat NEA SILVIU Le vom realege, vom pune acolo adevăraţii profesionişti (aplauze şi bravo) Mai are cineva vreo întrebare, vreo propunere? Toată sala a început să aclame şi să bată din palme ca la comandă Atunci COSTEL TÂNĂR ridică mâna ca la şedinţele de partid pentru a se înscrie la cuvânt pe un fond de murmur general NEA SILVIU Linişte vă rog, da hai acolo în spate, hai tinere curaj, că voi sunteţi viitorul acestei ţări Ai cuvântul! Cum te numeşti şi de unde eşti? COSTEL TÂNĂR (ridicându-se entuziast) Constantin Petrescu de la Vulcanul! Trăim vremuri istorice şi ca atare trebuiesc făcute schimbări majore Ce sens mai are partidul şi UTC-ul în aceste condiţii? Să fie desfiinţate iar ţara să urmeze un curs firesc, cu adevărat democratic, ca în vest Nu cred că tineri de vârsta mea, unii colegi din fabrica noastră au murit ca noi să facem realegeri în acelaşi sistem comunist S-o schimbăm pe Tanda cu Manda Activiştii să treacă în producţie după calificarea fiecăruia, la fel cum am procedat la uzina noastră Iar cine a ucis, chinuit , minţit şi furat poporul acesta să plătească Gata, comunismul cu sistemul lui centralizat, această utopie trebuie să dispară (linişte de mormânt) Politica nu mai are ce căuta în fabrici, uzine, în scoli, în sindicate iar conducerile tuturor instituţiilor din ţară să fie alese de acum înainte doar pe criteriul profesionalismului şi competenţei CÂNTĂREŢUL TÂNĂR (OFF) Taci bă, că te aleg ăştia preşedinte! COSTEL TÂNĂR Să dispară Centrala chiar şi Ministerul dacă va fi cazul, iar fabricile să treacă simplu pe autofinanţare (aplauze izolate ) De asemenea cred că va trebui începută curând o reformă monetară pentru a crea condiţii egale de concurenţă pentru toţi cetăţenii care vor dori să facă afaceri pe cont propriu, dar în primul rând ca să dispară astfel banii furaţi de escrocii şi profitorii sistemului Oamenii, să devină acţionari la locul lor de muncă Fiecare să fie plătit după cât produce nu după cât minte, fură, sau după rudele lui sus-puse Cam atât am avut de spus (aplauze reţinute) La sfârşitul acestei adunări Silviu traversează culoarul sălii pline ce îl aplaudă cu urale,în picioare, ca pe o vedetă Se opreşte în dreptul lui COSTEL TÂNĂR strângându-i mâna şi privindu-l în ochi NEA SILVIU Felicitări tinere, succes, viitorul e al vostru! Celor doi prieteni le sticlesc ochii în cap plini de speranţă şi încredere Încă vreo doi, trei indivizi trec pe lângă cei doi urându-le succes, timp în care aceştia, împreună cu DIRECTORUL lor proaspăt uns preşedinte de partid pe uzină, părăsesc incinta sălii de şedinţe a primăriei COSTEL TÂNĂR închide ochii, şi cu mâinile împreunate înalţă spre cer fruntea cu cicatricea încă nevindecată EXT CIMITIRUL EROILOR-ZI-(FLASH-BACK) În Cimitirul Eroilor Revoluţiei zăpada acoperă mormintele proaspete Ninge cu fulgi mari O mamă plânge la mormântul băiatului pe a cărui cruce este o coroană de flori şi poza lui DAN Fulgii de nea încep să se înroşească şi să se transforme în picături de sânge Plouă cu sânge Zăpada se înroşeşte treptat de la ploaia abundentă Imaginea devine un imens fond roşu, sângeriu EXT CURTE AZIL COPAC-NOAPTE CÂNTĂREŢUL, care fredonează cântând la chitară acelaşi cântec se opreşte privind spre COSTEL Dă din cap închizând ochii Fondul muzical continuă cu aceeaşi melodie Este înconjurat de nevoiaşi care şed pe vine şi sorb ceaiul cald din cănile de metal Deschide ochii COSTEL stă în picioare lângă el CÂNTĂREŢUL Pe unde umbli cu gândul Costele? COSTEL (visător) Ia am fost până aci' la Primărie la o şedinţă cu Silviu CÂNTĂREŢUL Şi eu dar am fost degeaba, dracu' ştia cu cine ne luptăm atunci? COSTEL Şi dacă ştim, degeaba ştim Se aplaudă unii pe alţii, foşti cu actuali între ei, ca atunci COSTEL se aşează lângă Cântăreţ, cu spatele sprijinit de copacul gros COSTEL Ce cauţi tu aici când eu te credeam plecat în lume? CÂNTĂREŢUL L-am căutat pe Sandu în State Ăla se lăuda cu maşini şi vile, da erau doar în poze şi când am ajuns acolo stătea într-o rulotă veche înghesuit cu nevastă-sa şi fii-sa COSTEL Sandu? CÂNTĂREŢUL Nici nu mai vorbeau româneşte Se duc la biserica românească la slujbă da, copiii nu pricep o iotă din predica părintelui în româneşte COSTEL Şi! CÂNTĂREŢUL Nu vreau să spăl maşini sau să pun benzină ca el la pompă, să fiu portar, să spăl babele la cur sau să mătur gunoaie Statul a investit în noi ca să ajungem boschetari cu studii superioare, meseria viitorului, fantome ca locurile noastre vechi de muncă şi meseriile noastre care nu mai au rost COSTEL (melancolic) Ştiu că ai fost şi în Spania? CÂNTĂREŢUL Am fost şi prin Spania dar n-am găsit de lucru Dormeam sub un pod aşteptând câte-un vătaf să ne cheme la muncă M-am întors Doar aici am simţit într-un an cât alţii într-o viaţă Dar m-am îmbolnăvit de plămâni şi când am ieşit din spital au venit perceptorii să-mi ia casa, că aveam datorii mari Cade pe gânduri CÂNTĂREŢUL Da tu ce cauţi aici, că te descurcai bine înainte să plec eu afară, aveai firmă Aş veni şi eu să stau la tine până dau de bani, că vreau să scot un album dar nu te-am mai găsit COSTEL Caut străini fără casă şi găsesc prieteni fără casă M-am mutat că am pierdut şi eu casa de la bloc, ca să plătesc datoriile Casa, singura garanţie acceptată de creditori Atâta am avut avere din părinţi, o casă CÂNTĂREŢUL Ai pierdut casa? COSTEL Am dat casa pentru o idee! Cum ar spune FAION:"Poți rezista invaziei unei armate, dar nu și unei idei căreia i-a sosit timpul " Am riscat şi am pierdut! CÂNTĂREŢUL Cine e Faion? COSTEL Un golan, o haimana, o să vă fac cunoştiinţă CÂNTĂREŢUL Noi nu avem bani de WC, da avem firmă Uite ăsta(arătă cu degetul spre un jigărit cu barbă neagră soioasă care dormea pe o bancă cu capul pe o sacoşă)cred că are de firme, nici el nu ştie câte şi ce nume au CÂNTĂREŢUL Fără capital nici seminţe nu poţi să cumperi şi noi cică facem afaceri COSTEL Faci firmă, te chinui şi munceşti ca să prinzi datorii Mi-a mers o perioadă până s-au prins şmecherii şi mi-au furat afacerea, parcă eram urmărit dar poate că sunt eu paranoic Nu ştiu Hai cu mine! COSTEL se ridică şi cu o mână îl ajută şi pe cântăreţ să facă acelaşi lucru, după care pleacă amândoi în căutarea lui SORIN care aşa cum se înţeleseră mai devreme îl aştepta pe COSTEL la poarta de la intrare SORIN Hai că am crezut că ai fugit L-ai luat şi pe Cântăreţ cu tine? (spuse în timp ce îi întinse acestuia mâna pentru salut) CÂNTĂREŢUL (mirat) Mă cunoşti? SORIN Da cine nu te cunoaste cu cântecele tale de golan? CÂNTĂREŢUL Nu de golan, de boschetar ori, de homless bă! Ce aia mea! COSTEL E, acum de ani erai golan, te aplauda toată lumea Da zi-mi şi mie acum, cum e mai bine, viu bine mersi şi comunist-securist cu bani la teşcherea sau mort şi liber complet? CÂNTĂREŢUL Mai bine cântăreţ şi boschetar, să nu mai aud de politică bine(spuse rostind ultimul cuvânt ca pe o ameninţare) În parcul azilului este agitaţie Oamenii stau la coada imensă îmbrâncindu-se , vociferând sau sfătuindu-se aşteptând să fie strigaţi pentru un loc liber în container Alţii mulţumindu-se doar cu cana de ceai şi cu puţin noroc cu o porţie de mâncare caldă Privesc resemnaţi în pământ, vorbesc singuri sau se ceartă imaginar cu eul lor Cine era mai recalcitrant lua câte un baston de control de la jandarmii care împânziseră acest focar de infecţie CÂNTĂREŢUL (privind spre coada de necăjiţi şi vorbind ca pentru sine) Doamne, stăm la coadă să ne spălăm şi să dormim la căldură Stăm la coadă să fim oameni pentru o noapte O viaţă pe muchie de cuţit De ce dracu am muncit toată viaţa? SORIN De proşti! Cine-i harnic şi munceşte, ori e prost ori nu gândeşte! Pam, pam, ha,ha! Spre ei vine LĂUTARUL cu acordeonul în cârcă ţinându-l ca pe un rucsac şi trăgând după el o fată, MARIA( ani), frumoasă, părul lung, încâlcit îi acoperea parţial faţa Îmbrăcată în haine tărăneşti murdare, cojocel vechi brodat manual, cu ochi ca de căprioară rănită sticlind speriaţi, încolţită şi fără de speranţă, poartă pe cap o cutie jerpelită din carton în care are nişte boarfe, în acelaşi stil cum duceau tinerele tărănci pe vremuri urcioarele cu apă LĂUTARUL o trage în faţa lui COSTEL Este atâta deznădejde şi deziluzie în ochii mari şi umezi de căprioară rănită ai acestei fete de - ani încât COSTEL se cutremură iar privirea ei pierdută începu să îl obsedeze Deznădejde şi deziluzie în ochii şi pe chipul acestei fete… LĂUTARUL (către fată ) Hai spune-i lu domnu' că te ajută Curaj că nu te mănâncă O ştiu de la gară doarme prin sălile de aşteptare S-a împrietenit cu fii-mea că aia cântă prin gară Da’ s-a luat bagabonţii de ea şi a fugit aici de foame şi de frig A rămas fără bani La ea în sat nu se mai întoarce că după ce a murit şi mă-sa a rămas singură în tot satul COSTEL (cu blândeţe) Cum te cheamă fetiţo? MARIA ridică privirea uşor şi cu teamă din pământ spre ochii lui COSTEL, pe care atunci când îi întâlni toată neîncrederea i se transformă într-o ultimă speranţă şi răspunse timid dându-şi părul pe spate MARIA MARIA a Florii COSTEL (blând glumeţ) Soţia mea ROXANA a lu' Trandafir are nevoie de ajutorul tău şi dacă vii cu noi vei fi binevenită Faci o mămăligă la ceaun şi ne povesteşti ce ai păţit tu şi satul tău SORIN (către COSTEL) Mai vrei oameni fără casă? Hai că ţie îţi dau pe gratis câţi vrei COSTEL Încă vreo şapte Mă gândeam să mai luăm de aici, că mulţi nu au loc în gheretele astea SORIN Las', mergem la cimitir că acolo dăm de GICĂ Mecanicu, zis Mangialâc COSTEL (făcând semnul crucii) Cine mă GICĂ Mangialâc, giuleşteanu, ardeleanu SORIN Ăla care zice că toţi mecanicii buni stau în Juleşti! COSTEL Ce şi ăsta a rămas pe drumuri? SORIN A păţit-o rău de tot, acum doarme în cimitir, şi-a săpat o groapă de cinci metri, cu scări, tot dichisu', are şi încălzire solară Mai sapă o groapă cu lopata, mai ia un milion Ăsta a avut bani de când îl ştiu COSTEL Păi cu el am mutat tipografia de la un atelier la altul mereu Avea o firmă şi mă taxa tare de tot, dar făcea treabă super Demonta şi monta ditamai hardughiile iar când le pornea prima dată mergeau perfect, parcă de frica lui Vorbea cu ele, le mângâia şi le alinta El a botezat primul meu agregat, îi spunea, "fă Matildo nu mă face de râs că pun ciocanu' pe tine" Mangialâc nu e doar mecanic e şi inventator Hai la el poate vine cu noi SORIN Uite aici e azilul de noapte iar dincolo(arătând cu ochelarii peste drum, fără a scoate mâinile din trenci) e spitalul iar puţin mai încolo, spre margine e cimitirul iar la dreapta ştrandul Linie completă, spălat, mâncat, operat, îmbălsămat, îngropat Eh, viaţă, viaţă legată cu aţă Cu ce ducem atâta lume, că în taxi nu ne ia nici un şofer că mirosim prea tare a "lavandă" şi le murdărim banchetele cu ciocolată Ha, ha,ha! COSTEL Aşteptaţi-mă puţin mai încolo la întuneric să nu vă gonească jandarmii! După un timp s-a făcut linişte iar cei care nu prinseseră loc de cazare în azilul improvizat erau izgoniţi de organele de ordine Erau goniţi de pe stradă, din casa lor Un bătrân horcăia acolo întins pe spate, cu o cană aplecată în mână din care curgea ceaiul ANGELA, o femeie de vreo de ani, cu un geamantan imens după ea, îmbrăcată destul de îngrijit pentru condiţia ei, având peste pulovărul subţire un balonzeid şifonat şi vechi, deloc potrivit cu vremea de afară striga după ajutor ţinându-i capul cu o mână şi pleznindu-l peste faţă cu cealaltă ANGELA Ajutor, moare Salvarea repede Salvarea! Doi copii ai străzilor cu pungi ca baniţele fără şnur dar ştrangulate cu mâinile lor murdare şi rănite fugeau cu sacoşele furate de lângă picioarele bătrânului rămas fără familie şi fără suflare lângă un maldăr de gunoi EXT STRADA MAŞINA GUNOI-NOAPTE Mai multe camionete de mic tonaj ale primăriei, cu bena neacoperită defilează pe stradă oprindu-se din loc în loc pentru a ridica sacii de gunoi depozitaţi la marginea drumului COSTEL lăsându-şi trupa de şoc în grija umbrelor şi a lui SORIN se duse spre un gunoier în salopetă, SEBASTIAN( ani), slab, blond, ochi albastri, deşirat, care arunca doi saci de gunoi într-o camionetă acoperită cu o plasă ca un năvod COSTEL cu prestanţa lui de fost om de afaceri conservată intact îl abordează cu tupeu COSTEL Vă salut! Am o rugăminte, trebuie să fac un transport, mă ajutaţi şi pe mine? Plătesc SEBASTIAN Vorbiţi cu şefu eu sunt ajutorul Observând şi auzind discuţia celor doi, din cabina cu doar trei locuri coboară sprinţar şoferul care este şef pe maşina de gunoi, ŞEFU, un bărbat puţin trecut de de ani, cu părul aproape alb, ochii albaştri, roşu la faţă ca racul fiert, rotofei şi jovial ŞEFU Care-i manevra, ce trebuie să transportăm, de unde până unde, cât dai? COSTEL Noroc şefu! Am de dus oamenii de colo, uite se văd de aici dar mai am de luat câţiva de pe aproape după care mergem pe strada Florilor care dă în Fericirii ŞEFU Ăstia-s oameni zici tu? He, he! Sunt nişte gunoaie, nişte scursuri ale societăţii, nişte putori ordinare Iete ai dracu' au şi lăutari după ei, unde mergeţi la nuntă? He,he,he! COSTEL (nervos dar neavând de ales) Se poate ori nu se poate? Facem afacerea ori ba? ŞEFU (scărpinându-se pe cap gânditor) Bă dacă erau oameni nu aveam cum, da pe gunoaiele astea le băgăm în saci şi tragem plasa pe ei ca să nu-i vadă poliţia, că mă arde Astea sunt gunoaie mişcătoare înţelegi, rebuturi ale societăţii, căcat, câini maidanezi He, he ! Cât dai? COSTEL Două sutare merge? ŞEFU (gânditor) Nu prea merge că trebuie să împart cu ăsta(arată spre ajutor) Dai patru sutare şi te plimb toată noaptea în tur de oraş He,he,he ! COSTEL (ca şi cum ar avea şi alte soluţii dar se grăbeşte) Bine hai că mă grăbesc trage maşina acolo la întuneric să îi luăm Şefu gunoier trage maşina în întuneric şi îi face semne cu mâna ajutorului cum să procedeze cu noile gunoaie Acesta numără saci mari de plastic pe care era imprimat chipul patronului firmei de gunoi Brutus, un ochelarist brunet, şi îi aruncă în camionetă după care împreună cu COSTEL îi ajută pe toţi să urce începând cu LĂUTARUL care avea mănuşi fără degete la ambele mâini şi se cam ciupise Limba i se dezlegase dar sticla i se golise Se auzeau strident pe fondul sonor sirenele maşinilor de salvare şi poliţie ce treceau grăbite pe drum COSTEL (către lăutar) Dacă vii cu noi să te bagi într-un sac de sus, dacă te încurcă acordeonul îl bag în cabină LĂUTARUL (în timp ce se urca în spatele camionetei ) Vin şefu, că cred că e de bine, mi-a suflat mie SORIN câte ceva de mata şi ieu am ureche muzicală nu jucărie, prind melodia din zbor nu îmi trebuie mie note muzicale pe hârtie, adeca partituri Şi dacă nu vin ce fac că îngheţ p-acia să moară mă-sa! Ăştia de la magaziile astea nu mă primesc că am băutură, da eu fără sticlă nu pot că mi se înnoadă limba şi fac cârcei la deşte De ăsta nu mă despart nici mort(făcu două acorduri din clape) că fără el eram dus de mult! După ce urcă toată lumea, LĂUTARUL, MARIA, CÂNTĂREŢUL, apare ca din senin ANGELA, femeia de de ani cu părul răvăşit, ca ieşită din minţi Aceasta cară imensul geamantan Ajutorul de gunoier o priveşte insistent ANGELA (disperată, ca o ultimă şansă) Luaţi-mă şi pe mine, fie-vă milă că mor de frig ca moşul ăla! SORIN Da de ce nu te duci acasă păpuşa? ANGELA Asta e casa mea, valiza asta! COSTEL (către SORIN) Hai s-o luăm doar nu o să lăsăm păpuşa asta cum zici, în ger! SORIN Da cum te cheamă scumpici? Hai sus, eu sunt SORIN Pune sacu' pe cap în timp ce este ajutată cu eleganţă să urce de către SORIN curtenitorul, ANGELA răspunde cu un uşor tremur din bărbie dar ceva mai senină în priviri ANGELA Angela ! Toată lumea urcă în camionetă şi se bagă în saci aşa cum au fost indicaţiile iar SORIN dă semnalul de plecare intrând şi el ultimul în sac Ajutorul aruncă plasa peste sacii plini după care se urcă în cabină lângă COSTEL care stătea la mijloc între el şi şofer iar camioneta pleacă Din spate se auzi ordinul lui SORIN care strigă scurt SORIN La cimitir! Capu'la fund! INT MAŞINA GUNOI-NOAPTE Şefu manevrează volanul degajat în timp ce conduce şi parlamentează cu COSTEL ŞEFU La cimitir să fie, dacă n-am învăţat carte mai rău îmi trebuie! COSTEL (fericit că a găsit maşină) Domnule, carte nu cred că n-aţi învăţat după câte văd eu, da’ oricât ai învăţa niciodată nu e destul, e ca o picătură de apă într-un ocean ŞEFU Poţi să îmi spui Emil COSTEL Îmi pare bine eu sunt COSTEL ŞEFU M-ai ghicit Costele ai spirit de observaţie fin Profesia mea este de cibernetician de primă generaţie şi designer M-am angajat aici pe maşină după restructurare să optimizez procesul de încărcare şi descărcare al gunoiului pe traseu, începând de pe stradă, până la groapa de gunoi COSTEL Treabă grea ŞEFU O să fac o lucrare pentru doctorat pe tema asta şi voi ajunge d-l doctor gunoier cibernetician COSTEL Iese banu'? ŞEFU Aici, la gunoaie am salariu mai bun decât au cei doi colegi ai mei care au mai rămas în cercetare Păi ce să facem să murim? Să moară dracu că e negru ca noaptea Că dacă n-ai bani miroşi ca ăştia pe care îi cărăm în spate, a gunoi ori a prost,he,he! Conduce privind în lunetă ŞEFU în ziua de azi trebuie să fii şmecher, să faci compromisuri ca să te descurci, să-ţi meargă mintea la tâmpenii altfel crăpi sau te urci pe Casa Poporului Tre' să ai obrazul gros şi curul tare! Uite colegul, ajutorul meu Sebastian, a fost asistent universitar trei ani la politehnică, la chimie şi acum plimbă gunoaie, asta e, ce să facem he,he! Sebastian privea în gol urmărind parcă un punct fix de pe parbriz COSTEL ( gânditor) Să trăieşti înseamnă să supravieţuieşti, vorba aia ŞEFU Trăieşti pentru o pereche de haine, vii pe lume gol şi pleci îmbrăcat, aşa zicea una ieri la televizor dacă tot e să filozofăm Sebastian dă şi tu drumu' la radio Hai că aproape am ajuns Sebastian porni radioul, la care se anunţa starea vremii cu temperaturi sub zero grade şi cu ninsoare abundentă, după care care privi către un punct fix pe parbriz şi rămase cu privirea acolo, mut şi gânditor Pe tot traseul copacii de pe marginea drumului erau retezaţi cum ar fi loviţi de maşini sau tăiaţi pur şi simplu ŞEFU conduce povestind, COSTEL priveşte drumul, copacii tăiaţi iar Sebastian ajutorul se uită în gol, absent Trec în viteză pe lângă muzeul de istorie EXT MUZEU NOAPTE În faţa muzeului DOI VAGABONZI tăiau cu fierăstraiele două busturi de bronz care îl reprezentau pe Decebal şi pe Mihai Eminescu Lui Decebal îi tăiau capul INT MAŞINA GUNOI-NOAPTE Nimeni nu observă COSTEL Nea Emile mi-e teamă să nu îngheţe oamenii în spate pe frigul ăsta ŞEFU Stai bă liniştit că în saci de plastic nu au cum să îngheţe că se creează între jegul lor şi plastic un strat intermediar de aer cald ca la termopane, e studiată treaba şi ăştia, beţivii ăştia sunt plini de trăscău care îi ajută, mai e şi jegul lor de protecţie, dar ce atâta gargară pentru căcaţii ăia, să ştii de la mine căcatul şi alcoolul nu îngheaţă Eu i-aş aduna pe toţi de pe străzi şi i-aş lăsând volanul şi mimând că trage cu mitraliera, după care începu să povestească amintiri legate de boschetari ŞEFU În tramvai, unu d-ăsta cu o pungă Unei doamne i s-a făcut milă de gunoi şi i-a dat nişte mărunţiş iar odiosul a aruncat cu banii pe jos înjurând femeia că i-a dat bani puţini, femeia aia la care eu i-aş fi făcut altceva de bună ce era Păi să nu îi dai cu bolovanu' în cap, nenorocitul? Altul în spate, amicul lui făcea pe şmecherul şi cânta porcoşenii păi dă-l în hristoşii mă-sii că-mi venea să-i dau cu barosu-n căpăţână de căcat ce e el, ce-s obligat să îl aud pe el în tramvai, să miros putoarea lui? Dacă le dai haine le faci un rău, le lasă, că nu le mai dă nimeni de pomană , de aia umblă aşa jegoşi, ca să impresioneze lumea, nişte beţivi ordinari COSTEL Doar ei sunt de vină? Le ia banca casele şi gata, e doar vina lor Îşi pierd serviciile şi nu mereu din vina lor, protecţie socială calu şi căciula! În parbriz apare ca într-un film horror bastonul roş-alb al poliţaiului STOP Control de rutină, şeful calcă frânele şi opreşte Şefu' îi mută rapid o canadiană de gunoier lui COSTEL pentru deghizare Sebastian se albeşte la faţă ŞEFU (ordin către COSTEL) Pune asta pe tine! Să nu dea de căcaţii ăia că dau de dracu, mă dă afară de la gunoi POLIŢIST Actele vă rog! ŞEFU (prezentând actele) S-a întâmplat ceva? Băgându-le lanternele în ochi celor din cabină şi privindu-i atent POLIŢIST Razie, căutăm un criminal în serie Unul care omoară dromomani ŞEFU Ce-s ăia dromomani? POLIŢIST Un fel de homeleşi ŞEFU Ce-s ăia? POLIŢIST (dă din umeri neavând răspuns) Dacă auziţi ceva sunaţi la ! A fost otrăvit unul acum în curtea azilului EXT TUR MAŞINA GUNOI-NOAPTE După care înconjoară maşina căzând cu ochii(detaliu) pe mutra patronului firmei gunoierilor imprimată pe sacii ce respirau vizibil în spinarea camionetei Vizibil deranjat de mirosuri trage o flegmă înspre saci pe mutra imprimată a lui Brutus , după care pleacă cu actele în mânuşă spre şofer POLIŢIST (înmânându-i actele şoferului) Liber! Sebastian ajutorul începu să zâmbească reţinut ŞEFU Dromoman e un fel de şobolan, ăştia habar nu au ce caută, he, he,he! EXT INTRARE CIMITIR-NOAPTE COSTEL şi SORIN aşteaptă discutând la portile cimitirului Un PAZNIC beat mort şi îmbrăcat în aceleaşi haine ca şi trompeta Tucă, cu oaia veselă ca emblemă, apare să vadă ce vor cei doi care au coborât dintr-o maşină de gunoi aşa târziu în noapte COSTEL Bună seara! Avem şi noi pe cineva aici şi vrem să îi facem o vizită PAZNIC (turmentat) După ora vizitele sunt interzise Stop Pe aici nu se trece COSTEL Da ce-i aici spital, ce trezim morţii? Ne aşteaptă prietenul nostru PAZNIC Da ce aveţi petrecere? Hai dă de o cinzeacă şi un pachet de ţigări şi poţi să stai până dimineaţă Da mai repede că închide la Non Stop şi mă răzgândesc! COSTEL se caută prin buzunare şi scoate nişte bani pe care îi dă paznicului, care mulţumit deschide poarta metalică a cimitirului lăsându-le calea liberă celor doi plecând apoi cu banii în mână spre chioşcul de la intrare EXT CHIOŞC INTRARE CIMITIR-NOAPTE Aici pe lângă flori, coroane şi lumânări se vindeau multe produse lumeşti printre care prezervative, ţigări şi băutură Toate acestea se vedeau expuse în vitrina magazinului Paznicul deschise uşa chioşcului şi intră EXT CIMITIR-NOAPTE Atmosferă sinistră, întuneric beznă pe alei iar printre morminte ard din loc în loc focuri şi lumânări În spatele crucilor se ascund morţi vii, bărbaţi, copii şi femei preocupaţi să adune cartoane sau vreascuri pentru foc, jerpeliţi, murdari, cu priviri tulburi şi feţe obosite de muribunzi Telefoane mobile sunau din când în când dar nu răspundea nimeni O MOGÂLDEAŢĂ de femeie se deplasează ca o stafie acoperită complet de cartoane, deschide uşa unui cavou şi dispare înăuntru SORIN scoate telefonul mobil şi apelează un număr aşteptând Un târâit ca de greiere se auzi înfundat pe aproape Cineva de la capătul celălalt al firului răspunse SORIN (cu mobilul la ureche) Noroc GICĂ, mai trăieşti mă, am venit la tine cu COSTEL sunt pe aleea principală, zi pe unde o iau că am uitat La ce număr (apoi râzând către COSTEL)-Auzi cică trăieşte, da' e la doi metri sub pământ Capacul unui mormânt din apropiere, ascuns de un acoperiş în două ape compus din patru panouri fotovoltaice, se ridică cu zgomot metalic cu ajutorul unui scripete suspendat, legat cu o funie care ducea în mormânt Din mormânt o rază puternică de neon luminează cerul şi GICĂ MECANICU( ani), grăsuţ, serios, cu o barbă roşcată îngrijită, chelios, îmbrăcat în pantaloni scurţi şi tricou cu mânecă scurtă apare luminat în raza de lumină urcând pe nişte scări, ameninţător cu o cheie franceză în mâna dreaptă GICĂ MECANICU (zgribulindu-se de frig) Ce faceţi mă, voi sunteţi, nici aici nu scap de voi? No da frig e băga-mi-aş Hai înăuntru să vă încălziţi, bem ceva, vă spălaţi, tu Sorine că eşti soios şi să spuneţi care-i baiul Ce mai faci Costele? COSTEL Ce să fac GICĂ, nu aşa bine ca tine Îmbracă-te şi hai cu noi repede că avem treabă Să iei şi nişte scule GICĂ MECANICU La ora asta ce aţi înnebunit? No hai că vin că n-ar fi nici prima nici ultima dată Dacă e de treabă atunci nu-i tocmeală Mi s-o stricat cremaliera la trapă, trebuie unsă şi asta pe geru' asta Unde merem, la tine la atelier, iar te muţi? Spunând aceste cuvinte coborî în adâncuri ca pe o scară rulantă, capacul închizându-se în urma lui ermetic cu scrâşnetul frecării de lanţ pe lemn cum ai scoate apă dintr-o fântână Ningea din ce în ce mai tare După puţin timp apare îmbrăcat într-o salopetă soioasă, plină de uleiuri, îmblănită şi cu glugă, aşa cum au mecanicii la aviaţie iarna, care avea pe spate imprimat LOW COST, cu o imensă trusă de scule într-o mână şi cu o rangă în cealaltă GICĂ MECANICU (mândru, ridicând ranga deasupra capului ) Cu ranga asta fac mangialâc şi răstorn un bloc dacă îmi pun mintea Fără ranga asta nu plec de acasă nici să cumpăr o pâine SORIN GICĂ să te gândeşti ce mai ai de luat că acolo unde mergem e de stat şi avem masă şi casă asigurată GICĂ MECANICU (cu accent ardelenesc târând trusa grea) No că tu glumeşti, păi atunci înseamnă că e de treabă ca pe şantier, hai la ştrand acolo în dreapta să iau un ajutor, doarme acolo un puşti harnic, am făcut ciubucuri amândoi, l-am învăţat meserie E băiat de treabă L-au gonit de la mânăstire că se uita după femei şi fugea în comună la el de juca fotbal toată ziua cu băieţii Hai ajută-mă că nu pot să car singur că mă ţin şalele Merseră ceva vreme prin cimitir printre umbre, scărţâit de porţi şi focuri răzleţe după care GICĂ se opri bătând în uşa unei magazii pe care scria w c şi din care scoase capul o bătrână GICĂ MECANICU (milos, accent ardelenesc) Aici sunt două soiuri de morţi, ăia din pământ şi ăia de la suprafaţă care se chinuie să intre în morminte Aici e locul meu de veci, cu ăsta am mai rămas după ce curva de nevastă-mea mi-o luat totul şi s-o dus la primul bărbat, după ce i-am crescut trei copii Am făcut trei case pentru nevastă şi copii şi acum dorm în cimitir (discuta cu COSTEL)- COSTEL Lasă GICĂ, şi Faion a scris trei cărţi şi tot în cimitir o să ajungă GICĂ MECANICU Când oi muri nici dric nu mai îmi trebe că am totul pregătit după care se adresează bunicii care stătea cu capul scos pe uşă aşteptând să vadă ce se întâmplă GICĂ MECANICU Haide, no ia-l şi pe băiat şi veniţi cu mine Să iei şi ghiozdanul pentru şcoală că mergem la un preten stăm mai mult acolo la căldură BUNICA E bine şi aici că avem apă şi o masă pe zi de la biserică Am aprins şi focul într-un ceaun mare Ne încălzim cu cartoane Din magazie, ca şi cum asta aşteptau de o viaţă ieşi grăbită BUNICA de de ani, îmbrăcată modest într-un palton negru, dar rujată şi fardată, cu pălărie şi cercei în urechi, trăgând de mână un puşti de ani cu ochelari, CORNELUŞ, înfofolit cu fular, mânuşi şi căciulă de către BUNICA grijulie Miroseau amândoi puternic a fum şi a closet, bătrâna fiind afectată vizibil de acest lucru în timp ce mirosea hainele băiatului care ducea o sacoşă plină cu caiete şi cărţi COSTEL mergea ţinându-se discret cu mâna de nas SORIN (către GICĂ) Mai mergem la ştrand? GICĂ MECANICU (cu accent ardelenesc) Cum nu! Unde e acum ştrand tot cimitir o fost SORIN Amu no hai la ştrand, we love to entertain you, călcăm şi pe morţi dacă e nevoie Din cimitir în ştrand se intra printr-un gard rupt EXT ŞTRAND-NOAPTE Strandul are trei bazine care pe vreme de iarnă nu au niciun rost Peisaj de iarnă la ştrand GICĂ MECANICU Nelule, pe unde te-ai pitit mă? NELU( ani), înalt, şaten, ochi verzi, bine făcut, tuns scurt, iese de sub o barcă învelit într-o pătură pusă peste un trening jerpelit şi înconjurat de câini Ridică barca mică întoarsă cu burta-n jos care îl acoperise aproape complet E rumen în obraji, iar mâinile sale sunt oglinda unor munci grele pe care le prestează pentru o bucata de pâine Dintr-o parte se aude un schelălăit de căţelandru NELU fuge pe direcţia ţipetelor, unde într-un bazin înota cu ultimele puteri un căţel printre pojghiţe de gheaţă NELU, se dezbracă de trening şi rămâne în chiloţi şi bustul gol Sare pe ghiaţa care se sparge instantaneu şi înaintează până la căţel după care se întoarce victorios spre vizitatori printre fulgii de zăpadă NELU Iaca m-am pitit printre valuri să-l salvez pe ăsta mic, muri-iar moartea! Un căţel alb, ud, cu pete negre stătea liniştit în braţele vânjoase ale lui NELU până când acesta îl predă căţelei care mai avea încă patru pui de două trei luni în grijă maternă Apoi NELU începu să povestească NELU (speriat dar mulţumit) P-ăsta l-am scăpat , da pe Sebi n-am putut Astă vară a sărit că fierbea sângele în el de la căldură în bazinul mare şi nu ştia să înoate Îi luase punga minţile Toţi au ieşit din apă Mulţi au plecat de tot afară, cu scandal, cereau să li se dea banii îndărăt că cică le-a spurcat apa A luat două guri de apă şi s-a înnecat După o oră l-au scos, era umflat şi vânăt Eu nu eram aici că poate îl salvam, săpam gropi în cimitir Da bine că l-am scăpat pe ăsta micu' Spuse privind către căţel COSTEL (preocupat) Hai odată că îngheaţă lumea în maşină, să ne grăbim GICĂ MECANICU Repede Neluţule ia sacoşa, şterge-te cu prosopul ăsta, pune ceva pe tine şi hai avem treabă! Toată trupa se grăbea să ajungă la ieşirea cimitirului datorită neliniştii lui COSTEL La ieşire poarta era larg deschisă, paznicul dormea într-o boxă sforăind neîntors EXT POARTĂ CIMITIR NOAPTE Dincolo de poartă Şefu Emil bătea nervos din picioare trăgând dintr-o ţigară ŞEFU Haideţi bă în saci că se face zi, ce dracu! Noii pasageri, instruiţi cum trebuie de SORIN urcară în camionetă băgându-se cu încredere în saci, iar SORIN indică din nou traseul SORIN La canale, la metrou! Capu' la fund! Ironic, scoţând capul pe geamul semi-deschis al maşinii care pleacă în trombă cu scârţâit de roţi ŞEFU La canale să trăiţi? EXT CANAL-NOAPTE Maşina opri în zona facultăţii, aproape de o gură de metrou Peste tot guri de canal aburinde Din saci iese afară doar SORIN care împreună cu COSTEL se orientează spre un canal semiacoperit INT CANAL-NOAPTE SORIN coboară primul pe nişte trepte zidite în peretele circular, după care îl urmează şi COSTEL SORIN Hai cu mine în infern! La subsol, şapte bărbaţi , două femei şi o fetiţă de şapte ani, trei paturi şi o saltea acoperite cu asternuturi soioase, aerul de nerespirat, podeaua de pământ, pereţii de beton, peste tot haine, încaltaminte, resturi din tot ce lumea de la suprafata nu mai are nevoie Lumina zilei ziua, lumina lumânarilor seara Nişte lumânări groase ardeau împrăştiind lumină slabă şi mult fum Urme de incendiu RĂGUŞITUL(OFF) Era să ardem de vii, ca şobolanii! se aude o voce groasă de bărbat somnoros Oameni şi şoareci Oameni simpli, dar cu intuiţii ascuţite ca de animal veşnic hăituit oscilau tot timpul între neîncrederea acordată din belşug necunoscuţilor, sătui de tot soiul de izbăvitori şi speranţa că le va ieşi totuşi ceva SORIN Hai care vine cu mine, casă şi masă până-n primăvară? Se crease un pic de vânzoleală printre locatari, se împingeau şi şuşoteau cu neîncredere Dintr-un colţ întunecat se ridică RĂGUŞITUL, un bărbat ţigănos cu aer de interlop RĂGUŞITUL Şi ce ne cere în schimb? SORIN Nimic, doar ce e de făcut într-o gospodărie, de muncit RĂGUŞITUL (oftează prelung a lehamite, hotărât şi influent, dictatorial) Nu merg, vrăjeală, care pleci să nu te mai întorci aici auzi! Un bărbat neras( ani)ION, iute, mic de statură, cu o şapcă pe cap, îmbrăcat într-un combinezon de schi, gri îmbâcsit şi perechea lui o femeie mignonă MUTA( ani), cu părul blond neîngrijit, tot în combinezon împreună cu o fetiţa de ani, PRINŢESA, cu faţa de păpuşă, ochi negri, păr blond buclat, în picioare are nişte cizme scurte ca vai de ele, ciorapi de lâna Mîinile îi sunt vinete de frig Toţi trei strâng în grabă nişte sacoşe şi pleacă iute spre scări fără să mai privească în urmă O voce tot răguşită dar de bărbat tânăr se auzi obraznic din întuneric ALEX(OFF) Vin şi eu! Apăru dintr-un colţ al canalului un tânăr pe nume ALEX de vreo de ani, brunet, slab, dezbrăcat până la brâu,lanţ gros la gât, tatuat complet, cu un inel în nas şi altele agăţate de urechi, respirând cu poftă dintr-o pungă Un bărbat mai în vârstă încearcă să îî ţină calea dar tânărul se fereşte fugind ca suflat de vânt în timp ce trăgea pe el o geacă neagră de piele ALEX Hai sictir caută sticle şi singur şi lipeşte etichete că eu am plecat! RĂGUŞITUL Dacă vii înapoi te tai morţii mă-ti de aurolac şi pe tine Sorine că te-am primit aici când mureai de frig şi acum îmi iei oamenii cu care fac banu' morţii mă-ti de turnător! Printre sticle goale de băuturi străine scumpe, evadaţii însoţiti de SORIN, care se făcea că nu aude ameninţările Răguşitului, şi COSTEL se îndreptau grăbiţi înspre scări Pe o măsuţă, la lumina unei lumânări se afla un teanc de etichete false de whiski şi vodcă de marcă EXT CAMIONETĂ SACI -NOAPTE Sus în camionetă sacii strânşi la gură pe dinăuntru dârdâiau şi conversau pe un plăcut fond sonor asigurat de cântăreţ şi lăutar care ieşiţi pe jumătate din sac cântau printre fulgi o melodie de dragoste ca încălzească atmosfera "TU EŞTI IARNA CRISTI PAŢURCĂ" BUNICA (îngrijorată) Corneluş mamă ţi-e frig, mai poţi? CORNELUŞ Nu mi-e frig , da unde mergem bunico? GICĂ MECANICU N-auzi mă copile, mergem la o casă cu nea GICĂ ANGELA Poliţistul căuta un criminal care otrăveşte oameni fără casă Sper să nu fie COSTEL criminalul Dacă îmi dă ceva de băut sau mâncare eu nu iau Sătul de bârfe GICĂ vorbi tărăgănat, cu un ton de reproş în glas adresat Angelei GICĂ MECANICU Vorbeşti prostii, eşti nebună îl cunosc pe COSTEL de ani, am băut şi mâncat cu el şi cu SORIN şi uite na că îs viu O fi el poate mai beţivan şi fumător, da criminal nu-i fă proasto! Faţă de mine o fost corect Prinţesa ţinea în braţe cu mâna stânga o păpuşă mai murdară de cenuşă decât ea iar cu dreapta târa după ea o sacoşă imensă Maică-sa era acoperită cu un sac de dormit jigărit şi trăgea ca boul la jug doi saci COSTEL A cui e păpuşa, de ce nu o speli prinţeso, eu n-am văzut prinţese murdare? PRINŢESA Mi-a dat-o o tanti şi o spăl da apa o murdăreşte că are noroi Unde ne duci nene? COSTEL (mângâind capul fetiţei) Acasă prinţeso, la palat! Noii pasageri îşi luară rolul în primire urcând şi băgându-se în saci Cele două mogâldeţe, fetiţa şi mama intrară amândouă într-unul singur, la fel şi BUNICA cu Corneluş SORIN, ca de fiecare dată când toată lumea era intrată în saci, dădu comanda SORIN La facultate! Capu' la fund! ŞEFU (glumind răutăcios) La facultate, ia auzi ai dracului nespălaţi vor şi la facultate! Bă da aveţi voi bani să vreţi la facultate? He,he! Maşina demară mai violent decât de obicei îndreptându-se prin noapte către facultate EXT PARC FACULTATE- NOAPTE COSTEL şi SORIN intră printr-un gard de sârmă rupt în curtea facultăţii care arăta ca o pădure Zăpada începea firav să albească pământul semiîngheţat Nici o mişcare, doar nişte câini lătrau prin curte SORIN şi COSTEL aprinseră amândoi câte o ţigare Pe o clădire atârnau spânzurate aceleaşi trei steaguri SORIN Aici sub steagurile alea am muncit aproape treizeci de ani Decanul, m-a făcut pentru că nu mă prindea la măturat curtea şi mutat mobilă Nu pricepea că eu sunt angajat tipograf nu măturător Pune-mă nene să tipăresc nu să spăl closete COSTEL Cum dăm de nebunu'de Chioru ? SORIN Dacă mai trăieşte dăm noi de el că ăsta nu se lăsa dus de aici nici mort, îl găsim după miros Hai că începe să miroasă a pişat de bou Ura trăieşte! Uite-l! Ha, ha! AURICĂ CHIORU, beat mort urmăreşte aruncând cu pietre şi înjurând o căţea mare şi bătrână de culoare crem, care alerga cu un borcan de mâncare în gură La un moment dat Chioru se împiedică căzând în patru labe nervos, bombănind şi bătând haotic în pământ din cele patru membre, ca un copil răzgâiat în încercarea lui disperată de a se ridica AURICĂ CHIORU Te omo , pu io mâ ah ah te omorrr! Rita ah, hoaţo! Imediat după el, lipită de o clădire este improvizată o colibă cât un coteţ mai mare, cam de înălţimea unui om, costruită din table şi cartoane, plină în interior de borcane cu mâncare, pâine iar în gura intrării se zăreşte un sufertaş Căţeaua recunoscându-i pe cei doi intruşi veni bucuroasă în întâmpinarea lor asigurându-şi mai înainte prada , borcanul cu mâncare Bucuroşi de revedere COSTEL şi SORIN întind mâinile spre ea ca să o mângâie Atunci Rita smulge cu botul ţigara din mâna lui COSTEL aruncând-o pe asfalt în timp ce dădea din cap nemulţumită, ca o mamă ce îşi dojeneşte copiii, dezvelindu-şi dinţii strănutând şi pufăind SORIN Vezi ce deşteaptă e, vrea să te laşi de fumat După care se duc spre AURICĂ CHIORU Apare alt maidanez veritabil, care îi cunoştea pe cei doi din vremea când lucrau la atelier COSTEL Ce faci Azorică mai ştii când te-am salvat de hingheri? Puiul meu, ce mare te-ai făcut Azorică se bucura sărind cu labele pe COSTEL şi fugind roată de bucuria revederii acestuia după ani de zile Între timp au ajuns lângă Aurică SORIN Aurică ce mai faci bă, tot în patru labe umbli? Dar nici un răspuns Chioru dormea adânc şi sforăia SORIN Bă p-ăsta nu-l mai trezim nici cu tunul că îl ştiu Poate moare aici îngheţat până mâine Chiorule auzi bă dacă nu vii mori! Bă, dacă dormi, mori ! EXT MAŞINA GUNOI-NOAPTE Patru oameni făceau balans cu AURICĂ CHIORU ţinându-l doi de mâini şi doi de picioare, după care, băgat într-un sac fu aruncat în spatele camionetei peste ceilalţi ALEX stătea pe jumătate băgat în sac şi trăgea aer din pungă GICĂ MECANICU Bă mai lasă dracu punga aia şi bagă capu la cutie că dăm de dracu cu tine Ce simţi tu când tragi pe nas nu pricep ALEX (ameţit visător) Simt ce vreau, acum simt că e cald şi bine şi că mănânc o friptură mare cu salată şi piure care nu se termină niciodată Mai simt că e lângă mine o blondă bună de tot cu cracii goi GICĂ MECANICU Cum te cheamă? ALEX (după ce încearcă să-şi amintească) ALEX Ştefănoiu parcă GICĂ MECANICU Apăi îl cunosc pe taică-tu, e om greu, făcea şi politică I-am făcut eu nişte maşini să meargă atunci când luase fabrica de ţigări, da tu ce cauţi aici? Erai mic atuncea ALEX (cu ochii tulburi răspunde împleticit) Tata s-a spânzurat legat de mâini şi de picioare, după care s-a aruncat în piscină şi eu nu mai am acte, casă şi card Cardul era baza Voiam drog plăteam cu card, maşină repede card, femei card, excursie card, prieteni card Fără card nu e viaţă Mama vitregă a plecat cu altu' după ce a vândut tot şi nu mi-a băgat bani pe card, a plecat cu cardu după ea, fără card nimic nu e! Ce căldură băga-mi-aş capu-n zăpadă Toată lumea urcă în camionetă şi se auzi din nou vocea lui SORIN SORIN Spre casă! Ştiţi voi! EXT STRADA FLORILOR-NOAPTE Maşina de gunoi intră cu faţa pe strada îngustă oprind în dreptul unui gard de metal vopsit alb şi oamenii începură să coboare COSTEL îi dă banii Şefului mulţumindu-i Cu un termos în mână, având capac un pahar de plastic coboară şi tăcutul ajutor de gunoier Sebastian Toată lumea întră în curte după ce COSTEL descuie poarta şi îl calmează pe Leu care parcă turbase ANGELA, femeia cu valiza, era singura care nu intrase în curte stând nehotărâtă şi bănuitoare la poartă Sebastian veni spre ea cu paharul de plastic umplut cu o băutură caldă SEBASTIAN Ia şi bea să te încălzeşti, e ceai cald Şeful era în cabină şi îl aştepta cu uşa deschisă pe ajutor care veni pe fugă, urcă şi trase portiera după el Maşina pleacă în marşarier, cu Sebastian privind fix spre ANGELA, orbită de farurile maşinii, dar care ţine speriată şi nehotărâtă paharul în mână până când faţa lui Sebastian dispare în depărtare Atunci mirosi ceaiul după care îl deşertă tremurând pe asfaltul umed Lichidul începu să fiarbă pe asfalt ca un acid iar ANGELA holbându-se intră atunci în curte strigând ANGELA El e criminalul sigur el e criminalul Dar nimeni nu o lua în serios privind-o ca pe o nebună Deranjată de agitaţia nocturnă şi de hămăielie lui Leu, ROXANA deschide uşa casei şi apare contrariată în prag cu ochii miraţi îndreptaţi spre priveliştea neobişnuită din curtea care seamănă cu un tablou de război iarna Imaginea se schimbă, personajele fiind privite şi observate detaliat, fiecare în parte printr-un ochean, începându-se cu fetiţa şi terminându-se la COSTEL Când ocheanul trece prin dreptul fiecăruia apare un colaj filmat ce se învârte ca într-un glob de sticlă, de amintiri reprezentative din mintea fiecăruia ca o scurtă prezentare a cauzei care a generat căderea fiecăruia sau a unei amintiri plăcute EXT PAJIŞTE ZI-(FLASH-BACK) MARIA îmbrăcată în costum naţional, stă pe o pajişte cu flori înconjurată de munţi, tricotează la umbra unui prun în timp ce supraveghează o vacă cu ugerul plin şi două oi care pasc liniştite păzite de un ciobănesc carpatin Imaginile se amestecă cu un sat tradiţional de munte românesc părăsit şi în paragină unde, stând în pragul unei case doi tărani bătrâni, soţ şi soţie fac cuiva in zare cu mâna de la revedere EXT TARLA VERDE-ZI-(FLASH-BACK) NELU, fotbalist care pe o tarla verde dar accidentată ce părea un teren de fotbal de ţară, cu porţi de lemn fără plasă, bătea mingea îmbrăcat în haine călugăreşti cu nişte băieţi EXT LOCOMOTIVĂ-ZI-(FLASH-BACK) GICĂ Mangialâc călare pe o locomotivă în mers, cu o cheie imensă în mâna dreaptă şi cu ranga în stânga, vântul suflându-i părul şi salopeta EXT piaţa universităţii ZI-(FLASH-BACK) CÂNTĂREŢUL are în minte imagini cu piaţa universităţii când oamenii erau bătuţi de mineri EXT PAJIŞTE PICNIC CANADA-ZI-(FLASH-BACK) ION îşi vede nevasta undeva la un picnic, pe malul unui lac unde prinţesa striga: PRINŢESA Mama, mama! Am gasit o broasca! Atenţia tuturor (circa de români emigraţi după ) este atrasă nu de strigătul copilului, ci de replica mamei, îmbrăcată într-o rochie vişinie: MUTA Cretino, ţi-am spus să nu mai vorbeşti româneşte! Tu eşti acum canadiancă, idioato Speak English to me, you, stupid country-girl Petrecerea s-a intrerupt pentru câteva momente; muzica a fost oprită, vocile coborâte, paharele abandonate pe câte un colţ de masă EXT NUNTĂ PROVINCIE NOAPTE-(FLASH-BACK) LĂUTARUL apare în centrul unei hore încinsă cu foc la o nuntă pur românească de provincie cântând la acordeon împreună cu taraful melodia dansului popular "Ciuleandra" EXT CLASĂ-ZI Corneluş apare la o festivitate de premiere şcolară purtând o coroniţă de premiant pe cap EXT CURTE-NOAPTE ROXANA stă în uşa casei nedumerită privind alaiul ciudat care îi umple curtea, cu mâinile în şold şi dând din piciorul băgat în papucul rupt ca şi cum ar bătea ritmul, cu aer moralizator, dar fericită că soţul s-a întors în cele din urmă teafăr acasă ROXANA (căutându-l cu privirea pe COSTEL) Superclei ai luat dragă? Ai băut? COSTEL Am uitat, dar uite ce am adus în schimb şi n-am băut încă nimic! Ţi-am adus un cadou! O surpriză! Imaginile sunt dezolante, pe fondul muzical al melodiei lui Mădălina Manole “Suflet gol” Camera cade pe boschetarii obosiţi oprindu-se pe AURICĂ CHIORU care dormea pe asfalt acoperind pătura de nea ce se aşterne uniform ROXANA Da băiatul ăla ce caută pe jos hai ridicaţi-l şi intraţi să facem cunoştinţă Pe vremea asta nici un căţel nu stă afară COSTEL Eu mă duc după FAION ROXANA Da ăsta cine mai e, pe cine mai aduci? FAION interesant nume sună ca Faria, abatele COSTEL (încântat) Ai nimerit-o, e şi el un fel de abate, FAION e mentorul meu COSTEL pleacă după FAION iar ceilalţi intră pe holul casei, la căldură Un termometru pe hol (detaliu) arăta grade celsius Chioru era dus pe braţe de GICĂ, ajutat de ION şi de NELU , şi aşezat pe un covor ANGELA striga înăbuşit căutând pe cineva care să o asculte: ANGELA Criminalul, ştiu cine e, a vrut să mă omoare Dezorientată, ROXANA umbla fără idei până se întâlni cu SORIN Atunci privirea ei nedumerită se transformă în zâmbet fermecător fericită că în sfârşit recunoaşte pe cineva în propria casă şi spuse ROXANA Sorine de ce n-ai mai trecut pe la noi, am uitat şi cum mai arătai? Ce mai faci? SORIN Ce să fac, în sfârşit v-am găsit! GICĂ MECANICU Da noi ce avem de reparat pe aici, unde sunt maşinile de tipărit? Auzindu-i vocea ROXANA se întoarse şi mai încântată ROXANA Domnu GICĂ şi dumneata erai aici? iartă-mă că nu te-am văzut până acum Da ce aveţi de mutat vreun atelier? SORIN (glumeţ) Am venit cu COSTEL care vrea să să ne vândă dar până vine el să lămurească treaba cred că ar trebui să ne spălăm şi să căutăm ceva haine vechi prin podul ăsta mare! Pe Cântăreţu' l-ai văzut? , cred că a intrat la baie EXT PARC FAION-NOAPTE COSTEL ajunse din nou la tabăra lui FAION care stătea lângă câine cu picioarele goale într-un lighean cu apă fierbinte şi cu o carte veche în mâini Afară ningea plăcut iar zăpada se aşternuse de un centimetru O găleată de tablă plină cu zăpadă este lângă foc COSTEL Ce faci nea FAION? FAION Ce întrebare mai îi şi aista? Nu vezi, ieşti chior, stau la focul sacru şi mă încălzesc Frigul te ia de la picioare şi fierbinţeala de la ţeastă COSTEL Eu te întreb prin ce mai faci şi ce se vede şi ce nu FAION A ! iaca azi oi mai pus ceva negurî pi mini vezi, şi tot chitesc umbre mereu până oi deveni şi ieu tot o umbră Nu cred că mai avem mult nici ieu nici Negrău aista, orbim împreună Acu văd ca prin ceaţă şi aud doar prin foşnetul copacilor Da o sî roimu amândoi, om şi câne până la lună pi cărarea aista făcută di noi doi Cărarea cânilor şi a oamenilor spre aceeaşi soartă Cânele, di când îi pui îşi cată stăpân aşa cum omul îşi cată di muncă, dacî nu-l dibuieşte stă haiduc pi coclauri, scormoneşte prin murdării COSTEL Ba eu cred că umbrele de care spui sunt lumini pe care le tot pui pe dumneata ZI de zi până devii tot numai o lumină Nea FAION te rog să vii la noi cu tot cu Negrău i-am spus soţiei că vin să te iau şi te aşteaptă la ceai Avem nevoie de dumneata pentru mai mult timp FAION mişcă din cap nemulţumit, ridicându-se şi deschizînd uşa la magazia de tablă şi arătând spre cărţi FAION Şi cu aistea? Dar cu focul sacru pe care l-oi aprins de când m-am aciuat pe aci şi iarnă ori vară nu s-a stins? În mijlocul magaziei, un jilţ era înconjurat numai de cărţi de la podea până la tavan, iar pe partea dreaptă era un cufăr vechi INT NOAPTE CASA,FAION NOAPTE În timp ce FAION povesteşte apar imagini cu interiorul unei case plină ochi de cărţi care încep să ardă după ce FAION care stătea aşezat pe jilţul lui semnează un act În timp ce focul se înteţeşte, şobolani aleargă speriaţi printre cărţile ce ocupau aproape tot spaţiul EXT PARC FAION-NOAPTE FAION(OFF) Aista îi averea mea, numai cărţi rare, tot ce oi putut să scap Comuniştii mi-au mâncat viaţa prin închisori iar ăştia de acu, mi-au luat casa şi cărţile mele, munca mea de o viaţă Am pus pecete pentru drepturi de autor şi iei cu notarul lor mi-au pecetluit viaţa Sistemul care ne guvernează îi o cârdasie din fosta nomenklatura, rechinii finanţelor, falşi democraţi şi securitate Toţi îs trădători di neam Avem de-a face cu un abominabil hibrid, fără precedent în historie…zicea un prieten al mieu FAION îşi face cruce la piept COSTEL Am acasă mai mulţi băieţi, îi trimit cu un căruţ să te mut cu totul de aici Îl iei şi pe Negrău cu dumneata Luăm şi nişte jar acum într-o cutie de tablă că acasă avem sobe cu teracotă şi vatră COSTEL puse repede cu mâna nişte jar, fără să se ardă, într-o cutie de tablă găsită aruncată pe jos printre gunoaiele ce înconjurau mica tabără a bătrânului FAION se încalţă, îşi pune cojocul şi îşi trage clopul pe urechi după care pipăie în întuneric după toiag FAION (în timp ce se ridică în toiag) Vine Kogaion la Gebeleizis nu Gebeleizis la Kogaion Hai să mergem ca să nu mai baţi drumul mereu până la mine, şi mi-a plăcut mult vorba ta, aia cu lumina Hai Negrău, ghia la oi Să îmi aduci şi jilţul şi cufărul Cărţile, sloavele şi Negrău sunt prunciii miei Negrău se ridică chinuit şi porni cu greu, bătrâneşte aproape de stăpânul său EXT STRADA FLORILOR-NOAPTE Ajung pe stradă până în dreptul porţii, de unde se văd cele patru steaguri de la poarta lui GORE FAION cugetă cu voce tare după ce se chinui câteva clipe ca să desluşească prin ceaţa vederii lui rostul şi semnificaţia acestor flamuri FAION Nu de flamuri o dus poporul nostru nevoi ci de solidaritate INT CASA HOL-NOAPTE COSTEL şi FAION trecură pragul casei urmaţi bineînţeles de către Leu, Negrău rămase la uşă Privirea lui FAION se opri pe arcul şi tolba cu săgeţi După care zări şi soba FAION Mă simt ca acasă în pruncie, da de ce cânele tău intră în casă şi cânele meu Negrău stă afară? COSTEL Bine îl dau afară şi pe Leu sau îl las pe Negrău al matale în casă Sau să facă ei ce vor, numai să nu se bată FAION De ce îl chemi Leu când iel aşa cum mai desluşesc io îi lup Nu dau lupu' pi leu Să pui jarul ista în vatra sobei Pe hol toată lumea îşi aştepta rândul la baie Dând din umeri neputincioasă, cu privirea întrebătoare aţintită spre COSTEL, care se urca pe o scară ce ducea în podul casei, şi ţinând la nas un stick de desfundat nasul ROXANA constată strâmbându-se ROXANA Mi s-a desfundat nasul! Cine miroase aşa Leu, da câinele ăsta bătrân de unde a apărut? COSTEL Ţi-am adus căldură E Negrău câinele lui FAION La femei le dau haine de ale tale vechi iar la bărbaţi şi la copii ştiu eu ce să le dau ROXANA încă nu putea să îşi revină, dar călcând pe ciudaţii care stăteau tolăniţi pe hol se duse să deschidă geamurile Leu lătra ameţit de mirosuri şi îl cerceta pe Negrău iar motanul se ascunsese fugind pe şifonier Termometrul(detaliu) arăta grade celsius Leu era aproape permanent umbra lui COSTEL După un timp, temperatura urcase la grade COSTEL -Dacă mai aducem oameni nu mai e nevoie de lemne Afară sunt minus zece grade iar în casă avem aproape grade FAION ( înclinându-se ca un cavaler rătăcitor înaintea Roxanei) Mă înclin în faţa frumuseţii voastre domniţă Nu mai vedem, nu mai auzim, nu mai simţim, doar mirosim Al vostru, FAION iar aista îi cânele mieu Negrău Zeii să fie cu noi şi ne ajute în aste vremi tulburi ROXANA (ţinând în mână saci de plastic) Încântată stimate domn (către ceilalţi) hai intraţi pe rând la duş Când sunteţi gata bateţi în uşă să vi se dea haine curate de schimb După spălat, femeile şi copii vin cu mine în dormitor iar bărbaţii cu COSTEL în camera de ZI Se fumează în curte sau în bucătărie doar cu geamul deschis Din pod, prin trapa deschisă zboară saci cu haine, prosoape, ciorapi, maieuri, chiloţi, cizme, pantofi, papuci etc INT POD CASĂ-NOAPTE Podul este plin de tot felul de obiecte, cărţi, haine puse ordonat pe umeraşe şi agăţate de bârnele acoperişului, televizoare vechi, tacâmuri, saltele, schiuri, pături, saci de dormit etc COSTEL caută cele necesare alegând îmbrăcămintea şi aruncând-o în hol prin deschizătură INT CASA HOL-NOAPTE ROXANA Aruncă şi saltelele, sacii de dormit şi păturile toate, facem priciuri ca la cabană COSTEL(OFF) În podul ăsta se întâlnesc mai bine de trei generaţii, vii şi morţi, podurile vechi sunt muzee şi anticariate Aici găsesc mai multe lucruri utile decât în piaţa cea nouă ROXANA Eu când mă urc în pod mă învăluie toate amintirile şi îmi vine să plâng, fiecare lucru ascuns acolo are o importanţă aparte INT CASA HOL DACII-NOAPTE Obosiţi, murdari şi înfriguraţi toţi stau pe jos dând din cap, vorbind singuri şi lovind cu picioarele de duşumea ca să se încălzească, creând astfel un zgomot continuu, care se transformă într-un urlet de lup Leu începe a urla cu botul ţintă spre cer EXT CER NOAPTE În imagini apare luna Se aude pe fundal vocea lui FAION, ca o voce din străfunduri, magică, profetică: FAION(OFF) -Ce atâtea flamuri, peste tot flamuri, dacii aveau unul şi bun care speria duşmanul Trădare, trădare, trădători Nu, nu, nu! De ce, de ce, de ce, de ce, Divide et impera ! -Când vor învia strămoşii din noi, va fi vai şi amar de voi, trrădăătoorilor! O zei, Zamolxe Dumnezeu -Va veni ziua în care şi pietrele vor vorbi adevarul! EXT CÂMP LUPTĂ ZI-(FLASH-BACK) Pe un covor roşu, un NOBIL DAC după îmbrăcăminte, dar fără barbă şi cu o mască mică, neagră pe ochi, ţine de frâu un cal negru care calcă în copite vechiul steag de luptă "dracone" al dacilor, după care ridică steagul şi îl aruncă în noroi în faţa unui comandant roman îmbrăcat în ţinută de război de culoare neagră, cu o mască mică, neagră, pe ochi Romanul pune la gâtul dacului o medalie de aur pe care este imprimat capul lui Decebal Dacul taie o panglică de inaugurare şi mulţumeşte romanului pentru medalie NOBIL DAC Gratias ago vos! În zare se văd viile, pădurile şi munţii Ţării Dacilor Femei şi copii daci fug disperaţi spre munţi INT MUNŢI PEŞTERA DACILOR NOAPTE-(FLASH-BACK) În jurul focului stau înghesuiţi într-o peşteră mulţi daci îmbrăcaţi caracteristic, dar rupţi, jerpeliţi ca după război Bărbaţii răniţi sunt îngrijiţi de femei Copii, (fete şi băieţi) speriaţi Pe jos, în peşteră sunt împrăştiate arcuri, cornuri de vită şi tolbe cu săgeţi Cineva cântă la fluier o “DOINĂ” de jale IMAGINEA SE MUTĂ LIN PE SECVENŢA URMĂTOARE INT CASA HOL-NOAPTE Murdari, resemnaţi, obosiţi şi jerpeliţi musafirii stau pe jos şi privesc în gol dezorientaţi FAION tuna şi se tânguia în acelaşi timp printr-o incantaţie FAION De la tatăl de sus, In ceriu sus, S-a înalţat în sus, Un nor mare; Din norul mare, S-a facut un OM mare, Şi din Omul mare, S-a facut o pădure mare; Om, mani, padme, hum! Om, mani, padme, hum! Agni, Varuna, Marut! Agni, Varuna, Marut! INT CAMERA BĂRBAŢILOR-NOAPTE Camera este mobilată sumar cu o masă şi cu scaune de toate felurile Pe jos sunt saltele peste tot Soba de teracotă are plită de fontă cu trei ochiuri şi cuptor Lângă sobă se încălzesc GICĂ Mangialâc şi LĂUTARUL cu acordeonul la piept iar pe scaun stă FAION fără clop şi îmbrăcat cu un pulovăr din lână maro închis FAION deschide uşa sobei şi pune un lemn pe jarul aprins Chioru doarme adânc GICĂ calcă pe saltele şi vine lângă FAION Ceilalţi, SORIN, NELU, ION sunt aşezaţi în fund şi stau rezemaţi cu spatele de pereţii camerei GICĂ MECANICU (accent ardelenesc tărăgănat) Bă, burduful de la acordeon e bun de foale, no să încingem mai tare soba LĂUTARUL Ce vrei să te încing? După care începu să cânte cu foc un cântec vechi care aprinde mereu sângele dansatorilor "GEAMPARALELE" Apar atunci primele feţe luminate ca după o primă trezire la viaţă Se trezeşte şi Chioru ridicându-se buimac stergându-se la ochi pe sunetele melodiei şi priveşte nedumerit cu capul pe umăr ciudata adunare AURICĂ CHIORU Îîî, ăăî? Trezit oarecum din veşnica lui beţie, cu o mână ţinându-se de falcă iar cu alta frecându-se la ochiul sănătos, îl recunoscu pe GICĂ Mangialâc şi pe SORIN şi cum obiceiul lui vechi este de a da oamenilor porecle reprezentând nume de personalitâţi din toate domeniile cuvântă în timp ce-şi mişca capul, ca un peşte prin apă când prinde bulele de aer, sau ca un bâlbâit care se chinuie greu inteligibil să vorbească Aurică priveşte chiorâş la GICĂ Mangialâc trecându-şi mâinile prin barbă şi prin păr iar cu limba umflându-şi obrazul strâmbându-se de durere AURICĂ CHIORU GICĂ ăă Petrescu dă-mi te roog(dând din cap)un patent şi bhh o foarfecă GICĂ MECANICU (căutând în imensa trusă de scule şi găsind cele cerute) Ia bă, ce, vrei să-ţi scoţi tâmpeniile din cap şi să le tai cu foarfeca? Cu foarfeca într-o mână şi cu patentul în alta, cu faţa acoperită de păr şi schimonosită Aurică arată de parcă vrea să omoare pe cineva Iese pe uşă INT HOL NOAPTE Preocupată de treburi ROXANA dă nas în nas cu Aurică şi speriată trase un ţipăt scurt şi ascuţit ferindu-şi faţa cu palmele AURICĂ CHIORU (haotic) A Domniţa baie unde baie? hîhîh oglinda? ROXANA începe să se scarpine şi uitându-se pe mână vede două insecte diferite, după care scoate un ţipăt scurt, ascuţit şi priveşte alternativ când la insecte când la AURICĂ CHIORU ROXANA Aoleu acolo pe hol intră acum după Cântăreţ Aaai ! Da astea ce mai sunt pe mâna mea? AURICĂ CHIORU (arătând cu degetul) Asta ploşniţa şi asta puric este! Brrr! A, baia, acolo, baia unde baia! INT BAIE OGLINZI PARALELE-NOAPTE CÂNTĂREŢUL tocmai ieşea ras tuns spălat şi îmbrăcat într-un costum de blugi aproape nou purtând în picioare papuci de casă Aurică, cu "armele" în mâini intră pe lângă acesta în baie Aici, deasupra chiuvetei chinuit de durere îşi scoate cu patentul un dinte, timp în care răgea ca un leu, umple chiuveta cu sânge, după care , folosind foarfeca începe să-şi tundă barba groasă, grizonată, năclăită de praf şi fum, privindu-se în oglindă şi descoperind că pe peretele din spate este o altă oglindă paralelă cu prima, în care, din oglindă în oglindă privindu-şi ceafa şi ochiul chior îşi vede chipul multiplicat la infinit, din ce în ce mai mic şi mai departe, în imagini alb negru din anii Mormăie ca pentru sine ceva greu inteligibil EXT CENTRU ORAŞ POVESTE CHIORU ZI-FLASH-BACK Îmbrăcat la patru ace, costum, vestă, cămasă albă cu papion şi pălărie AURICĂ TÂNĂR de ani, ras, frezat, tânăr şi cu privirea întreagă şi ageră grăbindu-se să ajungă la teatru se întâlneşte pe bulevard cu un AMIC tânăr, îmbrăcat cu pantaloni evazaţi, pletos AMIC Unde te grăbeşti aşa? Te întâlneşti cu Sorina? AURICĂ TÂNĂR Cu ea, mă grăbesc să mergem la teatru S-ar putea să te chem la nuntă curând, strânge bani de costum că aşa nu te primesc În apropiere, pe o trecere de pietoni o fată(SORINA) era lovită de o maşină condusă de un puşti cu ochelari de soare, tatuat pe mână La gât îi atârna un lanţ gros Ajuns în fugă la locul accidentului Aurică îşi strânse iubita moartă la piept după care sări la gâtul puştiului care spunea Nu am vină, a sărit în faţa mea, eu sunt băiatul ministrului Popa, vezi tu pe dracu! INT PUŞCĂRIE ZI-(FLASH-BACK) AURICĂ TÂNĂR este în arestul miliţiei, după gratii, unde este pozat din faţă şi din profil, fiind îmbrăcat în haine cu zeghe INT BAIE ÎNTRE OGLINZI PARALELE-NOAPTE Aurică, se priveşte în oglindă pipăindu-şi ochiul bolnav şi bolborosind ca un sifon pe terminate INT HOL CALCULATOR-NOAPTE Pe hol, ALEX descoperă calculatorul unde, cu căştile pe urechi ascultă la maxim muzică emo privind pe monitor scene fierbinţi Era la fel de sumar îmbrăcat, mai bine zis dezbrăcat până la brâu, tatuat şi cu lanţuri peste tot Aurică terminase cu baia după care plecă în recunoaştere prin casă Ajungând în dreptul biroului şi văzând puştiul la calculator cu lanţ la gât, ca ieşit din minţi se înfige cu foarfeca la gâtul lui muşcându-şi buzele şi bolborosind răzbunător COSTEL, GICĂ şi SORIN sar toţi în ajutorul băiatului care râde fericit, pierdut şi indiferent, reuşind să îl scape nevătămat din mâinile turbatului AURICĂ CHIORU se trânteşte învins pe duşumea privind cu ochiul spre tavan şi blestemând lângă ALEX, care total absent şi moale se întoarse pe o parte ca şi cum nu s-ar fi întâmplat nimic FAION şi ceilalţi priveau scena AURICĂ CHIORU Curvă care m-ai făcut, de ce,m-ai făcut, de ce? GICĂ MECANICU Ce Aurică, ai dat în fiert, îţi fierbe apa la motor? SORIN Lasă-l GICĂ, şi-a amintit cred de iubita lui pe care a omorât-o un puşti, a făcut şi puşcărie că l-a caftit rău de tot Ta-su era mare ştab în comunism COSTEL Asta e, acum important este să ne ajutăm între noi, nu să ne batem FAION Viaţa lasă şi pete ca aistea în conştiinţă, îs greu de scos, că nu există detergent pentru belele SORIN I-a dă-i lu' chioru cu nişte vodcă pe la nas, să vezi cum îşi revine imediat GICĂ MECANICU (către Aurică) Ai defecţiune tehnică, ai făcut scurt-circuit? FAION Lăsaţi-l să se smiocăie, lacrimile sunt o vomă a spiritului Altfel se tâmpeşte! SORIN Ce să se mai tâmpească, că ăsta e dus de mult! COSTEL Asta mai lipsea acum, să se omoare între ei Ne-am adunat aici ca să trăim nu ca să murim mai repede Să vină toată lumea aici şi să vedem ce avem de făcut, vin sărbătorile şi avem nevoie de căldură, mâncare, medicamente şi bani În rest avem de toate Să vină şi fetele şi copiii ROXANA, care trăgea cu urechea, fiind la curent cu ultimele evenimente veni în camera bărbaţilor cu toată lumea după ea INT CAMERA BĂRBAŢILOR ORGANIZARE-NOAPTE Pe jos, ca un covor sunt puse peste tot saltele Oamenii vin pe rând şi se aşează în jurul mesei pe scaune şi pe saltele Adunarea este acum completă: SORIN, GICĂ, Chioru, CÂNTĂREŢUL, ANGELA, MARIA, ION , Prinţesa şi MUTA, FAION, BUNICA şi nepotul, ALEX, NELU, LĂUTARUL şi bineînţeles COSTEL cu ROXANA dar şi Lupu cu Negrău, motanul se aşează şi el tacticos lângă sobă Toată lumea este îmbrăcată curat, fiind toţi de nerecunoscut cu excepţia Chiorului şi a lui Alex MARIA arată superb fiind îmbrăcată într-un costum naţional compus din ie frumos colorată, fotă, o vestă cojocel, maramă cusută cu fir de aur FAION stă pe un scăunel aproape de sobă îmbrăcat ţărăneşte, cu iţari, cămasă, curea lată, vestă, şi pune câteva vreascuri pe foc Pe sobă este pus la încălzit un ceaun mare de fontă pentru mămăligă şi un ibric în care fierbe ţuică COSTEL Nu mi-au plăcut niciodată şedinţele dar asta e, trebuie să ne organizăm cumva Am început cu dreptul, chiar dacă au fost mici incidente Oricum, şi la propriu dar şi la figurat temperatura în casă a crescut şi eu cu( COSTEL o îmbrăţişează pe ROXANA discret punându-i mâna pe umăr) nevastă-mea ROXANA vă urăm bine aţi venit la bord FAION Da asta nu-i şedinţă, îi sfatul înţelepţilor SORIN Da nea FAION, uită-te la Chioru ce faţă de înţelept are, ca să nu mai spun de ALEX GICĂ MECANICU Sorine no dacă tăceai filozof rămâneai Toţi ochii erau aţintiţi pe MARIA care este frumoasă şi proaspătă ca florile de câmp, ca o pajişte plină de micşunele ALEX are blocată privirea către ea iar NELU, tânăr înalt şi frumos, pe care hainele curate îi veneau ca unse, o priveşte cu timiditate, siderat SORIN (avea mâinile pline cu ţoiuri pentru ţuică) Hai că a dat în fiert, aşa e la sedinţă, trebuie mai întâi limbile dezlegate (în timp ce vorbeşte pune ţuica aburindă în pahare) Toată lumea este veselă şi se ciocnesc cu zgomot paharele pline ANGELA stă mai retrasă şi îmbufnată privind în jur cu suspiciune refuzând să bea SORIN (către ANGELA) De ce nu serveşti păpuşa, că e meserie, producţie proprie ANGELA Nu pot, mă gândesc la criminalul ăla care este în libertate şi otrăveşte pe cine vrea el, oameni şi câini, că am văzut eu pe câmp acolo de unde ne-aţi luat şi unde a murit bătrânul acela că erau şi câini morţi, otrăviţi SORIN N-ai văzut tu bine, cred că dormeau şi ei, da hai să uităm şi să fim veseli ce naiba că destul ne-am chinuit ANGELA Dacă eu vă spun că ăia de pe maşina de gunoi sunt criminalii care au vrut să mă omoare şi pe mine, ar fi bine ca în loc să bem, mai bine să anunţăm poliţia SORIN se preface că înşurubează un bec imaginar deasupra capului, orientat cu grijă ca să nu fie văzut de ANGELA SORIN Bine păpuşa cum vrei tu, o să chemăm poliţia că poate ne leagă şi pe noi Drăguţo dar tu cum ai ajuns pe străzi că te văd femeie în toată firea şi de ispravă ANGELA (către toată lumea) Am muncit toată viaţa, am vrut să am o casă a mea Stăteam cu chirie într-o cămăruţă de trei metri pe doi şi proprietăreasa, după ce am zugrăvit casa mi-a mărit chiria, ne-am certat şi m-a dat afară Uite asta e casa mea de multă vreme (spuse mângâindu-şi imensa valiză) La primărie mă duc degeaba de treizeci de ani S-au schimbat primari şi eu tot n-am primit casă Am rămas de luni şi fără servici, ce să mai fac? Tot subsolul ăla e gol si n-au vrut sa-mi dea o cămăruţă Sunt sute de apartamente în oraşul ăsta care sunt folosite pe post de uscătorii, iar oamenii stau în stradă Ultimile cuvinte le spuse cu disperarea omului deznădăjduit după care izbucni în plâns SORIN luă atunci un serveţel de pe masă şi il dărui pentru a-şi sterge lacrimile SORIN Ţine păpuşa hai uită de necazuri că acum începem să plângem toţi de facem aici inundaţie şi vin şobolanii şi pompierii COSTEL ANGELA tu ce ştii să faci? ANGELA Ştiu să tricotez, să cos la maşină, să brodez că am muncit toată viaţa la fabrica de textile care acum s-a desfiinţat COSTEL Atunci tu o să ne faci haine groase şi mănuşi că materiale sunt destule prin pod Ca prin vis, când auzi cuvântul materiale, NELU se trezi din reverie şi începu să participe interesat la discuţie NELU Eu am fost şi cioban şi am văzut pe unde e aruncată lâna pe câmp Pot să aduc aici tone de lână Putem să îmbrăcăm toată casa asta în lână dacă trebuie GICĂ, vorbi către NELU GICĂ MECANICU Băi băiatule, tu nu eşti prost degeaba, adică eşti prost doar când vrei tu, ai văzut Costele ce comoară am adus după mine? Mergem, luăm câtă lână putem, că tot e aruncată la gunoi şi ne facem haine groase, plăpumi, saltele şi alte d-astea, dar cel mai important, o să izolăm podul cu ea şi o să îmbrăcăm şi casa O să arate casa asta ca o oaie, dar înăuntru o să fie mai cald cu grade, lâna e cel mai bun izolator termic COSTEL nota tot ce i se părea mai interesant într-un carneţel COSTEL Excelentă idee, luăm camioneta lui vecinu' Gheorghe şi mergem să o umplem cu lână, şi rezolvăm parţial cu căldura, dar la minus de grade afară tot o să mai avem nevoie de lemne ION Lemne strâng eu cu căruţu' şi aduc să ne punem şi în cap, că e pline gunoaiele de uşi, ferestre şi mobilă veche aruncată De asta mă ocup eu şi mă mai ocup cu nevastă-mea să facem rost de bani că o să avem nevoie de una sau alta să cumpărăm Strângem peturi din pvc , şi le vindem la centru să facem biştari Bine că avem casă şi de mâncare pentru asta mică Am muncit eu pentru străini, prin tări străine şi nu o să muncesc pentru noi? FAION Un boschetar harnic munceşte mai mult decât un angajat la stat COSTEL (Nota de zor ) Bună idee, căruţ îţi dau eu că am vreo două prin magazie De mâncare nu ştiu cum o să ne descurcăm, că avem acum multe guri de hrănit, suntem aproape cât un pluton de artilerie Mai avem porcul pe care îl tăiem de Crăciun şi găinile astea care se ouă când vor ele Când au auzit de Crăciun, feţele oamenilor s-au înseninat deodată şi un aer de normalitate începe să plutească prin cameră Mai ciocniră cu zgomot ţoiurile după care le goliră şi SORIN le umplu la loc GICĂ MECANICU (cu mîinile şi ranga agitându-le spre tavan) Bani e nevoie, no las că aduce tata cu astea Nu banii mă fac pe mie, io îi fac pe ei Telefonul lui GICĂ începe să sune o melodie cunoscută din Ardeal(Puşca şi cureaua lată, ce băiet eram odată) GICĂ MECANICU Ia sună telefonul, am comandă la cimitir Iar mă cheamă mâine să sap gropi, moare lumea pe capete AURICĂ CHIORU Io, aduc io mâncare, ştiu io Aduc de la cantină, de la studenţi cu sufertaşul că rămâne multă mâncare şi administratorul o dă la câinii lui şi la porci, da pe mine mă ştie femeile de acolo şi iau io, haide domne ce dracu, ştiu eu bre ce, he COSTEL (glumind) Deci tu aduci de mâncare de la cantină bun, bă da să te speli şi să te îmbraci frumos, că aici fără cravată nu te mai primim Şi las-o mai uşor cu vodca că iar uiţi cum te cheamă AURICĂ CHIORU Lasă bre nea Costele Constantin că ştiu io ce şi cum Nu-mi spune mie, hă hă! FAION Am bătut şi io nucul ăla bătrân sub care îi magazia mea şi oi cules un sac mare de nuci, or fi bune şi alea, nu! ROXANA Sunt bune la cozonacii de Crăciun nea FAION, ce bine că avem nuci că astea sunt scumpe la piaţă Să luăm sacul să nu dispară! LĂUTARUL, cu acordeonul la piept umflă armonica şi scoate nişte acorduri vesele LĂUTARUL Pam, pam, de başi, aduc şi eu bani, mâine mă duc prin parc şi prin tramvaie să înveselesc lumea Începe apoi să cânte o melodie populară COSTEL Hai că-s bune şi şedinţele astea de ceva, noi bărbaţii ne ocupăm de izolaţia casei, de aprovizionare şi de făcut bani iar voi femeile, de curăţenie, de făcut mâncare, de spălat,de cusut şi de vorbit la telefon Copiii să se joace iar CÂNTĂREŢUL şi LĂUTARUL să cânte Nea FAION să aibă grijă de sobă să nu se stingă focul şi să ne încânte cu poveştile lui Mâine mergem după lână ALEX, care a stat absent până atunci şi a mormăit în tandem cu Chiorul se ridică şi o prinde de braţ pe frumoasa MARIA după care începe să o tragă după el afară din cameră NELU, sare atunci ca ars dar este oprit de COSTEL să intervină ALEX Haide fă cu mine pe hol să te dansez COSTEL (oprindu-l pe NELU) Lasă-l să vedem de ce este în stare Toată lumea se mută pe holul casei lung ca un vagon, unde se află calculatorul la care se aşează ALEX pentru a pune muzică INT HOL CASĂ-NOAPTE ALEX, cu MARIA după el, adusă aproape forţat găseşte o piesă muzicală la calculator şi dă boxele la maxim după care începe să se bâţâie ca băgat în priză pe nişte acorduri insuportabile de trasch-metal MARIA stă aproape nemişcată privindu-l cum se scălâmbăie chinuitor, de parcă s-ar screme pe veceu După ce termină reprezentaţia dezgustătoare i se adresează Mariei ALEX Tare bucată, da nu ştii să te mişti fă! GICĂ MECANICU Bă vezi să nu ţi se caleze motorul de atâta bâtâială! ALEX Hai fă cu mine! Hai să te învăţ să dansezi! Nu termină bine de pronunţat ultimele cuvinte că o şi prinse pe MARIA forţat încercând să o tragă după el afară din casă MARIA (încercând să se opună) Nu vin, lasă-mă! Atunci interveni NELU smulgând-o pe fată din braţele agresorului, după care deschide uşa de la intrare şi îl împinge afară pe ALEX EXT CURTE-NOAPTE NELU Văd că o cauţi cu lumânarea! ALEX se întoarce fulgerător şi îl loveşte cu putere pe NELU în plină figură cu pumnul Acesta se dezmetici repede şi sare afară să riposteze Atunci ALEX îşi scoate lanţul gros de la gât şi încearcă să îl lovească cu el pe atacator NELU blochează cu stânga, mâna înarmată, şi îi prinde adversarului cu dreapta un pumn sănătos în plină figură care îl face pe acesta KO Cel învins este luat pe braţe de ION şi de GICĂ şi este dus în casă INT CAMERA BĂRBAŢILOR-NOAPTE ION şi GICĂ îl aşează pe pat pe ALEX, care începe să îşi vină în fire COSTEL priveşte scena gânditor fără să intervină Lui NELU îi curge un fir de sânge din nas iar MARIA observă acest fapt şi vine iute cu un tampon de vată cu care îl şterse cu blândeţe privindu-l cu dragoste, iar tânărul se lăsă îngrijit cu timiditate În cameră sunt acum toţi bărbaţii plus MARIA Restul femeilor se retrag în camera de ZI cu copiii În cele din urmă GICĂ se adresează supărat lui ALEX: GICĂ MECANICU Dementule ce ai, s-au umflat muşchii pe tine? Hai că te desumflu eu Ţi s-au urcat drogurile la cap? Bă ştiu că taică-tu era un om ca lumea tu cum de ai ajuns un dobitoc? Ce dracu ai venit aici să iei fetele cu japca, ce te crezi în canalul de unde ai plecat? Dacă vrei poţi să te duci înapoi FAION (gânditor) Nu-i doar mizerie, aici îi mizerie morală! ALEX (spăşit) În faţa lu' tata nu suflam, era un om sever iar eu de ruşinea lui eram cel mai bun la învăţătură din clasă După moartea lui am început să mă droghez în faţa şcolii FAION Atunci văd io că s-o stricat pruncul din tine! ALEX Scriam şi poezii dar băieţii din gaşca mea ziceau că numai homosexualii sunt poeţi Cu ei am învăţat că lucrurile rele sunt bune Să chiuleşti, să te droghezi, să înjuri Ceilalţi sunt papagali şi tocilari Când aveam card aveam prieteni, acum fug toţi de mine ca de ciumă Gata, o să mă schimb FAION E, o greşeală regretată e pe jumătate iertată dar ţine-ţi boii în frâu tinere dacă vrei să mergi pe calea dreaptă Urletele alea pe care le-ai pus tare îi muzică? Parcă se băteau românii cu turcii la Mărăşeşti şi urlau toţi în anglo-saxonă Atunci când un popor îşi pierde limba îi de rău copile! ALEX (cu lacrimi în ochi privind vinovat către COSTEL) O să mă răzbun, tata a fost linşat pentru că făcea concurenţă cu fabrica noastră de ţigări, mafiei ţigărilor străine Cum să se spânzure singur, legat de mâini şi după aia să se arunce în piscină? Ce face poliţia? COSTEL Pâna la poliţie te mănâncă toţi corupţii FAION (umblând cu vătraiul la sobă) -La omul sarac nici focul nu arde Da bine că nu s-a stins de tot Ehe copile Lacrimile sunt durere şi suferinţă sau bucurie după suferinţă, sunt sărate ca marea şi limpezi ca apa de izvor După care vorbi direct către ALEX FAION O mână de oameni au galbenii cu care ar trăi bine mersi un milion de amărâti Mai bine ia o gură de vin să uiţi de necazuri, aista-i din veacuri aurul lichid GICĂ MECANICU Da lasă drogatule că te fac eu om, o să vezi tu, aşa cum l-am făcut pe ăsta mic Uite-l e ucenicul meu şi am câştigat bani împreună cu ranga asta, cu care mişc munţii din loc dacă vreau spuse arătând către NELU care ţinea vata la nas, vrăjit din priviri de către MARIA, care se purta ca o femeie îndrăgostită, mult prea grijulie faţă de micul accident suferit de alesul ei Atmosfera se înveseli şi lumea râdea amuzată de morala lui GICĂ şi de ranga lui GICĂ MECANICU (către ALEX, ameninţând cu ranga) Pun ranga pe tine dacă nu înţelegi Om te fac auzi Gata Costele de acum ăsta e în grija mea Mai pupă el droguri la pulivară da nu-i bai COSTEL Să nu se mai întâmple, iar voi doi să fiţi prieteni De mâine fiecare trece la treabă aşa cum am vorbit mai devreme SORIN (către ION) Ioane, da nevastă-ta nu vrea să vorbească, e supărată pe noi? ION (profund afectat) De când ne-am întors din Canada, nu mai scoate un cuvânt, nici faţă de mine, nici faţă de asta mică, parcă i-a luat Dumnezeu gura(spuse privind spre cer) Acolo vorbea numai în engleză, nici nu mai suporta să audă româneşte Nu ştiu ce are, că bani s-o duc la doctor nu am dar cred că este de la cap, aşa mi-a spus cineva SORIN (insistent) Da de ce v-aţi întors în ţară, că am auzit că acolo e mai bine? ION (resemnat) O fi bine pentru alţii, dar nu a fost şi pentru noi, nu ne-am acomodat Nu găseam de muncă, clima e alta, chiriile e mari, şi asta mică s-a îmbolnăvit şi n-aveam bani să o tratez CÂNTĂREŢUL Prin lume, fără bani nici să te pişi nu poţi, o scoţi şi faci în pantaloni, ce asta e civilizaţie? Ce, am învăţat aici ca să fiu sclavul altora? Unde aţi fost? ION În Canada Când am plecat din ţară, am vândut tot, casă, maşină, lucruri, iar când ne-am întors după cinci ani, nu am mai găsit părinţii, că s-au prăpădit şi nici casa părintească, aşa că am rămas pe drumuri Unii are noroc, eu nu am avut CÂNTĂREŢUL Alţii spală acolo closete şi când se întorc aici fac pe domnii, n-ar mişca un pai Femeile noastre spală acum la cur toată Europa, Canada şi America la un loc ION Dar are şi lucruri bune străinii ăştia CÂNTĂREŢUL Da, au civilizaţia, toleranţa şi dezvoltarea economică, capitole la care noi am rămas repetenţi! FAION Au solidaritatea şi mai puţini trădători di neam şi ţară! COSTEL Au legi pe care le respectă! ION Acum bine că avem un acoperiş deasupra capului, şi nu o gură de canal! Corneluş, prinţesa şi celelalte femei intră toate în camera mare INT CAMERA MARE-NOAPTE ROXANA îi îndrumă în cameră printre saltele, fotolii şi scaune după care se aşează pe scaunul de la pian Fiecare stă unde vrea ori îşi pregăteşte locul de culcare La televizorul din cameră se aud în surdină ştirile zilei Prinţesa stă pe pat înconjurată de păpuşi BUNICA şi Corneluş se întind pe una dintre saltele BUNICA, după ce s-a spălat, schimbat şi aranjat arată ca o doamnă distinsă BUNICA Corneluş mamă, bine că începe vacanţa că şcoala e acum departe de noi Să faci lecţiile pentru vacanţă care ţi le-a dat doamna învăţătoare CORNELUŞ Am timp aproape o lună bunico, pot acum să mă joc şi eu ? ROXANA Lasă-l bunico, dar să o iei şi pe prinţesă cu tine Corneluş şi să vă jucaţi amândoi CORNELUŞ (fericit din cale afară) Hai repede prinţeso să ne jucăm! Prinţesa şi băiatul încep să se joace cu păpuşi şi maşinuţe iar ROXANA i se adresează Mariei ROXANA Costumul ăsta pe care îl porţi e cusut de BUNICA mea când era de vârsta ta, deci are mai bine de un veac vechime şi uite-l că arată ca nou MARIA Mulţumesc frumos, o să-l port cu plăcere că eu l-am ales dintre lucrurile din pod ROXANA Mă bucur că ai ales hainele de sărbătoare ale bunicii ROXANA începe să cânte Sonata Lunii cu motanul pe pian Corneluş şi Prinţesa lasă joaca şi vin lângă pian vrăjiţi de sunetul muzicii LĂUTARUL intră şi el ascultând siderat EXT curte-NOAPTE FAION stă pe o buturugă în curte cu Negrău după el şi priveşte gânditor luna Din casă se aude Sonata Lunii INT CAMERA MARE-NOAPTE La televizor primarul FASOLE este înconjurat de membrii unui trib, într-o insulă exotică, prin Filipine, îmbrăcat în costum de scafandru Povesteşte aventurile costisitoarei excursii făcute pe banii statului Toţi se uitau la televizor ROXANA face o pauză PRINŢESA Ce face nenea ăsta acolo? Cine e nenea, uite vorbeşte româneşte! BUNICA Primarul Fasole, se plimbă ! ROXANA, melancolică şi resemnată, reîncepe să cânte Sonata şi să povestească pe toată durata melodiei ca şi cum s-ar acompania recitând o poezie ROXANA Călătoreşte Prinţeso! Acum să închidem ochii şi să visăm! Prinţesa, MARIA, BUNICA şi Corneluş închid pe rând ochii Prinţesa îi deschide din când în când ca un copil răzgâiat şi neascultător ROXANA zâmbeşte cu blândeţe şi cântă PRINŢESA Să visăăm? tot ce ne dorim! ROXANA(OFF) Călătorii, muzee, Londra, Paris, Veneţia, Grecia, Roma Filipine Îmi place să dansez şi să călătoresc , să merg prin magazine ah, să înot Poftim(Închizându-şi ochii frumoşi) înot unde vreau eu, acum sunt într-o piscină cu apă albastră undeva prin insula Corfu Vreau să mănânc dulciuri, mănânc dulciuri la concerte, la teatru, la operă, la mare, la soare, la munte, la schi Dragostea pluteşte deasupra simţurilor, peste tot ce mişcă şi respiră Iubesc tot ce văd şi transform tot ce aud în muzică înaltă, nepieritoare Dragostea e soţul, copiii animăluţele, florile, voi, încrederea Visez împreună cu COSTEL, dar construim împreună castele de nisip care se dărâmă la primul val Ascultăm muzica sferelor Dragostea nu vine la tine dacă o ţii legată cu lanţuri, iar animalele îşi caută stăpânii şi pe lumea cealaltă Motanu ăsta nu poate nici el să trăiască fără mine, când plecăm de acasă urlă împreună cu Leu după noi Aici nu e doar burta care chiorăie de foame, e mult mai mult, că dacă nu îl hrănesc eu se hrăneşte şi singur, e liber, liber să mă iubească COSTEL e puternic dar nu cred să mai reziste la încă un eşec, dar visurile lui prind mereu aripi şi până la urmă se transformă în realitate După ce ROXANA termină de cântat şi de povestit toţi o aplaudă iar Prinţesa spune: PRINŢESA Ce frumos cânţi tanti! Şi ce frumos visezi! Mă înveţi şi pe mine? ROXANA Te învăţ, până la primăvară avem timp Hai acum toată lumea la culcare! EXT STRADA FLORILOR-ZI Dis de dimineaţă, COSTEL, GICĂ, NELU, ALEX, Aurică, LĂUTARUL formau un grup pe stradă în faţa porţii pregătindu-se de plecare Grupul se împrăstie COSTEL împreună ALEX şi cu NELU se duc spre un microbuz împrumutat de la vecinul Gheorghe ROXANA şi MARIA îi conduce până la maşină ION şi MUTA, cu un căruţ pleacă la treabă, GICĂ o ia şi el spre cimitir să sape gropi, Aurică, înarmat cu un sufertaş se duce după mâncare la cantină ROXANA Drum bun, şi să vă întoarceţi repede, sănătoşi şi cu multă lână NELU şi MARIA îşi strâng mâinile cu drag şi se privesc vrăjiţi de săgeţile lui Cupidon preţ de câteva secunde COSTEL, ALEX şi NELU se urcă în maşină şi dispar la capătul străzii sub privirile celor două femei EXT B-DUL FERICIRII-ZI COSTEL opri maşina încărcată până la refuz cu lână şi coborî, după care intră într-un magazin mic să-şi cumpere ţigări Cănd se întoarce spre maşină, o femeie înaltă DANIELA, fardată cam în exces şi îmbrăcată cu haine de la second-hand, dar care arăta îngrijit îl întrebă: DANIELA Nu vă supăraţi cum pot ajunge de aici pe strada Florilor? COSTEL îi explică Danielei, arătându-i cu mâna cum poate ajunge după care se întoarse cu gândul să plece Femeia se apleacă să adune nişte chiştoace de pe jos iar COSTEL rămâne mască DANIELA observă că este privită şi se simte datoare de explicaţii DANIELA Le adun să îmi fac ţigări că am aparat COSTEL Hai cu noi, că te ducem gratis până pe strada, şi noi tot acolo mergem Pe cine cauţi? DANIELA Pe unul GORE, o huidumă care mi-a făcut un copil, după care m-a trimis la produs în Italia ca să scape de mine Am venit să îmi caut copilul DANIELA se urcă în cabină între băieţi şi COSTEL pleacă spre casă Curte CASĂ DESCĂRCAREA LÂNII-ZI Microbuzul camionetă ajunge in curte şi din el coboară bărbaţii, COSTEL, NELU şi ALEX, după care coboară şi DANIELA În ajutorul lor ies din casă şi femeile FAION taie lemne cu toporul arătând către o stivă mică de lemne FAION Gata aistea îs ultimele! COSTEL Uite nevastă am mai adus pe cineva, îl caută pe GORE, vezi că e amărâtă şi ea şi dacă vrea să rămână e alegerea ei DANIELA Dacă se poate sigur că rămân cu voi că de când m-am întors, dorm pe unde apuc GORE e un nenorocit, mi-a luat copilul şi m-a dat cu forţa pe mâna unor proxeneţi ca să scape de mine Am stat cinci ani acolo şi în cele din urmă am reuşit să fug şi să mă întorc în ţară Abia am scăpat ROXANA Hai cu mine în casă, să te speli şi să ne povesteşti Costele să veniţi că e gata masa Fetele au intrat în casă pe lângă Aurică, care stătea între două sufertaşe în prag, îmbrăcat în costum şi cravată, rânjind ca Popey marinarul, cu o ţigară în colţul gurii şi cu o sticlă de vodcă în mâna dreaptă COSTEL Bravo Aurele te-ai descurcat şi uite ce frumos eşti Acum hai să ne ajuţi cu lâna asta AURICĂ CHIORU Da ce bre nea Costele, haina îl face pe om? Io să muncesc, fire-aş io al dracu, aoleu mamă care m-ai făcut, de ce m-ai făcut, fiecare cu treaba lui, io nu mă bag SORIN Da ce ai bă acolo în oalele alea? AURICĂ CHIORU De la cantină bre! Felu' unu ciorbă, felu’ doi fasole! SORIN Ciorbă de porc cu gât de pasăre? Ha, ha! AURICĂ CHIORU Du-te bre şi taci! Şi spunând asta, strâmbându-se după o duşcă de vodcă, mîrâind şi bombănind în stil caracteristic se retrase în casă COSTEL făcu discret cu ochiul către ceilalţi şi zîmbi înţelegător COSTEL Al dracu ăla care a făcut vodca, hai băieţi să ne apucăm de treabă că se întunecă La poartă opri un papuc în care erau patru panouri solare Dintre ele coboară GICĂ GICĂ MECANICU Bă ce de lână oţi adus, da unde o încăput atâta? Hai să descarc şi eu, că am luat panourile din cimitir, că astea-s bune şi de căldură şi de curent, le punem mâine pe acoperiş Bine că aţi găsit piei că le prindem mai uşor de pereţi, tre' să ne grăbim că o să dea ger zilele astea ION şi MUTA ajung şi ei în curte obosiţi cu căruţul plin de cercevele ION întinde nişte bani către COSTEL ION Ăştia sunt din plasticul pe care l-am găsit azi COSTEL Bagă-i în buzunar, când o fi nevoie! Toată lumea descarcă lâna şi panourile din maşini EXT CASA IZOLAŢIE LÂNĂ -ZI Casa este toată îmbrăcată cu lână pe exterior Capul de berbec este prins undeva sus pe latura mică a casei, care complet îmblănită arată acum ca un imens berbec Toată lumea este în curte privind voioasă minunăţia şi urmărindu-l pe GICĂ care împreună cu NELU sunt căţăraţi pe acoperiş şi fixează de tablă panourile solare Corneluş se uită spre capul de berbec CORNELUŞ Uite BUNICA , capul de drac! BUNICA Nu-i de drac, e de berbec Berbecul e bărbatul oii CORNELUŞ Şi oii are tot aşa capu’? BUNICA Oaia arată la fel dar nu are coarne CORNELUŞ Da’, ce are? SORIN Oaia are ţâţe, Berbecul are o ţâţă! Ha, ha, ha! Corneluş şi prinţesa se ruşinează EXT CURTE CEARTA-ZI COSTEL discută cu Babanu în curte Babanu se uită contrariat şi scârbit la casa acoperită cu piei de lână şi la colocatari BABANU Eu nu am nimic împotrivă da îmi sar în cap vecinii de pe stradă! COSTEL Păi simplu, nu mai veni pe stradă, ne vedem la anu' să îţi dau dobânda cum ne-am înţeles, şi dacă pot îţi dau şi datoria, şi gata am scăpat de griji! BABANU Scapă de ăştia din curte, şi dă pieile alea de cloşcă jos de pe casă Eu atâta îţi zic! COSTEL Ce faci, mă ameninţi? Ăştia sunt familia mea acum şi să fii sănătos! BABANU Rup contractu'! COSTEL Şterge-te la cur cu contractul tău că eu am copie şi nu o rup Ţi-am plătit cum ai zis, plus taxe şi impozite! Ne vedem la anu' şi la mulţi ani, hai la revedere, ura şi la gară, arivederci, ciau ciau, pa şi pusi, dacă nu ştii româneşte BABANU (nervos) Las' că vezi tu, vând casa, vin cu portăreii, cu poliţia Ce contract, eşti naiv bă băiatule! COSTEL Treaba ta dacă îl respecţi sau nu, eu am contract la notar şi chitanţe că ţi-am plătit Hai, neee vedem la primăvară, să vii să zugrăveşti şi să repari instalaţiile că aşa scrie la contract Citeşte-l ! BABANU Un act anulează alt act, şi îţi iau casa simplu că nu te pui tu, un pârlit, cu mine Ce ai martori că ai plătit? Ai pus casa gaj şi nu ai plătit COSTEL Băi pişpirache, până una alta cară-te de la poarta mea ca să nu pun câinii pe tine Asta e casa noastră, ţi-am plătit dobânda sub formă de chirie, am acte, du-te în mă-ta şi lasă-ne în pace Babanu iese din curte negru de mânie, şcrâşnind cu ură din dinţi Leu începuse să îl mârâie EXT STRADA FLORILOR ZI GORE, care asista de la distanţă la discuţie era înarmat cu un pistol cu bile, şi ca să impresioneze trăgea pe stradă după pisici şi după păsărele Babanu şi GORE se priveau complice şi rânjeau cu subânţeles unul la altul O pasăre cade rănită în curtea lui COSTEL Leu, datorită împuşcăturilor înnebunise complet şi sărea pe gard încercând să deschidă poarta COSTEL trase poarta după el şi ieşi nervos cu pasărea rănită şi inertă în mână arătândui-o lui GORE COSTEL Dacă ai armă trage cu ea în curtea ta, nu pe străzi şi vezi că îmi înnebuneşti câinele, ăsta nu suportă armele şi dacă scapă te face praf, să nu zici că nu ţi-am spus! Uite, îţi place? GORE ( miştocar şi ameninţător) Vezi ce ţintă am, am nimerit-o din prima şi dacă lupul tău mă mai latră ţi-l fac mânuşi Şi vezi ce faci cu boschetarii ăştia din curte că vin cu duba şi vă iau pe toţi Vrei război, vă dau eu război! În tot acest timp, din maşina lui GORE parcată în faţa gardului lui COSTEL răsună manele GORE Şi vezi că nu ai voie să îi iei p-ăştia de pe străzi, boschetarii sunt proprietatea guvernului COSTEL Sunt doar produsul guvernului care e plin de jigodii ca tine! GORE Ha,ha,ha, păi cine se aseamănă se adună domnu'inginer! Băi băiatule vezi că eşti chiar obraznic, nu mă pune la ambiţie că vedeţi voi toţi pe dracu, o să vedeţi voi cine sunt eu! Se urcă apoi în maşină împreună cu Babanu şi pleacă în trombă Ca într-un western modern trăgea cu pistolul în aer prin geamul deschis al şoferului, proferând ameninţări prin megafonul din dotare GORE(OFF) (megafon maşină) Domn inginer te-am cam lăsat să îţi faci de cap în ultima vreme! GORE urla prin megafon, claxonul de poliţie al maşinii la fel, “manelele” şi acelaşi joc de lumini şi girofar menit acum şi să intimideze nu doar să şocheze EXT CURTE-ZI COSTEL, cu Leu şi cu SORIN după el sunt prin curtea plină de zăpadă COSTEL vorbeşte prin gard cu vecinul GHEORGHE de de ani, înalt, solid, păr alb care se distrează privind la casa acoperită cu lână şi la capul de berbec SORIN se joacă cu Leu GHEORGHE Costele, dacă tai berbecul ăsta dai de mâncare la tot oraşul! COSTEL Nu-l tai da poate o să-l mulg! GHEORGHE Sunt constructor, da’ în viaţa mea nu am văzut o casă ca asta COSTEL Nici nu o să mai vezi! POŞTAŞUL trece pe stradă şi îi dă lui COSTEL peste gard o scrisoare privind şi el amuzat imensul berbec COSTEL îşi ia la revedere de la vecin şi de la poştaş şi se îndreaptă spre intrarea în casă Pe drum deschide plicul şi citeşte spre SORIN COSTEL Somaţie În termen de de zile de la prezenta sunteţi somaţi să evacuaţi imobilul din strada lalala numărul lala altfel se vor aplica prevederile legii lalala Imobilul este ocupat abuziv de la data de lala I-auzi domne'! Abuziv, proprietatea lui Babanu A copt-o bine jidodia asta! SORIN se apucă cu mâinile de cap îngrozit în timp ce COSTEL rupe scrisoarea şi o aruncă în tomberon SORIN Şi ce facem acum? COSTEL Vom fi şi noi la fel ca voi, fără casă, chiar mă întrebam cât o să mai ţină agonia asta? Este o ilegalitate, un abuz şi mai avem aproape o lună până vin portăreii! SORIN Ce dor îmi e de ei! COSTEL Nu îi spun încă Roxanei, mi-e teamă să nu facă un şoc că prea s-au întâmplat multe în ultima vreme Să nu spunem la nimeni ca să nu speriem oamenii! SORIN Peste câteva zile e Crăciunul! EXT CURTE PETRECEREA-ZI Toată lumea este în curte, unde în centrul atenţiei este un brad frumos împodobit şi un om de zăpadă Într-o copaie mare se află gata tranşată carnea aburindă a porcului Moş FAION cu ochelari, deghizat în Moş Crăciun, stă lângă brad, mănâncă şorici şi bea cu poftă dintr-un pahar cu vin roşu Prinţesa şi Corneluş au mâinile pline cu şorici şi mănâncă cu poftă Se duc la brad şi se aşează lângă moşul care începe să le dea cadourile pe care le avea într-un sac Pe o pirostrie de fier, deasupra focului de lemne este un ceaun mare în care sfârâie carnea pusă la prăjit şi care este întoarsă de BUNICA MARIA amestecă cu făcăleţul în alt ceaun mare pus pe altă pirostrie, în care fierbe mămăliga Este atmosferă veselă de picnic în zăpadă Pe o masă stă plină o damigeană mare şi sticle cu vin roşu iar într-o oală ţuică fiartă, pahare, ceşti, farfurii, tacâmuri, cozonaci, covrigi, plăcinte Masă bogată Oamenii sunt îmbrăcaţi de iarnă, cu căciuli şi fulare În stradă se aud colindătorii COSTEL stă deasupra copăii cu carne şi împarte şoriciul ROXANA mănâncă cu poftă Se aduce mămăliga răsturnându-se pe un fund de lemn şi se pune în mijlocul mesei MARIA taie mămăliga cu o sfoară Carnea prăjită este gata şi ANGELA o pune în farfurii Lumea începe să mănânce cu poftă şi să ciocnească paharele pline Grupuri, grupuri oamenii spun bancuri şi se distrează La poartă apar DOI CIUDAŢI înalţi, îmbrăcaţi ca extratereştri, în combinezoane albe şi cu măşti transparente prin care li se vede chipul COSTEL deschide poarta să vadă ce vor şi cine sunt iar aceştia intră buluc în curte ameninţător COSTEL Aşa se colindă acum, pe cine căutaţi? CIUDAT Am fost trimişi de la Sanepid cu gripa aviară şi porcină, trebuie să vă confiscăm porcii şi păsările E obligatoriu SORIN Păi aţi venit cam târziu băieţi că acum porcii şi păsările s-au deghizat în fripturi şi s-au ascuns prin burţi CIUDAT Nu se poate, facem percheziţie, proces verbal, amendă, confiscăm tot NELU, GICĂ şi ALEX stăteau ca pe jar gata să-i scoată pe intruşi afară în şuturi FAION intervine FAION Da pe voi cine v-a trimis la noi azi de sărbătoare mare, sfatul înţelepţilor sau al proştilor? Ori aţi căzut din lună? Daţi armurile alea jos di pi voi, să beţi şi îmbuca ceva din aviarele şi porcinele aistea Pomană să fie şi să vă îndestulaţi COSTEL Hai ori rămâneţi la petrecere ori plecaţi să adunaţi gunoaiele care se vând prin pieţe şi magazine! Ciudaţii abia aşteptau invitaţia, şi-au scos măştile şi după ce li s-au adus farfuriile cu bunătăţi au început să mănânce şi să bea cu poftă integrându-se în atmosfera generală de voie bună LĂUTARUL a început să cânte o horă şi toţi încep să danseze formând un cerc în jurul bradului, al lui FAION şi al copiilor care dansau în centru NELU şi MARIA se desprind din cerc şi dansează o învârtită de le sfârâie călcâiele Temperatura creşte şi la propriu şi la figurat Hora se sparge şi partenerii de dans se desprind perechi, perechi SORIN cu ANGELA, COSTEL cu ROXANA, ION cu MUTA, Corneluş cu Prinţesa, GICĂ cu DANIELA, BUNICA cu FAION, CÂNTĂREŢUL cu DANIELA ALEX şi Ciudaţii se prind şi ei la dans prin schimbarea partenerelor EXT CURTE PETRECEREA-NOAPTE Pe stradă se aude trompeta lui Tucă, care dă stingerea VECINUL TUCĂ(OFF) Este ora şi totul e bine Toată lumea petrece Bălălău s-a îmbătat şi îl bate pe tac-su Gore e în Austria !… La mulţi ani! COSTEL(OFF) Hai în curte Tucă la petrecere! Tucă intră şi el în curte acompaniat de muzica de petrecere şi de chiotele şi fluierăturile din timpul dansului Intră repede în atmosferă prinzându-se şchiopătând la joc După el intră o droaie de copii cu Steaua care încep să cânte în cor Muzica se opreşte COR COPII Steaua sus răsare ca o taină mare! Fecioara MARIA naşte pe Mesia! Corul de copii este omenit de ROXANA cu covrigi şi cu fructe timp în care FAION intră în prim plan şi provoacă bărbaţii la un dans vechi pur bărbătesc FAION Ia să vă văd de ce sunteţi în stare, cine se pune cu mine la un "Brâu De Şase"? Tucă, cu trompeta lui dă tonul şi muzica pentru dansul bărbătesc "Brâu de şase" începe, LĂUTARUL zice cu foc din acordeon acompaniat de CÂNTĂREŢUL care găsise vioara NELU, COSTEL, ION şi GICĂ încep să se întreacă cu FAION care nemulţumit spune: FAION Nici să bea, nici să joace nu mai ştiu flăcăii în aste vremi, ştiu să tragă pe nas, ăista nu-i brău de şase, îi de cinci, hăi, hăi, hăi! Dansatorii se încing şi încep să arunce în sus hainele mai groase de pe ei ALEX şi Ciudaţii priveau curioşi de pe margine picioarele dansatorilor şi după ce prind şi ei mişcarea se hotărăsc să intre la joc NELU câştigă dansul şi terminat de oboseală este sărutat cu foc de MARIA timp în care muzica se aude din ce în ce mai încet iar luminile se sting treptat COSTEL cam cherchelit îi conduce până la poartă pe Ciudaţi, care erau mai ameţiţi ca el COSTEL La primăvară să veniţi după căpuşe! INT HOL,BUCĂTĂRIE-ZI BUNICA deschide frigiderul şi scoate din el un tort pentru cei doi copii care se lingeau pe bot pe lângă ea Frigiderul era plin cu bunătăţi EXT CURTE-ZI COSTEL, păzit de Leu taie cu toporul şi cu un fierăstrău lemnele aduse de ION cu căruţul, iar FAION le strânge ca să le ducă la sobă FAION Totul îi deşertăciune! COSTEL Nimic nu e deşertăciune, nimic nu e întâmpător! FAION Ce ţi s-o petrecut ţie de de ani încoace, asta-i deşertăciunea Oi supărat pe careva cu tinereţea ta Cine nu-i cu ei îi împotriva lor, ori caşcavalul îi şi iel socotit Sunt toţi mână în mână Careva o amuşinat mereu pi urmele tale băietule şi te-o oprit din făptuirile tale cele mari Nu am ştire încă cine o făcut aistea şi de ce, dar când voiu primi di veste ţi-oi da de ştire Leu aleargă găinile prin curte INT HOL CONDUCERE UZINĂ-NOAPTE-(FLASH-BACK) COSTEL TÂNĂR rupe fotografiile din gazeta de perete în care DIRECTORUL şi SECURISTUL îl însoţeau pe Ceauşescu după care se adresează securistului care stă lângă director COSTEL TÂNĂR Şi tu nu mai ai ce căuta pe aici! EXT CURTE-ZI COSTEL discută cu FAION COSTEL Ce spui mata acum e ca o revelaţie pentru mine Tot timpul m-am simţit urmărit Când reuşeam, trebuia mereu să apară ceva neprevăzut care mă aducea din nou la punctul zero Acum încep să înţeleg Credeam că am paranoia FAION Tabula rasa! Aceia ca noi nu pot fi acolo, în sistem, pentru că noi nu facem compromisuri ci avem valori pe care ăştia nu le pot pricepe în vecii vecilor Pe Burebista şi pe Decebal, pe Mihai, moşii noştri cei mari, tot trădătorii ăstui neam i-or ucis şi prădat Poporul n-a tăcut dar a fost manipulat încă din vremile vechi COSTEL Am rămas cu suferinţa! Tot e ceva Dar am noroc cu ROXANA! FAION Ieu am cufărul ăla pe care l-oi salvat di la foc şi l-oi purtat după mine Îi plin di cărţi rare, înlăuntrul lui îi o adevărată comoară Ţi-l dau ţie, să ai grijă di el cum am avut ieu COSTEL Mulţumesc dar nu pot să primesc un cadou aşa de important FAION Copile! Io le-am citit, le ştiu pe di rost, acu nu mai văd bine iar valoarea lor antică nu-mi mai face trebuinţă la anii miei N-am urmaş şi urmaşul mieu vreau să fii tu, ori dacă nu vei voi, plec acu' şi să nu te mai văz în faţa ochilor miei, te dezmoştenesc Se deschide uşa de la casă şi iese CÂNTĂREŢUL, care gânditor întreabă: CÂNTĂREŢUL Nea FAION, cum de ai ajuns pe străzi când puteai să fii la Academie? FAION râde scărpinându-se în barbă FAION La Academie, ai! COSTEL E prea cult ca să fie academician! FAION Măi băietule da ştii că la asta nu oi cugetat încă Am acu' şi ieu o revelaţie cum bine oi zîs tu mai 'nainte! COSTEL Gata, sărumâna, urc acum cufărul în pod Şi mă pun pe cetit COSTEL lasă baltă lemnele şi intră hotărât şi gânditor în casă EXT CURTE POARTĂ-ZI COSTEL şi ROXANA ies pe poartă şi îşi iau la revedere de la Leu care intră apoi în casă INT CAMERA MARE ZI Leu intră în cameră unde sunt aproape toţi oamenii strânşi în faţa televizorului Masa era plină de bunătăţi şi băutură La Tv este dată ştirea că au fost prinşi Şefu şi Sebastian care ucideau câini şi boschetari, cei doi apar cu cătuşe la mâini pe ecran ANGELA stă lângă SORIN VOCE ŞTIRI Cei doi criminali care lucrau pe o maşină de gunoi au fost prinşi în timp ce încercau să otrăvească o femeie fără casă cu un pahar cald de ceai în care era cianură! ANGELA V-am spus eu, nu sunt nebună iar COSTEL e prieten cu ei, o fi şi el criminal şi vrea să ne omoare! GICĂ MECANICU Proasto COSTEL ţi-a dat un acoperiş deasupra capului, o casă! MUTA What house, was safer in channel! AURICĂ CHIORU Hoanc brr oau wat, vorbeşte MUTA! GICĂ MECANICU Ce zice asta mă! ION (surprins, uluit) Zice că era mai bine în canal! CÂNTĂREŢUL Vorbeşte băutura din voi! Leu se uita la MUTA şi o mârâia ANGELA COSTEL e hoţ, l-am văzut când a furat cufărul cu bijuterii al lui FAION şi l-a ascuns în pod Şi câinele ăsta e nazist MUTA This dog must die! AURICĂ CHIORU ĂĂĂ! ION Zice să omorâm câinele! SORIN Decât să-l omorâm mai bine îl dăm afară! Leu, cuţu, cuţu, hai afară, la plimbare! MUTA COSTEL and ROXANA is criminal! GICĂ MECANICU Bă iar vorbeşte MUTA, no da ce zice? ION Zice că cei doi sunt criminali ANGELA Mi-a zis SORIN că COSTEL a profitat de el la tipografie, l-a plătit mai puţin decât merita el E un hoţ! GICĂ MECANICU L-a plătit cât s-au înţeles Sorine te-ai tâmpit şi tu? AURICĂ CHIORU Numai io ştiu bre cât munceşte COSTEL, am stat noaptea lângă el în tipografie Io, numai io ştiu brrrr! Muream, muream, afară ger îhî! ANGELA COSTEL cu ROXANA şi cu Leu ne mănâncă mâncarea şi ne cheltuie banii De aia ne-a adus aici! ALEX Sunteţi nişte tâmpiţi COSTEL mi-a dat bani să mă duc în oraş, ca tata când trăia! Tensiunea provocată de discuţiile contradictorii a atins apogeul şi au început să spargă pahare şi geamuri în timp ce Leu îi lătra Se bat organizaţi în două grupuri pro şi contra COSTEL LĂUTARUL, ALEX, DANIELA pro, MUTA, ANGELA, ION contra O bătaie penibilă, cu tras de păr, spart şi aruncat sticle, pahare, piese de mobilier, îmbrânceli Au trântit şi televizorul la care tocmai vorbea PRIMUL MINISTRU Unii distrugeau alţii se opuneau Ceilalţi stau pasivi sau încearcă să-i despartă pe cei care se bat AURICĂ CHIORU face cu mâna a lehamite şi pleacă strâmbându-se din cameră BUNICA şi FAION stau unul lângă altul şi privesc neputincioşi MARIA cu NELU la fel COSTEL şi ROXANA intră în cameră ROXANA se apucă cu mâinile de cap când vede dezastrul iar COSTEL priveşte descumpănit FAION Nici să se bată nu mai ştiu ăştia! COSTEL Cine nu e mulţumit poate să plece! Nu pot tolera aşa ceva Nu pleacă nimeni Toată lumea începe să strângă cioburile FAION(OFF) Foamea ascute simţurile, deschide mintea, ochii şi urechile, bunăstarea le ucide Limitele, nu vrea nimeni să-şi sară limitele! Căcat, totul îi un mare căcat! EXT CURTE POARTĂ-ZI AURICĂ CHIORU pleacă supărat Este îmbrăcat ponosit la fel cum a venit prima dată în casă Leu îl conduce la poartă INT CASĂ,HOL-ZI COSTEL şi cu ROXANA stau de vorbă în bucătărie SORIN, cu spatele era la aragaz COSTEL Chioru, ce o fi cu el că nu a mai apărut de o săptămână? ROXANA Ciudat, dar mi-e dor de el COSTEL S-a supărat când s-au certat COSTEL deschide frigiderul care era din nou gol şi observă că nu are curent ROXANA speriată apasă întrerupătorul din perete dar lumina nu se aprinde ROXANA Nu avem curent! COSTEL O fi vreo pană, s-a mai întâmplat ! ROXANA se uită pe geam şi vede că la vila lui GORE este lumină ROXANA La GORE este lumină , ar trebui să avem şi noi! COSTEL O fi la noi vreo defecţiune! GICĂ! GICĂ! COSTEL îl strigă pe GICĂ care vine imediat COSTEL GICĂ nu e curent ia vezi te rog ce se întâmplă! GICĂ controlează siguranţele, iese afară din casă şi intră înapoi după câteva secunde GICĂ MECANICU No e clar, or tăiat firele! ROXANA face o criză de isterie ROXANA Ţi-am zis că or să ne taie lumina, uite ce s-a ales din casa lui mama Cioburi şi întuneric ROXANA se duce la chiuvetă să bea apă ca să se mai liniştească, deschide robinetul şi pe ţeavă cad două picături de apă Se enervează şi mai tare ROXANA Au oprit şi apa, ce ne facem acum, nu mai avem nimic! Din camere ies alertaţi bărbaţi şi femei supăraţi că nu se mai pot uita la Tv şi nu mai pot intra pe internet ALEX A căzut netu' băgami-aş! PRINŢESA (smiorcăindu-se) Nu mai merge televizorul, ne uitam la desene! SORIN era la aragaz şi îşi fierbea într-un ibric cafea SORIN Au tăiat şi gazele ! ROXANA Acum ce ne mai facem, cum o să supravieţuim? COSTEL Babanu, asta e! Am un generator de curent în magazie dar o să coste cam scump benzina În peisaj apare ION ION Benzină iau eu dintr-o conductă, am un şmen Da nu mai pot să vând plastic, nu mi le mai primeşte la centru, îmi cere actele pentru impozit GICĂ MECANICU La curent ne legăm imediat, toţi fură, mă urc pe stâlp şi ne-am legat imediat Cu gazu' e mai greu dar trecem pe butelie că am văzut una în magazie printre motoare COSTEL Nu furăm nimic, nu suntem hoţi, punem generatorul Ioane uite bani de benzină, du-te repede te rog şi ia două canistre mari ALEX, ia şi tu butelia şi du-te s-o umpli iar cu apa e mai simplu că avem puţ în beci, scoatem cu găleata ca la ţară GICĂ MECANICU Cu găleata? O să bag o pompă, curent iau de la panouri şi gata, no hai FAION Pentru mâncare îi şi plita de la sobă la o adică INT CASĂ HOL BUCĂTĂRIE-NOAPTE Beznă totală Din pod se aud lovituri de ciocan Prin întuneric apare ION cu cele două canistre pline pe care le duce la scara ce dă în pod La un moment dat se aude zgomotul generatorului şi se aprinde brusc lumina în urale generale, ca la o aterizare reuşită de avion Ştirile la TV au început să urle despre scumpiri Intră pe uşă ALEX cu o butelie plină de gaz şi se duce spre aragaz cu aceasta să o monteze GICĂ cu COSTEL coboară amândoi din pod pe scară GICĂ iese pe uşă, afară în curte După care se întoarce satisfăcut frecându-şi palmele GICĂ MECANICU Lumina s-o rezolvat Sorine i-a dă drumu la apă că am pus pompă la puţ pe generator şi pe panouri E curent destul acum! SORIN care se află lângă chiuvetă dă drumul la apa care începe să curgă bolborosind, după care debitul se normalizează ALEX aprinde şi el focul la ochiul de aragaz unde stătea ibricul cu cafea ALEX Sorine hai că dă cafeaua în foc! COSTEL Bravo GICĂ, ALEX, bine Ioane Am rezolvat într-o oră toate belelele Puteau să ne anunţe din vreme că taie utilităţile E lucrătura lui Babanu! GICĂ MECANICU No, cine se pune cu ranga mea, vai de curul lui! Io cu ranga asta repar tot! COSTEL Da ce o fi cu Chioru, Sorine sună mă şi tu la Bebe că poate ştie ceva de el! SORIN scoate mobilul, face un apel şi aşteaptă SORIN Hai noroc mă Bebe, bă l-ai mai văzut pe Chioru! Cu telefonul la ureche asculta dând din cap răspunsul şi dintr-o dată se schimbă la faţă COSTEL observă noua lui grimasă tristă, supărată SORIN E la morgă L-au găsit îngheţat, zice Bebe că s-a îmbătat, s-a urcat pe clădire şi a căzut de acolo Sau s-a aruncat, nu ştie nimeni Era cu sufertaşele pe lângă el când l-au găsit şi câinii îl păzeau Cu trei zile în urmă s-a dus la cantină să ia de mâncare şi administratorul l-a gonit! GICĂ MECANICU Hai la morgă să-l îngropăm că ăsta numai pe noi ne are! EXT CIMITIR-ZI In cimitir printre cruci, NELU cu GICĂ se chinuiau să sape o groapă în pământul îngheţat Ger de crăpau pietrele Toţi oamenii din casă au venit la înmormântare şi stau gribuliţi privind către o ladă din lemn natur(pe post de sicriu) în care era mortul, lângă o cruce de lemn aşezată pe jos pe care scria doar Lipsă Spaţiu COSTEL începe să scrijelească pe cruce cu un marker negru, AURICĂ CHIORU - Lângă cruce stă o sticlă de vodcă şi mai multe pachete de ţigări Oamenii sunt trişti, fetele plâng SORIN plânge şi el ştergându-se pe sub ochelari cu o batistă Copacii din cimitir parcă sunt sculptaţi în gheaţă Zăpada scârţâie sub paşi INT CAMERA BĂRBAŢILOR-NOAPTE În cameră COSTEL stă gânditor pe un scaun lângă ROXANA FAION stă pe un taburet cu prinţesa pe un genunchi şi bagă lemne în sobă BUNICA stă şi ea lângă sobă pe scaun cu Corneluş în braţe MARIA este lângă NELU la masă şi se ţin discret de mână Lumina pâlpâie iar GICĂ se uită la bec rugându-se parcă de acesta să stea aprins De pe hol se aude vocea supărată a lui ALEX Din cealaltă cameră, televizorul se aude cu întreruperi de semnal ALEX(OFF) Iar s-a oprit calculatorul, nea GICĂ fă ceva la generatorul ăla! Se aude zgomotul generatorului mai accentuat, intensitatea curentului creşte şi lumina se stabilizează GICĂ MECANICU No mai trebuie uns motoru',că no mai fost folosit de mult Da văd că şi-o dat singur drumu'! ALEX(OFF) Merge! COSTEL (cu gravitate) Am primit o hârtie de la judecătorie şi suntem obligaţi să părăsim casa peste câteva zile dacă nu se va face dreptate până atunci! ROXANA se şochează punându-şi o mână în dreptul inimii şi se ridică izbucnind în hohote de plâns ROXANA Nu se poate, casa de la mama, ai pierdut casa de la mama Am rămas pe drumuri, tu şi cu ideile tale! Nu mai suport! Bătăi, morţi şi acum … Vipera de Babanu! Ţi-am spus Ce ne facem? MARIA, BUNICA şi prinţesa o prind în braţe încercând să o liniştească, după care ies toate pe uşa camerei Se aud de pe hol suspine şi încurajări din partea bunicii BUNICA(OFF) Lasă mamă că se rezolvă, nu-ţi mai face inimă rea Totul se rezolvă! În cameră e linişte de înmormântare, toţi stau îngânduraţi, doar FAION pare liniştit împingând cu vătraiul jarul mai adânc în sobă După puţin timp începe să se audă Sonata Lunii cântată cu patimă la pian de ROXANA într-o descărcare nervoasă COSTEL şi ceilalţi ascultă afectaţi vizibil muzica ce se aude din cealaltă cameră Becul pâlpâie preţ de o secundă FAION Ne-au luat tot, acum suntem cu adevărat liberi ca păsările cerului! ALEX(OFF) Iar a căzut calculatorul! COSTEL Of, dacă ar fi casa asta zburătoare să plecăm odată din oraşul ăsta blestemat! Când eram copil visam să fac o casă zburătoare! GICĂ MECANICU Ştii că nu ai idei rele! Facem Casa Zburătoare! Feţele li se luminează dintr-o dată şi bărbaţii se privesc cu încredere ochi în ochi cu gândul la soluţiile tehnice necesare pentru punerea în practică a ideii care s-a înfiripat în mintea tuturor COSTEL se apucă să deseneze inginereşte un proiect al casei zburătoare GICĂ trage cu ochiul şi dă din cap aprobator privind la desenul conceput pe fugă de COSTEL Entuziasm şi speranţă GICĂ MECANICU Trebuie mai multă putere, cu motoarele alea vechi din magazie n-o să ajungă COSTEL Trei motoare vechi, plus ăla de la Dacie Le băgăm pe colţuri uite aşa Scoatem din fiecare elicii, două spate lateral verticale pentru propulsie şi două faţă lateral, orizontale, uite aşa, pentru portanţă Mai punem aici pe centru încă două elicii tot pentru portanţă GICĂ MECANICU Fain aşa! COSTEL Suntem mulţi şi casa e grea, ne trebuie mai multă putere Spuse uitându-se spre cer FAION, care urmăreşte atent discuţia cugetă în stil caracteristic FAION Agni, Varuna, Marut! Aier, apă, foc! COSTEL gânditor plesneşte din degete deasupra capului ca la o mare descoperire şi de bucurie îl strânge în braţe pe FAION care se fâstâceşte şi îi cad ochelarii de la ochi COSTEL Aer, apă, foc! Evrika, am găsit! Forţa suplimentară Când lucram la cuptoare, un deştept a deschis uşa creuzetului şi a băgat în topitură un calorifer plin cu apă Cuptorul a explodat ca o bombă atomică şi suflul a spart geamurile în tot cartierul! GICĂ MECANICU No, şi care-i baiul cum facem să meargă? COSTEL Apă avem, aer avem, foc avem! GICĂ MECANICU Şi? Mai bine zburăm doar cu podul că altfel tre' să tai stâlpii din fundaţie COSTEL Luăm curent de la generatorul ăla electric şi de la bateriile tale solare Încingem la incandescenţă aici, uite pe schiţă şi în loc de benzină picăm apă rece din rezervor, face explozie şi asta e ce trebuie Ai înţeles? Şi zburăm numai cu mansarda cum zici, că e uşoară, o tai de la placă GICĂ MECANICU Înţeles domn' inginer, să trăiţi! COSTEL Uite planul, alegeţi oamenii şi hai la treabă GICĂ, fericit şi pus pe treabă a început să strige după oameni cu ochii pe plan şi scărpinându-se pe creştet concentrat GICĂ MECANICU Nelule, ALEX, Ioane haideţi bă mâine dis, tre’ să luăm motoarele, să demontăm Dacia şi să le urcăm în pod INT EXT GARAJ MAGAZIE CURTE-ZI NELU,ION, LĂUTARUL, CÂNTĂREŢUL şi ALEX, plini de energie şi concentrare se apucă să demonteze în garaj şi să care piesele de la Dacia veche din care mai rămâne doar scheletul Cară motoarele grele, aripile, parbrizele, volane şi un bord până la uşa casei MARIA îmbrăcată într-o salopetă îi ajută pe băieţi, la fel şi DANIELA Copiii ajută şi ei cu ce pot INT HOL GURA POD-ZI Din pod, prin gura acestuia, cu ajutorul unui scripete GICĂ şi COSTEL ridică motoarele legate de NELU cu lanţuri şi cu şufe dar şi celelalte piese aduse de băieţi Din pod se aude un polizor Fetele şi copiii care trec pe hol pun mâinile la urechi datorită zgomotelor de atelier mecanic ce răzbat prin hubloul deschis INT CAMERA MARE NOAPTE Întuneric, lumea îşi trage nervoasă păturile pe cap încercând să adoarmă Din pod se aud motoare, voci şi se lucrează intens INT CAMERA BĂRBAŢILOR-NOAPTE Toţi bărbaţii stau la masă obosiţi şi murdari mai puţin ALEX care este la calculator pe hol MARIA le umple farfuriile cu ciorbă Ciocnesc paharele de vin privindu-se unul pe altul cu mândrie şi satisfacţie GICĂ MECANICU No, hai noroc şi să fie într-un ceas bun Am gătat treaba fain, mâine facem proba ALEX hai la masă! ALEX intră în cameră, se aşează pe un taburet, dă noroc şi începe să mănânce grăbit, E murdar pe faţă de ulei şi arată obosit ALEX Nea Costele, dă-mi şi mie nişte bani te rog, vreau să ies în oraş! COSTEL Cu ce treabă? Cât? ALEX Am cunoscut o fată pe net şi ne întâlnim la Mall, scrie poezii! COSTEL îi dă o sută de lei COSTEL Ia alţii nu mai am! Să vii repede că mâine avem treabă GICĂ MECANICU Bă da mie nu-mi ceri, că mi-o plăcut cum ai muncit, eşti harnic ALEX Păi dacă îmi dai şi mata nu mă supăr GICĂ MECANICU No, ţi-oi da, dacă îmi spui şi mie o poezie d-aia de a ta ALEX Vă spun, da să nu râdeţi de mine SORIN Doar n-o să plângem! Ha,ha, he,he! ALEX începe să recite poezia cu timiditate ALEX E aşa, mai de cartier: E obligatoriu să-ţi ţii sensul giratoriu, C-altfel rişti să devii un criminal notoriu în purgatoriu, Şi sufletul îţi va fi în doliu, Suni la vecinu' crezând că o duce mai rău,Constaţi că e al treilea război mondial, fără nimic cordial în sufletul tău, Constaţi că nu-i nimic mai greu decât să fi sătul de foame şi tu şi copilul tău Aşa e mereu, dar eşti naţionalist şi zmeu, nu-ţi laşi gloria străbunilor în urmă , Dar în cele din urmă eşti stăpânit şi tu de ură şi devii încă o victimă a efectului de turmă, Driblezi sticlele ca Maradona, îţi arde gâtul ca Sodoma, Îţi strigi mama , învingi teama cu drama şi dai vina pe Karma FAION No că oleacă de chemare îi Da mai trebe niscai buchiseală Şi niscai prozodie flăcăule ALEX Nu pricep ce spui moşule COSTEL Zice că trebuie să mai pui mâna pe carte Nu prea are măsură, ritm, rimă, structură strofică, da îmi place că are mesaj FAION Da’ cu belciugele alea în nas şi-n urechi, ce-i flăcăule? De parcă eşti războinic! Pleci la războiu? ALEX Sunt nonconformist moşule FAION Oi văzut eu mulţi ca tine De ce nonconformiştii ăştia samănă toţi aşa bine între ei ? GICĂ MECANICU Şi mie mi-o plăcut poezia că are rangă, are zvâc Ia d-aici banii ăştia Hai du-te şi vezi să nu te căutăm şi pe tine ca pe Chioru Dumnezeu să-l ierte Toţi spun în cor Dumnezeu să-l ierte, şi COSTEL varsă puţin vin din pahar peste saltelele de pe jos FAION Şi zeii să-l ierte! EXT STRADA FLORILOR ZĂPADĂ-ZI GORE trecea, cu un individ(SECURISTUL)în maşină, prin faţa porţii lui COSTEL Opreşte maşina şi coboară strigând la COSTEL care era cu oamenii prin curte şi tăia cu toporul lemnele pe care i le aducea Ionel şi i le dădea la mână GORE Vecine i-a vino puţin! COSTEL lasă toporul şi iese afară din curte trăgând poarta după el dar lăsând-o puţin întredeschisă Leu lătra şi mârâia în spatele porţii în direcţia lui GORE care îl trage pe COSTEL la câţiva metri de poartă, spre vila lui cu steaguri SECURISTUL privea prin geamul maşinii Printr-un procedeu de luptă, GORE îi prinde mâna lui COSTEL la spate, scoate pistolul şi îl pune acestuia la tâmplă GORE îl ţine pe COSTEL din lateral aşa încât îi zăreşte cicatricea GORE (şoptindu-i la ureche) Nu am crezut că scapi, că eu de obicei nu ratez Am fost mereu pe urmele tale de ce crezi că eşti acum falit? Te împuşc şi te trag la mine în curte şi zic că te-am prins la furat Hă! Simplu, că toată lumea ştie că eşti un vagabond nenorocit, un ratat COSTEL se suceşte puţin atâta cât să îl privească în ochi pe GORE timp în care acesta începe să apese încet trăgaciul pistolului În acel moment îi revine coşmarul din vis care îl urmăreşte mereu EXT TERASA BLOC-NOAPTE-(FLASH-BACK) În spatele cagulei se ascund doi ochi negri hotărâţi, criminali Se aud focuri de armă EXT STRADA FLORILOR ZĂPADĂ-ZI Leu se agită puternic în curte şi încearcă să deschidă cu laba poarta rămasă puţin întredeschisă La un moment dat, aproape când trăgaciul ajunsese la capăt şi împuşcătura era iminentă COSTEL se smuci cu putere din strânsoarea lui GORE şi arma se descărcă în gol Distanţa între cei doi era de doi metri şi GORE ridică din nou pistolul pentru a trage Enervat la maxim de focul armei Leu deschise cu laba poarta şi dintr-o săritură îl prinse cu dinţii de mâna în care avea pistolul şi il trânti la pământ tăvălindu-l pe GORE, care de durere scoase un ţipăt după care scapă pistolul pe jos în dreptul lui COSTEL care se apleacă şi îl ridică devenind astfel stăpân pe situaţie Îndreaptă pistolul către ţeasta lui GORE care geme de durerea muşcăturii şi care stă acum în fund ca un copil care se joacă în nisip LEU îi prinsese mâna dreaptă ca într-o menghină COSTEL Ar trebui să-l las să te sfâşie! Din maşina lui GORE coboară SECURISTUL şi bagă mâna în buzunar scoţând pistolul POLIGON TRAGERE PISTOL ZI- (FLASH-BACK) Pe un poligon COSTELSOLDAT ţinteşte cu pistolul o ţintă circulară lipită pe un panou aflat la distanţă de de metri Trage de trei ori iar gloanţele se aşază ordonat în dreptul cercului din mijlocul ţintei Un OFIŢER verifică ţinta şi exclamă: OFIŢER Bravo Petrescule, punctaj maxim! Ţinta cu cele trei găuri în centru formând un triunghi încadrat în cercul negru minuscul EXT STRADA FLORILOR ZĂPADĂ-ZI COSTEL îndreaptă arma spre securist şi trage primul lovindu-l în mâna care ţinea arma care îi căzu pe zăpadă Privindu-l apoi pe acesta în ochii albaştri îl recunoscu reamintindu-şi întâlnirea lor de pe holul uzinei COSTEL Ţi-am spus atunci pe holul fabricii că cine a făcut armata la tunuri nu se mai teme de pistol da văd că n-ai priceput Lasă pistolul acolo şi trage-te lângă gard Leu lasă-l p-ăsta i-al pe ăla, repede Leu îi dădu drumul din strânsoare lui GORE şi începu să-l mârâie pe securist COSTEL Aşa tată, bravo arestează-l! GORE gemând de durere se apucă cu cealaltă mână de braţul rănit Pe albul zăpezii cădeau picături de sânge din mâna sfârtecată COSTEL îi pune pistolul la tâmplă lui GORE privindu-l în ochi închipuindu-şi că are cagulă COSTEL (îndârjit) Ucigaşule, băiatul ăla pe care l-ai ucis avea toată viaţa înainte! douăzeci de ani ţi-am simţit duhoarea pe urmele mele! COSTEL începu el acum să apese uşor trăgaciul armei GORE (speriat) Nu trage, spun tot! Am executat ordine superioare, mi-am făcut datoria faţă de ţară! COSTEL O să spui tu tot, să se afle în sfârşit adevărul Nici să trăieşti nu ştii Ţi-ai făcut datoria faţă de dracu Trăieşte şi te chinuieşte Nu îmi murdăresc mâinile cu tine! COSTEL aruncă gloanţele în zăpadă după care pune arma în mâna lui GORE deschizându-i pumnul GORE se ridică şi pleacă spre vilă COSTEL îi trage atunci cu sete un picior în cur simţindu-se eliberat de trecut, ca un computer după un restart, după care goleşte şi pistolul securistului de cartuşe şi il întinse Acesta luă arma şi se urni pe direcţia lui GORE Şi sub securist zăpada este roşie de la picăturile de sânge Din curte apar toţi oamenii ce urmăriseră pe după gard desfăşurarea întregii acţiuni Printre ei îşi face apariţia şi DANIELA, care se desprinde de grup şi aleargă disperată spre GORE Reuşeşte să-l ajungă şi începe să-l tragă cu disperare de haine Nevasta lui GORE care iese să vadă ce se întâmplă pe stradă şi urmăreşte contrariată scena DANIELA Codoş nenorocit unde mi-e copilul că te omor! Ce ai făcut cu el? GORE Lasă-mă fă, de unde dracu ai mai apărut? Copilul e în America la o familie bogată, altceva nu ştiu şi lasă-mă în pace, dispari Ajuns la poartă forţă intrarea pe lângă nevastă-sa şi împreună cu SECURISTUL intră repede în curte printre steagurile ce fâlfâiau agitate în bătaia vântului şi trânteşte poarta masivă reuşind să scape de DANIELA care bătea disperată cu pumnii în poartă DANIELA L-ai vândut şi pe el nemernicule, aşa cum m-ai vândut pe mine Cu mâna mea o să te omor Din spatele porţii LEANA, nevasta lui GORE începu să urle: LEANA(OFF) (se auzea prin gard) Cine e curva aia, ai copii cu ea, spune adevărul? Cum a ajuns asta la poarta mea? INT CAMERA BĂRBAŢILOR-NOAPTE COSTEL doarme liniştit pe saltea şi visează mişcând ochii sub pleoape Din colţul gurii zâmbeşte satisfăcut INT POD-NOAPTE Podul este complet transformat, în cele patru colţuri motoarele sunt puse în funcţiune cu zgomot În mijloc sunt aranjate ordonat cinci banchete spate de autoturism prevăzute cu centuri În pereţii laterali din lemn ai podului(mansardei) sunt fixate, pe fiecare parte trei geamuri ca de avion, arcul, tolba cu săgeţi şi fluierul În faţă COSTEL stă aşezat pe cufărul lui FAION şi ţine mâinile pe un volan de Dacie veche, cu comandă dublă, privind la indicatoarele de bord de aceeaşi provenienţă GICĂ stă pe un scaun de şofer la celălalt volan şi are aere de copilot Monitorul aprins al calculatorului este şi el fixat undeva deasupra bordului, lateral dreapta Cei doi se uită prin parbriz, pe unde se vede casa impunătoare a lui GORE şi blocurile luminate din împrejurimi Leu stă la picioarele lui COSTEL care apasă de probă pedalele GICĂ încearcă şi el pedalele şi volanul şi se împinge cu spatele în scaun Deasupra casei lui GORE se vede luna plină, curată şi frumoasă, fără puncte Cei doi au căşti pe urechi Scara este coborâtă de SORIN prin trapa podului MARIA în costum popular şi cu NELU sunt deja în pod În timp ce turează motoarele COSTEL dă comanda: COSTEL Îmbarcarea, în zece minute decolăm! GICĂ MECANICU Confirmat! Oamenii încep să se îmbarce SORIN se uită în josul trapei ajutându-i pe fiecare să urce Primul urcă LĂUTARUL care are la piept acordeonul şi SORIN glumeţ îl abordează ca un steward: SORIN Poftiţi la bord Biletul şi paşaportul la control vă rog! LĂUTARUL îi arată acordeonul LĂUTARUL Ăsta-i bun? SORIN E bun, mulţumesc! Urcă apoi FAION cu Negrău, BUNICA, Corneluş, ION, MUTA, Prinţesa, ANGELA, CÂNTĂREŢUL cu chitara, DANIELA Aceştia se duc spre scaune şi se asează după preferinţe: FAION, BUNICA şi Corneluş pe un rând, ION, MUTA şi Prinţesa pe altul iar CÂNTĂREŢUL cu DANIELA, privindu-se idilic, pe alte două locuri LĂUTARUL se aşează zâmbind lângă ultimii doi ROXANA şi ALEX se lăsă aşteptaţi ANGELA stă singură pe o banchetă aşteptându-l pe SORIN Acoperită de zgomot ANGELA comenta fără a fi însă auzită de nimeni ANGELA Aţi înnebunit de-a binelea Voi credeţi că drăcia asta o să zboare? COSTEL se uită în spate şi vede că lipseşte ROXANA şi ALEX Vorbeşte către GICĂ COSTEL Lipsesc ROXANA şi ALEX O adorm şi o iau pe sus cu forţa dacă nu se hotărăşte să vină GICĂ MECANICU Du-te la ea! COSTEL îşi scoate căştile şi coboară pe hol prin trapa podului dar se întoarce singur După puţin timp vine ROXANA, îmbufnată, cu ochii în lacrimi şi cu motanul în braţe SORIN aproape că o trage cu forţa pe scări, motanul îl scuipă ROXANA se aşează a lehamite singură pe o banchetă şi îi reproşează lui COSTEL: ROXANA Ce este cu circul ăsta de doi bani, poate vrei să şi râd că ai distrus casa rămasă de la mama M-am urcat în pod ca să am de unde coborî Am pierdut tot nu vezi, ai luat-o razna? COSTEL tura motoarele şi casa începuse să vibreze puternic SORIN cu MARIA au început să verifice centurile şi să facă instructajul de zbor, SORIN mai în faţă, MARIA mai în spate dădeau din mâini şi arătau cum se umflă un colac pentru copii Corneluş şi Prinţesa au început să dea din mâini amuzându-se teribil Doar ROXANA şi MUTA erau în continuare îmbufnate Din hol se aud ţipete disperate în timp ce scara este ridicată de SORIN, ajutat de MARIA şi de NELU ALEX(OFF) Venim şi noi, stai aşa, hei! SORIN coboară scara de lemn şi vede jos că ALEX era cu o fată(DENISA, ani, păr roz zburlit, tipul de rockeriţă, plină de piercinguri, lanţuri, şi ţinte, fardată strident, cu buricul gol) SORIN Gata ai întârziat, castingu', keciupu' s-a terminat, accesul interzis! SORIN ţipă către MUTA SORIN Muto cum se zice fă! Hă, hă, hă! MUTA Cheking, chekin! ALEX şi DENISA ajung la bordul casei zburătoare ALEX Haide bre, termină cu miştourile astea ieftine, numai gura e de mata! Doar faptele contează! Ţinându-se de mâini se aşează amândoi pe locurile libere COSTEL Gata decolăm închide trapa! Accelerează motoarele unu şi doi! GICĂ MECANICU Accelerez unu şi doi! Confirmat! COSTEL Bagă a treia, ne ridicăm! GICĂ MECANICU Bag a treia, confirmat! MUTA se chircise de frică cu mâinile la ochi MUTA Aoleo muică, văleu ! Casa începuse să se mişte şi să trosnească din toate încheieturile Pe scaune, cu centurile puse pasagerii sunt speriaţi şi uimiţi în acelaşi timp COSTEL Bagă a patra, accelerează trei şi patru! GICĂ MECANICU Confirmat, gata am plecat! Încotro o luăm! COSTEL Spre lună, spre munţi, spre adevărata viaţă! GICĂ MECANICU Confirmat! Prin parbrizul de Dacie cu ştergătoare montat în perete se vede luna plină, mare şi curată Deasupra parbrizului este prinsă o oglindă retrovizoare Prin celelalte geamuri se vede în jos curtea şi strada unde se strânsese lume ca la circ Mulţimea adunată privea uluită spre cer către casa zburătoare Se vede interiorul curţii şi vila lui Gore, imense, somptuoase, goale şi inutile Poliţie televiziune şi mulţi gură cască Babanu îşi smulge părul din cap iar Tucă dă un interviu în faţa microfoanelor şi al camerelor de luat vederi EXT CER CASA ZBURĂTOARE-NOAPTE Pe dinafară, văzută din exterior casa arăta ca o mansardă mică zburătoare, acoperită cu lână şi cu capul de berbec la înaintare Pe acoperiş sunt prinse cele patru panouri solare şi nişte faruri de tractor Cu şase elicii, geamuri, faruri de dacii aprinse în faţă, multe lumini de poziţie şi semnalizatoare pe spate şi lateral, toate provenite de la maşini vechi Semnalizatoarele clipesc dreapta iar luminile de frână se aprind intermitent ca la un salut Are prins şi un număr de înmatriculare pe care scrie DACIA Casa intră într-un nor EXT STRADA FLORILOR –NOAPTE TUCĂ vorbeşte fericit în faţa camerelor de luat vederi Într-o mână are trompeta iar în cealaltă megafonul Sună din goarnă deşteptarea TUCĂ Este ora trei şi totul e bine Costel este extraterestru şi toţi din casă la fel! Au plecat cu nava de unde au venit Babanu moare de oftică iar Gore a dipărut cu totul, nimeni nu ştie unde! Bălălău iar l-a pocnit pe ta-su iar baba Ilona s-a îmbătat INT CASA ZBURĂTOARE NOAPTE-ZI COSTEL trage de volan dreapta şi turează la maxim motoarele iar casa intră într-un nor Când se ridică deasupra norilor luna se vede mai aproape, mai clară GICĂ MECANICU Am avut bordei sub pământ, acu' am în văzduh! Norii dispar şi se văd munţii, se face treptat ziuă COSTEL Păcat că nu e şi Chioru cu noi! ROXANA se ridică de pe scaun şi vine spre COSTEL iar acesta o prinde în braţe Se sărută cu patimă Amândoi plâng de fericire La orizont se vede un peisaj magnific, mirific, şi se desluşeşte un sat părăsit, pierdut printre munţi şi păduri Toţi privesc prin geamuri şi sunt fermecaţi COSTEL se desprinde de ROXANA şi se aşează la manşă MARIA, stă cap în cap cu NELU şi se uită pe geam încântată MARIA Ăsta e satul meu! COSTEL Pregătirea pentru aterizare! GICĂ MECANICU No hai s-o punem uşor, pe casa aia fără acoperiş! Mă Costele, da ce caut eu aici? No tre’ să schimb acu’ ranga pe sapă! Costel nu răspunde În zare se vede o casă mică fără acoperiş Oamenii aplaudă şi câinii latră de bucurie -SFÂRŞIT- 